


পুরাকালে ভারত বর্ষের মধ্যে [কৌখ্ডিন্য নামক এক 
নগর ছিল। তথায়. শান্তত্বভাব ধর্মপরায়ণ অতি- 
বদান্য দধিমুখ নামে রাঙ্গা ছিলেন। রাজা যদিও 
নৎপথাবলম্বী হুইয়া নিরন্তর ধর্ম সাধন ও প্রজাপাল- 
নাদিতেই তৎপর ছিলেন। কিন্ত সংসার সারতৃত 
পুত্রমুখাবলোকনে হতাশ হইয়। সংসারের অনি- 
ত্যত৷ দেহ শুদ্ধ দুঃখের কারণ এবং রাজ্য সম্পত্তি 
সকল সৎপথের কণ্টক স্বকপ বোধ করিয়া একেবারেই 
উদাস্য অবলম্বন করিলেন । অমাত্যর্ন্দ সহসা রাজার 
এই ৰূপ বৈরাগ্যোদয় দেখিয়া নানা প্রকার প্রবোধ- 
বাক্যে সান্তনা করিতে 'লাগিলেন কিন্ত তাহার মন 
কোন ক্রমেই প্রবোধ মাঁনিল না বরং পূর্ববাপেক্ষা 
ক্রমে ক্রমে অধিকতর' কাতর হইতে লাগিল । 
| র্‌ 


্ চন্দ্রহংস। 


আহা কি আশ্চর্য্য !. অত্যন্ত ছুঃখে..পতিত হইলে 
পরমেশ্বর স্বয়ংই. বুঝি তাহার ছুঃখ+মোচনের উপায় 
স্বৰূপ হয়েন। একদা রাজা মিশীখ কালে না নিদ্রিত 
ন৷ জাগরিত এক প্রকার অবসন্নের ন্যায় বসিয়া আছেন 
এমন সময়ে দেখিতে পাইলেন, কে যেন তাহার মন্ম- 
খীন হইয়া কহিতে লাগিল $ “ম্হারা্! চিন্তা কি? 
এত ব্যাকুল হও কেন? আগ ভুমি পুর, মুখ নিরীক্ষণ 
করিয়া পরিভূপ্ধ হুইবে। অসার জনেরাই ছুঃখে 
বিচেতন হয়, তুমি এতান্বশ খির্যর্থুলী হইয়া কি 
জন্যে যার পর নাই উদ্বিগ্ন হইতেছ রর এক্ষণে ধৈর্য্যা- 
ধলঘ্ন পূর্বক মনঃ স্থির কর 1” ূ 
রাজ। অকম্মাৎ এই ৰূপ অলোফ সম্ভূত অনু- 
কুল বাক্য শ্রবণ করিয়া, দিবাধরাচ্ছনর্ন মেঘমাল। সহস! 
অপত্থত হইলে লোকে যাদৃশ আননাত হয়, তাহার 
ন্যায় বিমলানন্দ.লাত করত একান্ত কাতর চিত্তকে 
সংঘত করিয়া মনোমধ্যে উহ্ারই আদ্দোলন করিতে 
করিতে সেরাত্রি অতিবাহিত করিলেম। পর দিন 
গুতাত হুইবা মাত্র অনম্যমনা হইয়। দ্েবার্চন দান 
ধ্যান. ঞ্রভৃতি বছবিধ ধর্ম কার্ধ্যের অনুষ্ঠান করিতে 
লাগিলেন এবং রাণীকে নির্জনে ভাকিয়। কহিলেন; 
« দেখ গত কল্য রাত্রিতে কে ষেন আমাফে কহিতে 


চন্দ্রহংস। রি 


লাগিল, «শী তুমি পুত্র সুখ নিরীক্ষণ করিবে? অতএব 
'ৰোধ হইতেছে এত কালের পর আমার দাম রক্ষ। 
ও বংশ রক্ষা হ্ইবার সম্ভাবনা হইয়াছে? এক্ষণে তুমি 
সাবধান হইয়া সকল কাধ্য সম্পাদন করিবে) দোখিও 
যেমন কোন মতে ফোম বিষয়ে কিঞিনাত্রও ক্রুটি না. 
হয়।” রাঁজা এই কে সার আর সকলকেও সাবধান 
করিয়া দিয়া দৈববাক্যে নির্ভর পুর্ব্বক পুত্র লাতাকাজ্্া 
হইয়া কাল যাঁপন করিতে ,লাগিলেন। 

. অনন্তর কিছু কাল অতীত হইলে রাণী গর্ভবতী 
হইলেন। প্রফুল্ল সরোরুহ বায়ুহিল্লোলে কম্পিত 
হইলে স্বীয় প্রকাশমানতাতেও যেৰপ বিশীর্ঘভাব 
অবলম্বন করে, রাজসীমন্তিনীও সেই ৰূপ গর্তো- 
পচয় পরম্পর। অত্যাশ্তর্য্য লাবণ্য সহকারে বিকল দেহ 
হইতে লাগিলেন গর্তভরে মন্থর গতি ও সর্ব শরীর 
অবসন্ন হইতে লাগিল শরীরের অলসতা প্রযুক্ত কখন 
গৃহতলে কখন অলিন্দে ও কখন কখন নিঃশ্রেণি- 
প্রদেশে অনময়ে অন্ুুপধানে শয়ন করিতে লাগি- 
লেন। রাজা মহ্ষীর গর্ভসংবাদ শ্রবণে আনন্দে 
পুলকিত হইলেন, পুরোহিত ও অন্যান্য ব্রাঙ্গণদিগকে 
সমাদর পূর্বক আহ্বান করিয়া নিত্য নুতন নুতন শাস্ঠি 
দ্বস্তযয়ন ক্রিয়ার আরজ্জ করিলেন এবং রাজ্ীর গ্রসব 


$ চন্দ্রহংস। 


কাল সমাগত দেখিয়া! উপযুক্ত লোক জন সকল নিযুক্ত 
করিয়া দিলেন। এই রূপে সম্পূর্ণ গর্ভ ধারণ করিয়া 
রাজী অপূর্বব এক পুত্র সন্তান প্রষব করিলেন। পুত্র 
ভূমিষ্ঠ হইলে নগরবাধিগণের আর আনন্দের পরি- 
সীমা রহিল না। নরপতি শুভ ক্ষণে পুত্রের মুখনন্্র 
সন্দর্শন করিয়া আপনাকে কৃতার্ধস্মন্য বোধ করিলেন 
এবং রাজাজ্ঞাতে নগরে নানাবিধ বাদ্যোদ্যম নৃত্য 
শীত ও অশেষ গ্রকঃ বস্ত্রাভরণ হস্ত ঘোকট প্রভৃতি 
বিতরণ হইতে লাগিল। দীন দরিদ্র অনাথ গ্রভৃতি 
সমস্ত লোক যথাযোগ্য আশীর্বাদ প্রয়োগ পুরঃসর 
বালকের মঙ্গল প্রার্থনা করিতে লাগিল । 
কিন্তু এপ মহোৎসব দীর্ঘ কাশ স্থায়ী হইল না; 

ফলে ছুরদৃষ্ট বশতঃ পুত্রজননের পর দিবসেই রাজার 
মৃত্যু হইল। রাণীও রাজার স্ৃতাতে নিতান্ত কাতর 
হইয়া তৃতীয় দিবসেই প্রাণ পরিত্যাগ করিলেন। 
হঠাৎ এই নিদারুণ ব্যাপার ঘটাতে পরিজনের! 
শোকে অভিভূত ও ভয়ে ব্যাকুলিতচিত্ত হইয়া স্ব স্ব 
গৃহ কার্য সকল পরিত্যাগ করিল এবং কেহ কেহ 
কহিতে লাগিল হয়! কি সর্বনাশ ঘটিল! এত কালের 
পর যদিও রাজার এক সন্তান জন্সিল কিন্তু বোধ 
হইতেছে ইহা কেবল অলক্ষণের চিহ্ন) ইহা হই- 


চন্্রহংস। ৫ 


তেই সমস্ত' কুলক্ষয়ের সম্ভাবনা! নতুবা! জন্মিবামাত্র 
কেন রাজা -ও রাণী উভয়েরই দেহাবসান হইল। 
পরিজনেরা এই ৰূপে এক কালে ছুঃখ সাগরে মগ্ন 
হুইল। তখন ধাত্রী এই বিষম বিপদ উপস্থিত দেখিয়া 
মনে মনে বিবেচনা করিল এক্ষণে এই অপোগণ্ড 
শিশুর প্রতিপালনের আর অন্য উপায় দেখি না 
অতএব যে কোন প্রকারে পারি আমিই ইহার প্রতি- 
পালন করিয়া রাজার নাম রক্ষা ও বংশ রক্ষা 
করিব। এই ৰূপ অবধারণ করিয়া অপরিসীম যব 
ও যৎপরোনাপ্তি স্নেহ সহকারে ধাত্রী তাহার লালন 
পালন করিতে লাগিল। কিন্তু ছুর্ঘটনা একবার 
ঘটিতে আরত্ত হইলে তাহার আর সহজে নিষ্কৃতি 
নাই; ক্ষিছু দিনের পর শুুলরোগে ধাত্রীরও লোকাস্তর 
প্রাপ্তি হইল। 

পরে মাতামহ এই সকল বিষয়ের সংবাদ অবগত 
হইয়া! কুমারকে স্বীয় ভবনে লইয়া গেলেন এবং 
কুমারের কোন বিষয়ে কিঞ্চিন্াত্রও ক্লেশ না হয় 
এইৰপ নিয়ম সকল নির্দারণ করিয়। দিয়া একাস্থিক 
যত্ত পুরঃসর তাহার লালন পালন ও রক্ষণাবেক্ষণ 
করিতে লাগিলেন । ক্রমে ক্রমে কুমার এক মাস দ্বিমাস 
ত্রিমান করিয়া যন্ঠ মাসের হইলে মাতামহ তাহার... 


ঙ চন্্রহংন। 


অন্নপ্রাশন ক্রিয়া সমাধান পুর্বক অত্যন্ত সৌন্দর্য 
দেখিয়! চন্দ্রহংস নাম রাখিলেন। নবোদিত আম্‌- 
কিশলয় তরুণাবস্থায় যাদশ-স্থকোমল হয় ও সমৃদ্ধি 
সহকারে যেকপ শোতা বৃদ্ধি করে, চন্দ্রধংম ততোধিক 
সৌকুমার্য্য ধারণ করত- উত্তরোত্তর অপূর্ব শোভা 
সম্পাদন করিতে লাগিলেন। 'অন্তঃপুর কামিনীগণ 
কুমারের এই অসামান্য ৰূপ লান্গণ্য সন্দর্শনে চমত- 
কৃত ও বিস্মিত হইয়া নানাবিধ পাঁরিহাস প্রয়োগ পূর্ববক 
এই ৰূপ প্রশংসা করিতে লান্বিল, বলিতে লাগিল, 
« আহা! ইহার কি মনোহর অঙ্ সৌন্ঠব কি সুবিমল 
উজ্জরস কান্তি, দেখিলে বোধ হয় যেন চন্দ্রম! স্থীয় 
কমনীয় কান্তির হীনতা। বিৰেচনায় লোক ভয়ে 
উহ্থারি মুখচ্ছলে প্রকাশ পাইয়া আপনার" গৌরৰ 
রক্ষা করিতেছেন। যাহা হউক এপ অনুপম 
সৌন্দর্য্য ও এপ্রকার অপৰপ ৰপমাধুর্ধ্য আর আমা- 
দের কখন দৃষ্টিগোচর হয় নাই। ফলতঃ চন্দ্রহংসকে 
যে যতবার দেখে ততবার তাহার ৰপ অভিনৰ 
বোধ হুয়।” এই পে কুমার মাতামহ গৃহে থাকিয়া 
তিন চারি বৎসর পর্য্স্ত ক্রীড়া কৌতুকে কাল ক্ষেপ 
করিলেন। 

অনন্তর পঞ্চ বর্ষায় হইলে মাতামহ কুমারের 


চত্্রহ-ন। দ 


বিদ্যাশিক্ষার নিমিত্ত এক অশেষ গুণাকর সর্বশাস্ত্ 
বিশারদ শিক্ষকের হতে সমর্পণ করিলেন, এবং 
ভাহাকে পরোক্ষে কহিয়া দিলেন “ মহাশয়! এই 
বালক পিতৃমাভৃহীন আমি ৰই ইহার অন্য কেহ তত্ত্বাৰ- 
ধারক 'নাই, অতএধ আপনি বিশেষ মনোযোগ 
সহকারে ইহার শিক্ষা কার্য্য সম্পাদন করিবেন ।” 
মাতামহ এই রূপ কহিয়। দিলে শিক্ষকবর তদীয় 
নিদেশানুসারে চন্দ্রহংসকে আপন বিদ্যামন্দিরে লইয়া 
গেলেন এবং যথোচিত মনোযোগ পুর্ববক তীহাকে 
শিক্ষা! প্রদান করিতে লাগিলেন। চন্দ্রহংমও প্রগাঢ় 
পরিশ্রম সহকারে অন্প কালের মধ্যে শন্দশাস্ত্র সা্িত্য- 
শাস্ত্র পদার্থবিদ্যা রাজনীতি ধর্মানীতি ও অস্ত্রবিদ্যা 
গ্রসৃতি সমুদায় বিদ্যায় পারদর্শী হইলেন। 

ক্রমে ক্রমে এন্ধপ বিদ্যাশিক্ষা ও এপ্রকার প্রগাঢ় 
জ্ঞানোপার্ন করিলেন যে অন্যান্য প্রধান প্রধান 
ছাত্রের তদীয় বিদ্য। বুদ্ধি :ও জ্ঞানক্রিয়ার বিষয় 
আলোচন! করিয়া সবিম্ময় চিত্তে সমধিক প্রশংস! 
করিতে লাগিল। ক্রমে ক্রমে কুমার যৌবন সীমায় 
উত্বীর্দ হইলেন। বাহু যুগলের. সহিত আশালত। 
প্রশস্ত হইতে লাগিল, বক্ষঃস্থলের মহিত বাসনা 
সুবিত্তীর্ন! হইল এবং সমুদ্র তরঙ্গের ন্যায় বিষয় 

প্রবৃত্তি সকল ক্রমশঃ উত্তেজিত হইয়। উঠিল । ফলতঃ 
ক্রমে সম্পূর্ন যৌবন কাল সমাগত হইল। 

এক দিবস তিনি কোন সাহিত্যের একটী ক্লোক পাঠ 
করিয়া যৎপরোনাস্তি ছুঃখিত হুইলেন। তাহাতে 
লিখিত ছিল « ষেমন ঘোর তিমিরাচ্ছন্ন বিভাবরীতে 
মন্দ মন্দ বারি বর্ষণ ও বত :পতনাদি হুইতেছে, 
এমন সময়ে বহুবিধ হিংস্র জন্ত ্লনাকীর্ণ কোন নিবিড় 
মহারণ্যে এক বালককে একাকী রাঁখয়া আমিলে, 
তৎকালে তাহার মন যেৰপ 'কাতর,ও যে প্রকার 
ছুঃখিত হয় হীন পথাশ্রয় সুবুদ্ধি ব্যক্তি অধৈর্ধযত্রমে 
একবার উচ্চ পদের গৌরবাতিলাধী হইয়া অসিদ্ধি দ্বারা 
অপমানিত হইলে তাহারও অন্তঃকরণ সেই বূপ 
দুঃখান্বিত হুইয়। থাকে,” অর্থাৎ তৎকালে তাহার 
স্বজাতি মণ্ডলী হিংত্র জন্তু স্বৰূপ দিত্জগুল অন্ধকার 
স্বরূপ ও তদবস্থা মহারণ্য স্ববপ বোধ হইয়! 
থাকে । ফলতঃ বাঁসন! মাত্রই যে যন্ত্রণাবহ, তাহার 
সঙ্দেহ নাই। 

চন্দ্রহংম ইহা পাঠ করিয়া মনে মনে তাবিতে 
ল।গিলেন$ যে নিবিড়ারণ্যের বিষয় মনে হইলে 
আমার চিত্ত নিতান্ত ব্যাকুলিত হইতে থাকে ও 
অনিষ্ট শঙ্কাই যে প্রবল হয় ইহার কারণ কি! বোখ 

ইয়, অণ্পবধলের মধ্যে বিপদ সংঘটনই বা হইতে 
পারে। যাহা হউক এক্ষণে এই অনির্দেশ্য বিষ- 
য়্ের আলোচন। করিয়া অনর্থক ছুঃখ ভোগ করা 
উচিত নহে। ইহাস্থির করিয়া জনে মনে বিবেচনা 
করিলেন, অদ্য আর অধ্যয়নে মনোনিবেশ করিব না। 
শুনিয়াছি, অনভিদুরে গুরুর এক অত্যুত্তম উপবন 
আছে; অধজি কতিপয় সতীর্ঘ সমভিব্যাহারে তথায় 
মন করিয়া চিত্তের আনন্দ সম্পাদন করিব। মনো- 
মধ্যে এই ৰপচিস্তা করিয়া তৎকালোচিত আহারাদ্ি 
ক্রিয়া মমাপন পূর্বক অপরাহ্ে বন বিহারার্থে তথায় 
গ্গন করিলেন। | 

অনন্তর কিয়ৎ ক্ষণে উদ্যান মধ্যে উপনীত হইয়া 
ইতস্ততঃ পরিভ্রমণ করিতে করিতে দেখিলেন, তরুণ 
বর্ষ পরম স্থন্দর এক ব্রাহ্মণ কুমার করতলে কপোল- 
বিন্যাস পুর্ববক একান্ত বিষ মনে মুদ্রিত নয়নে তরু- 
তলে একাকী বসিয়া আছেন। চন্দ্রহংস তাহাকে 
তদবস্থায় অবস্থিত দেখিয়া মনে মনে ভাবিতে লাগি 
লেন আঃকি আপদ! হতভাগোর! স্ুখাভিলাষ 
করিলে ছু বুঝ অগ্রে গিয়। পর্থাবরোধ করে। 
যাহা হউক জিজ্ঞাসা করিয়া দেখা ষাউক, ইহার অন্তঃ- 


করণ এতাদৃশ ছঃখভারাক্রাস্ত হইবার কারণ কি? 
চি 

ইহ মনে করিয়। এক জন 'সহচরকে কহিলেন, « ভাই! 
জিজ্ঞাসা কর. দেখি, ইনি এপ করিয়া বসিয়া আছেন 
ফেন, তখন তাহার সহচর ব্রাক্গণ কৃষ্নারকে সম্বোধন 
করিয়া কহিলেন, ওহে ত্রান্ধণতনয় ! তুমি এপ হইয়া 
বসিয়া আছ কেন?” ব্রাহ্মণ কিছুহীঁউত্বর করিলেন না, 
পুনর্ধণার জিজ্ঞাস। করাতেও বাক্যা্জীপ করিলেন না। 
পরে চন্ত্রংস ্বশনং তাহাকে অতি বিনীত তাবে জিজ্ঞা- 
মিলেন « মহাশয়, আপনাকে ৰূপ ছুরবসথাগ্স্ত 
দেখিতেছি কেন? বোধ হয়, আপন্নীর কোন মর্দাস্তিক 
ছঃখ ঘটিয়া খাকিবেক? মতএৰ বষ্জি আপনি অনুগ্রহ 
প্রকাশ পূর্বক আমার নিকটে "তাহা ব্যক্ত করেন, 
গ্রতিষ্ঞা করিতেছি, সাধ্যানুসায়ে আপনকার ক্লেশ 
দুরীকরণের চেউ। পাইব ; আর ধদি মাপক্ষ ভাবেন, 
আমার নিকট ছুঃখের কথা প্রকাশ করিলেও 
অন্ততঃ আপনার ক্লেশের অনেক লাধব হইতে 
পারিবে ।” 

তখন তিনি দীর্ঘ নিশ্বাম পরিত্যাগ পুর্ববক গা 
কাতর বনে কহিলেন “ভাই ! তোমার তাৰ ভক্তি 
দেখিয়া বোধ হইতেছে, তুমি কোন অসামান্য ব্যক্তি 
হইবে তোমার প্রণয়গর্ত বচনে আমার তাপিত মন 
শীতল হইল; তুমি এক্ষণে আমার অদ্িতীয় বন্ধু 

অতএব বিরলে চল, আমার সমুদাঁয় ক্লেশের কথা 
তোমার নিকটে প্রকাশ করিব” :::: ৰ 
অনন্তর ত্রান্মণ কুমার চন্তরহংসকে এক নির্জন 
প্রদেশে লইয়৷ গিয়া হার হত্ত'ধারণ পুর্বাক অক্রূর্ণ- 
লোচনে কহিতে লাগিলেন, “দেখ. ভাই! যেবাক্তি 
কখন দির্শনল-স্ুকোমল প্রিষ়ামুখকমলে দৃষ্টি নিক্ষেপ 
করিয় তাহার. মনোহর নেত্রে, প্রথয়তরে একবার 
অবলোকিভ হয়, অধবা' তীয়, মুখবিনির্গত একটা সুম- 
ধুর অনুকূল কাক্য একবার শ্রবণ, করে) তাহার দয় 
যে তৎক্ষণাৎ জংল'র ন্যায় বিগলিত হইয়| যার, তাহার, 
সন্দেহ নাই। জন্মান্তরে কত অধর্মা করিয়াছিলাম ঘে. 
এজন্সে মনোমত প্রিয়সমাগম লাভ করিতে পারিলাঁম 
না!) বিধাতা ফে আমার উপর কি পর্য্যন্ত বৈসুখ তাহা 
বলিতে পারি না। যাহ! হউক এক্ষণে ঘটনা সুত্রে 
তোমার সহিত সমাগম. হইয়াছে) বোধ হয়। আমার, 
দুঃসহ যাতণ্ার কথঞ্চিৎ অবসান হইলেও হইতে 
পারে; অতএৰ তদ্বিররণ বলিতে আরম্ত করি শ্রবণ, 
কর। শুনিয় থাকিকে এস্থান হইতে কতিপয় ক্রোশ 
অস্করে কোগ্ডিস্য নামে নগর আছে? কিছু দিন হইল, 
দেশের মধ্যে অত্যন্ত রাজবি্নব উপস্থিত হওয়াতে 
আমি স্বদেশ পরিত্যাগ করিয়া এ নগরে আসিয়া 

সন্ত্রীক তথায় বাস করিয়াছিলাম। তথাকার রাজা অত্যন্ত 
বৃত্ত, তিনি বাহিরে ধার্টিকতা প্রকাশ করেন কিন্ত 
অস্থরে' অধার্দিকের একশেব। একদা সন্ধ্যার প্রাক্‌- 
কালে মদীয় ভাবিনী প্রীক্স তাপে সন্তাপিতা হইয়! 
বায়ু সেবনার্থ ছাদের উপর বঙ্গিয়া আছেন এমন 
সময়ে বৃত্ত রাজা এ স্থান দিয়া গমন করিতে ছিলেন । 
দৈবাৎ তিনি নয়নপৎবর্তিনী হওরীতে ছুশ্চেউ নৃপতি, 
কুম্থুমশরাঁমনের সমাবেশে ধর্মাধর্লজান শুন্য হইয়া 
আমার প্রণরিনীকে বল পূর্বক অপহরণ করিয়! 
লইয়া গেলেন। আমি একাকী বিদেশী, তিনি স্বজন- 
পরিবেষ্টিত দেশাধিপতি, সুতরাং কোন প্রকারে 
কোন প্রতীকার করিতে পারিলাষ না। সে রাত্রি বনা- 
নলপরিবেষ্টিত ভুজঙ্গের ন্যায় অতিকষ্টে কাঁলযাপন 
করিলাম? কিন্তু পরদিনাবধি প্রাণপণে প্রিয়ার উদ্ধারের 
চেষ্টা পাইতে লাগিলাম | যখন দেখিলাম, কোন 
প্রকারে কোন উপায় হইল না তখন ভাবিলাম আর 
গৃহাশ্রমে থাকিব নাঃ যত দুর পারি গমন করিব। 
অনন্তর গমনক্রমে ক্রমে ক্রমে এই স্থানে আসিয়! 
উপনীত হইগ্লাম এবং উত্তম প্রদেশ বোধ করিয়া 
এই উপবনে আসিয়া” উপবেশন করিলাম। কিন্ত 
উপবনের সৌন্দর্য্য! কি মনের অসহিফুতা! কি অদৃষ্টের 

ফল! সহস! প্রিয়ার সেই রমণীয় আস্যদেশ মনে 
পড়াতে এক কালে যেন উক্মত্তের ন্যায় হইলাম! 
বিবেচনা করিলাম, পাগল হইলে কোন লাভ 
নাই, অবশেষে .পরকাল পর্যন্তও নট হইতেপারে। 
অতএব এই বেল! মনকে সংযত করিতে আরম্ত 
করি; কিন্তু কোন ৰূপেই কৃতকার্ধ্য হইতে ন। পারিয়া 
না মৃত ন! জীবিত এক প্রকার হইয়া! এই রৃক্ষমূলে 
বসিয়া আছি) এক্ষণে তাগ্যোদয়ে তোমার সহিত 
সমাগম হইয়াছে, যদ্যপি এই ছুরপনেয় ছুঃখের 
কোন উপায় উদ্ভাবন করিতে পার, তাহা হইলে 
আজি অবধি আমি তোমার নিকট চিরবা- 
ধিত হই। 

চন্দ্রহংস বিপ্রতনয়ের এতাদৃশ অনুতাপ ও বিল!- 
পাদি শ্রবণ করিয়া প্রথমতঃ উপদেশচ্ছলে তাহাকে 
বহুবিধ ভর্থসন! করিলেন। পরে সমাস্বাসিত বাক্যে 
কহিলেন; ভাল, তুমি ষে. জন্য এত কাতর হইতেছ 
যদ্দি আমার সমভিব্যাহারে গমন করিতে পার, তাহা 
হইলে তোমার বিষয়ে যত দূর পারি চেষ্টা দেখিব। আর 
যদ্দি একান্ত কৃতকার্য হইতে না পারি, অন্ততঃ যাহাতে 
তোমার মনের মালিন্য অনেক দুরীক্কত হয়, এমন 
কোন বিশেষ উপার উদ্ভাবন করিয়া দিৰ। চন্দ্রহংস 

এই রূপে বিপ্রতনয়কে আশ্বাস প্রদান.করিয়! তাহাকে 
আত্ম দমভিব্যহারে গমন করিষার অন্ভুরোধ করি- 
লেন। : তদনন্তর বিপ্রকুমার তাহার ৰাক্যে স্বীকৃত 
হওয়াতে চত্্রহংস স্বীয় উপাধ্যায়েক্র তবনে লইয়া গর 
সে দ্দিবস তথায় অবস্থিতি করিলেন । পর দিন গুরুকে 
কহিলেন, মহাশয় ! এক্ষণে আমর যথাকথঞ্চিৎ অধ্য- 
যন হুইয়াছে $ অতএব আপনি অস্কুমতি করিলে আমি 
একবার গৃহে গমন করি। 'আক্মী্য্য তাহার নিতান্ত 
আগ্রহ দেখিয়া অগরত্য। অন্থুমে্দন করিলে চন্দ্র- 
হংস বিপ্রতনয়কে আপন সঙ্গে লইয়া মাতামহা শ্রমে 
আগ্রমন করিলেন। মাতামহ বহু দিবসের পর 
বহযত্ধে প্রতিপাজিত চন্দ্রহংসের মুখচন্দ্র সন্দর্শন। 
করিয়া যৎপরোনাস্তি প্রীতি প্রাণ্ড হইলেন এবং 
তাহার বিদ্যাশিক্ষার পরিচয়াদি লইয়াও যখোঁচিত, 
প্রশংস। করিলেন। . 

চন্দ্রহংস মাতামহ চরণে প্রণতি পূর্বক ইক 
আমার বন্ধু এই বলিয়া ব্রাহ্মণ কুমারের পরিচয় 
দিয়া দিলেন। পরে : গুরুজনদিগকে একে একে, 
প্রণাম করিয়! শ্রান্তি দুর করিবার নিমিত্ত এক স্থু- 
রম্য প্রদেশে গিয়া অবস্থিতি করিতে লাগিলেন। 
কিযৎ ক্ষণে শ্রান্তি সুর হইলে স্নান ভোজন ক্রিয়া! সমা- 

পন পুর্ববক উভয়ে বহির্ধাটীর এক উৎক্কউ গৃহে উপবিষ 
হইয়। একাগ্রমনে কৌত্ডিন্য নগর গমনের পরামর্শ 
করিতে লাগিলেন। পরামর্শ স্থির হইলে চন্দ্রহংস 
কহিলেন যে. মাতামহকে এই ক বিষয় জিজ্ঞাসা 
করিয়া যাইতে হইবে? নতুবা একেবারে অনভিজ্ঞ ৰপে 
রমন করিলে অবশ্যই কোন মা কোন বিপদ ঘটিবার 
সতাবন!। এই ৰূপ যুক্তি'অবধারিত করিয়া সে দিবস 
অন্যান্য কথ। বার্তায় ক্ষেপণ করিলেন। কিন্তু তৎপর 
দিন বা তিন চারি দিবসের মধ্যে এমন হুযোগ পাই- 
লেন না যে মাতামহকে এই নকল বিষয় বিজ্ঞ।সা 
করেন। পরে এক দিন নান! দেশ বিদেশের কথ! আর্ত 
করিয়া প্রসঙ্গ ক্রমে জিজ্ঞাসা করিলেন, মহাশয় ! 
আপনি বলিতে পারেন, কৌত্িন্য নগর এখান হইতে 
কত দুর? ও সে দেশের রাজার নাম কি? এবং তাহার 
স্বভাব ও তথাকার রাজনীতি সকলই বা কিরূপ? 
মাতামহ তাহার মুখে এই অকল কথ শবণ করিয়। 
যৎপরোনান্তি বিন্ময়াপন্ন হুইয়া ভাবিতে লাগিলেন, 
চন্ত্রহংংস কৌত্তিন্য নগরের কথা কোথায় শুনিল? 
বোধ হয়, উহার পিতামাতার কথাও শুনিয়া থাকিবে 
কিন্তু যখন জিজ্ঞাসা করিয়াছে তখন আমার সমুদায় 
বিষয় প্রকাশ করিয়া বলা উচিত। মনে মনে এই 


১৬ চরহ । 


ৰূপ বিবেচন| করিয়! চন্দ্রহংনকে সম্বোধন করিয়! 
কহিলেন) বৎস চন্দ্রহংস ! তোমায় কৌপ্ডিন্য নগরের 
কথা কে কহিল ও তদ্বিষয়ে তোমার এৰপ অন্ধু- 
সন্ধামেরই বা গ্রয়োজন কি? চন্দ্রহংস মাতামহের 
এতাদৃশ পরিভাপ সূচক জিজ্ঞানা শ্রবণে সাতিশ় 
সদ্দিগ্ধ হইয়া অবনত শিরে কহিলেন; না মহাশয়! 
এমন কোন বিশেষ প্রয়োজন নাই) আমার এই বন্ধু 
কৌন্ডিন্য নগরে বাস করেন.ঞ্রবং ইনি আমাকে 
বাটীতে লইয়া যাইবার নিমিত্ত! নিতান্ত অনুরোধ 
করিতেছেন তাই ভাবিলাম যদি একান্তই তথায় গমন 
করিতে হয়, তবে তথাকার রাজা! ও রাজনীতি সকল 
কি্ধপ জানিয়া আসিব। কিন্তু একেবারে অজ্জের ন্যায় 
হইয়। গেলে পশ্চাৎ যদি কোন বিপদে পতিত হুই, 
এই আশঙ্কায় আপনকার নিকট কতিপয় বিষয় জি- 
জ্ঞানা করিয়। লইতেছি; আপনি অনুগ্রহ পুর্ববক যাহা 
জানেন বলিয়। দিপ্নে ও স্ুপ্রসন্ন হইয়। অনুমতি করিলে 
এক্ষণে তথায় গমন করি। 878 এ 
মাতামহ চন্দ্রহংসের এতাদশ আগ্রহাতিশয়ে 
অগত্যা তদদীয় জন্ম বিবরণ অবধি আনুপুর্তবিক সমু- 
দায় বৃত্তান্ত বর্ণন করিলেন। পরিশেষে সন্ষেহ ভাবে 
কহিলেন, বৎস চন্দ্রহংস ! এক্ষণে তুমি যে বিষয় 

জিজ্ঞাস করিতেছ, তদ্বিৰরণ: যাহ। বিশেষ জাত আছি; 
বলিতেছিঃ মনোযোগ পুর্ববক অবধান কর। শুনিয়াছি, 
তোমার পিতার মৃত্যুর পর, তাহার এক মন্ত্রী চক্রান্ত 
করিয়। হ্বয়ং রাজ্যোশ্বর হইয়াছেন । তিনি এদিকে যাগ 
যজ্ঞ. দান ধ্যান প্রভৃতি নান! ক্রিয়া কলাপ করিয়। 
থাকেন; কিন্তু প্রজাপীন্ড়ন পরধনাপহরণ মাদক সেবন 
ইত্যাদি সম্দায় কুকর্মই তাহার নিত্যব্রত। যাহার! 
অন্ুক্ষণ এপ কুকর্মাচরণে রত থাকে ও বাহিরে 
সাধৃতা প্রকাশ করিয়া লোকের নিকট ভদ্র বলিয়! 
পরিগণিত হয়, তাহারা যে পৃথিবীর কি পর্য্যন্ত অনর্থ 
কারক তাহ! বলিয়া উঠ! সহজ নহে। তোমার পিতা যে 
কি অভিগ্রায়ে এপ ছুরাঁচারকে রাজ্যে রাখিয়াছি- 
লেন বলিতে পারি না। বোধ হয়ঃ তাহার উদার স্বতা- 
বই এপ অনর্ধ ঘটনার প্রধান কারণ । ফলতঃ বতস। 
আমার নিশ্চর বোধ হইতেছে যে তুমি তথায় গমন 
করিলে ও মন্ত্রী তোমার বিষয় জানিতে পারিলে অব- 
শ্যই তোমার উপর কোন না কোন অত্যাচার করি- 
বেন; অতএব সম্প্রতি তোমার সেস্থানে।গমন করা 
হৃবিচার সিদ্ধ নত? রিছু দিন বিলম্বে আমিই তোমাকে 
সমভিব্যাহারে লইয়। গিয়। মন্ত্রীর দর্প দুরীকরণ পুর্ব্বক 
তোমাকে যৌবরাজ্যে অভিষিক্ত করিয়া আসিব ও 


চা 

তোমাকে রাজ্যশ(সন ও 7 দেখিয়। 
আপনি দর্ধতোভাবে নিশ্চিন্ত হইব |: 

চন্ত্রহংস ইহার পূর্বের এই সকল নত কিছুই 
অবগত ছিলেন না; গুদ্ধ মাঁতাঙ্গহীর!:নিকটে তাহায় 
শৈশবকালীন পিতৃ মাতৃ বিয়োগেধ-ফথা' শ্রবণ করিয়া- 
ছিলেন। এক্ষণে মাতৃতাতমুখে; এই সকল বিবরণ 
শ্রবণ করিয়৷ এক কালে সমধ্িকাঁহূর্য বিষাদ সহকারে 
যৎপরোনাস্তি বিন্মগ়াবিউ হইলেন | বিশেষতঃ তাহার 
মন কৌগিন্য নগর গ্ৰমনের নিমিত্ত পূর্বাপেক্ষ! 
অধিকতর উৎস্থক হইয়৷ উঠিল) তখন তিনি বিনয় 
ধচনে কহিলেন, মহাশয়! আগনকার কোন চিন্তা 
নাই, আমি এৰপ অলক্ষে তর্ধায় গমন করিব যে 
অমাত্য আমার বিষয় বিন্দু বিসর্গ ও জানিতে পারিবেন 
না; সুতরাং তিমি না জানিতে পারিলে আর আমার 
উপরে কি প্রকারে অত্যাচার করিবেন ? 

মাতামহ্‌ চন্দ্রহংসের এবন্প্রকার বচন প্রয়োগে ভাহায় 
গমনাবধারণ নিশ্চয় বুঝিয়। সুমধুর সম্ভাবণে কহিলেন, 
বৎস! যদি তোমার কৌত্ডিন্য নগর গমন কর! একান্তই 
আবশ্যক হয়, আমি অনুমতি করিতেছি ; এক্ষণে তুমি 
স্বচ্ছন্দে গমন কর। কিন্তু বৎস দেখিও,তুমি বংশের এক 
মাত্র অবলম্বন, পরিশেষে যেন কোন বিশৃজ্খল! না৷ ঘটে। 

এইৰপে 'মাতাফহ চন্ত্রহংসকে বিস্তারিত ৰপে. 
সমুদায় কহিয়া দিলে ও তাহার অভিজ্ঞঅ:সম্পাঁদমের 
নিমিত্ত নানাধিধ উপদেশ, প্রদান করিলে; চন্দ্রহংস, 
কতিপয় দলিবসান্তে'গুভ দিন অবধারণ, করিয়া বিপ্রতন" 
কে রা লইয়া ফোৌগিনা, নগর গমন? 
করিলেন।... ১ 


চন্জহত্প 
দ্বিতীয় সর্গ। 


যে রাজ্যে সমাকুজান: সম্পন্ন রা ও প্রকৃত রাজ 
কর্মোপযোগী বিচারপতি না খাত কন) সে রাজ্যের 
লোক যে অজস্র ছুঃ £খসাগরে নিম তাহার সন্দেহ 
নাই। রাজার মৃত্যুর পর মন্ত্রী দ্লাজ্যাখিকার গ্রহণ 
করিয়া প্রজাবর্গের উপর একেবারে যথেধটাচরণ ক- 
রিতে আরন্ত করিলেন। মন্ত্রীর নাম বুদ্ধি অমাত্য 
ধৃইবুদ্ধি প্রজাদিগ্রকে কখন রাঙ্জ্য হইতে দুরীকরণ 
করিয়। দেন কখন তাহাদিগের দবিগুণতর কর বৃদ্ধি 
করেন ও কোন সময় তাহাদের রব হরণেরও চেষ্টা 
পান। | 

একদা রজনীযোগে মন্ত্রী স্বকীয় প্রমদাগণে 
পরিবেষিত হইয়। সমধিক হাস্য পরিহাস করিতে- 
ছেন, এমন সময়ে ভাহার কোন প্রিয়তম! কামিনী 
বিষ়বদনে কছিলেন, শুন নাথ! কালি মধ্যাহ কালে 
আমি প্রিপ্নসখীর ভবনে যে নিমন্ত্রণ গিয়াছিলাম; 
তাহাতে যৎপরোনাত্তি মনোছুঃখ , পাইয়াছি। 

সেখানে উপস্থিত হইয়৷ দেখিলাম, কয়েকটা প্রৌঢ়া 
রমণী একত্র বিয়া কথা বার্তা কহিতেছে। অনন্তর, 
নিকটে গিয়া শুনিলাম, তাহারা আপনারি নাম 
উল্লেখ করিয়া বহুবিধ নিন্দা করিতেছে ; অতএব 
নাথ! সেই অবধি আমার অন্তঃকরণ যে কি পর্য্যন্ত 
ছুঃখিত হইয়াছে বলিতে পারি না। যাহাতে শীঘ্র এই 
অপবাদ দুরীরুত হইয়া সর্ধত্র স্যশঃ ঘোষণা হয়? 
এমত কোন উপায় উদ্ভাবন করুন; আমরা স্ত্রীজাতি, 
আপনার সুখে ছ্ৃখী ও আপনার ছুঃখে ছঃখী, আপনার 
কোন অপযষশঃ শুনিলে আমাদিগের অন্তঃকরণে 
যৎপরোনাস্তি ছুঃখ উপস্থিত হ্য়। 

অমাত্য প্রিয়তমাম়ুখে আপনার এই অখ্যাতি- 
বাঁদ শ্রবণ করিয়া সহাস্যবদনে কহিলেন, প্রিয়! 
তুমি এই নিমিত্ত এত ছুঃখিত। হইতেছ ? ইহার চিন্ত। 
কি? আমি অবিলম্বে এবিষয়ের কোন বিশিষ্ট প্রতী- 
কাঁর করিয়া তোমার মনের সম্পূর্ণ প্রফুলত৷ সম্পাদন 
করিব । এক্ষণে তুমি এই সামান্য ছুঃখ পরিহার পুর্ববক 
্বদীয় মযুরময়ভাবদ্বারা আমার এই প্রণয়াসস্ত চিত্তকে 
পরিতৃপ্ত কর। 

অমাত্য সহধর্শিনীকে এই ঝপ কহিয়া মনে'মনে 
ভাবিতে লাগিলেন) রাঙ্্য করিতে গ্নেলেঃ এমন জ্বনেকে 

অনেক বিপক্ষতার চেষ্টা পায়' ও অনেকে অখ্যাতিও 
করিয়া থাকে; কিন্ত প্রিয়াকে সন্ত: রাখা! আমার 
অবশ্য কর্তব্য; অতএব কি কর্ণা"করিলে আশ সর্বাত্ 
সুখ্যাতি লাভ হইতে পারে 1 অনন্তর 'অনেক- ভাবিয়া 
চিন্তিয়া পরিশেষে স্থির করিলেন,আগ্ীমী পুর্ণিমা অবধি. 
পুরাণ শ্রবণে গ্রৰৃত্ত হই) তাহা হইঞ্েই সকলের নিকট, 
আমার বিলক্ষণ সুখ্যাতি লাতের সম্তাবিনা। অন্তকরণ 
মধ্যে এই ৰপ সংকম্পকরিয়া পৌর্দস্থাসীর কয়েক দিবস, 
থাকিতে প্রধান প্রধান কর্ণাচারী সকলকে ডাকিয়া এই 
বিষয়ের তারার্পণ করিলেন। কর্্চারীরা মন্ত্রী 
আদেশানুষারে সাবধান পুর্ব্বক সমু বিষয়ের আয়ো, 
জন করিতে লাগিল; সমস্ত আয়োজিত হইলে মন্ত্র 
যথা বিধানে পুরাণ শ্রাবণে প্রবৃত্ত হইলেম। 
পুরবাঁসিগণ মন্ত্রীর এই ৰূপ পুরাণ শ্রবণ বৃত্তান্ত 
অবগত হইয়া, কেহ শ্রাবগমানসে ও কেহ বা কৌতু, 
কাবিষউ [হইয়া প্রতিদিন সতভামণ্ডপে সমাগত 
হইতে লাগিল; কিন্ত ক্রমে ক্রমে মন্ত্রীর এইবিবর় 
সর্বত্র সংঘোধিত হইলে নগরবাসী সমস্ত লোক 
এতছুপলক্ষে নানাবিধ বিশৃয্বল! কণ্গনা করিতে 
লাগিল। বাস্তবিক মন্ত্রীর সহসা এই ৰূপ সদাচরণ 
ও এপ্রকার প্রগাঢ ধর্ম নিষ্ঠা দেখিয়া সকলেই সশঙ্ক 

হুইয়! উঠিল শু সকলেই স্ব স্ব টি রক্ষণে মাতিশয় 
বত্তশীল হইতে লাগিল । 

-অমাত্য এই ৰপেমহা মদারোছে প্রতি পুরাণ 
শবণ ও.আন্ুষঙ্গিক অন্যান্য বহুবিধ ধর্ম কার্ষোর 
'অনুষ্ঠান.করত ক্রমে ক্রমে লোকের নিকট স্বকীয় মায়া- 
জাল বিস্তরি করিতে লাগিলেন |. 

এদিকে চন্দ্রহংস কতিপয় দিবমের পর বিরতন- 
ফ্বের গৃহে উপস্থিত হইয়া তাহার মনোরখ সিদ্ধির 
নিমিত্ত নানাবিধ উপায় দেখিতে লাগিলেন; কিন্ত 
অনেক প্রকার চে করিয়। দেখিলেন, কোনক্রমেই 
কোন সছুপায় স্থির করিতে পারিলেন না। কেবল 
প্রতিদিন সর্ববদ] নানাবিধ. অনর্ধ চিন্তায় ক্রমে ক্রমে 
সাতিশয় ভুর্ধল ও যৎপরোনান্তি উত্ত্যক্ত হইতে 
লাগিলেন। এই পে বছদিন অতীত হইল $ পরি- 
'শেষে দৈবাৎ একদিবস কয়েকটা ৰৃদ্ধলোকের পরস্পর 
কথোপকথন উপলক্ষে আবণ করিলেন যে মন্ত্রী অ- 
অন্যমন! হইয়! প্রত্যহ পুরাণ শ্রবণ রুরিতে প্রবৃত্ত 
হইয়াছেন । .. 

চন্দ্রহংস এই বৃত্তান্ত. অবগত হইয়া মনে মনে 
বিবেচনা করিলেনঃ আমি এ পথ্যন্ত যে জন্য এত কষ 
ও এত যন্ত্রণা ভোগ করিতেছি) যদি এই স্থযোগে ইহার 

কোন উপায় করিতে পারি; তাহা হইলেও এক্ষণে 
পরম সৌভাগ্য. ৰোধ করিতে হইবেক। বিশেষতঃ 
আমার পিতার কিপ্রকার এন্বর্ষয ও তাহার চিরসেবিত 
অক্টালিকাদিই বা কিৰপঃ ইহা আমার জ্ঞানোদয় 
অবধি কখনই দৃষ্টিগোচর হয় নাই। অতএব বদি 
এত দুর পর্য্যন্ত হুবিধা ঘটিয়৷ উঠিয়াছে $ তবে ইহাতে 
আর কোন ক্রমেই উপেক্ষা কর! কর্তব্য নহে; এই 
সময়ে অবশ্যই তথায় গমন করা উচিত। মনে মনে 
এই রূপ পর্যালোচনা কুরিয়৷ একদিন অতিপ্রত্যুষে 
গাতরোগ্ান পূর্বক বিপ্রনন্দনকে ন্গভিব্যাহারে লইয়। 
অমাত্য গৃহীত নিজালয়ে গমন করিলেন। 

অনন্তর প্রভাত কাল অতীত না হইতে হইতেই 
পুরমধ্যে উপমীত হুইলেন। তথায় উপস্থিত হইয়া দেখি- 
লেন; চতুর্দিকে অগণ্য-প্রাসাদ শ্রেশী মনোহর শোভায় 
শোভিত হইয়। রহিয়াছে। স্থানে স্থানে স্বর্ণবেদী ও 
রতৃমন্দির। মধ্যে মধ্যে শ্বেতরক্তাদি বর্ণের অততযুঙ্চ ্তস্ত 
সকল সংস্থাপিত আছে । কোন স্থানে প্রদীগ্ত-হীরক 
খণ্ড স্বীয় প্রতামগ্ডল দ্বারা" গৃহদ্বার সকল আলোকময় 
করিয়াছে। কোন স্থানে ময়ুজ্জল-মুক্তাবলী চন্দ্রাবলীর 
ন্যায় প্রকাশ পাইতেছে। স্থানে স্থানে চন্্রকান্ত নুর্য্য- 
কাস্তপ্রভৃতি মণি সকল এবধপ ফমনীয় কান্তি ধারণ 


চন্দ্রহংস। ২৫ 


করিয়াছে যে সহসা দৃষ্টি করিলে নিয়ত মলিনাস্তঃকরণ 
দীনজনেরও চিত্ত. একবার উল্লীসিত হয়। .. . 

গহমধ্যে -পিঞীরবন্ধ-বিহঙ্গমকুলের সমাকুল .কল- 
ধনিতে,. উপবনস্থিত-জন্তগণের: চমৎকার চীথকার 
স্বনেতে, এবৎ নগররক্ষক ঘাররক্ষক প্রভৃতি মললগণের 
বিবিধ কোলাহল:শব্দেতে,পুরপ্রদেশ এককালে সমা- 
রোহময় হুইয়াছে এবং সমুদায় নগর নানাবিধ বাদ্য- 
ধ্বনিতে পরিপুর্ণ .হইয়৷ পুরবাসিগণের অপরিসীম 
আনন্দ সম্পাদন করিতেছে। 

চন্ত্রহংস, এই সমুদায় অবলোকন ও এই সমস্ত 
শ্রবণ করিয়া! মনে মনে ভাঁবিতে লাগিলেন; আমার 
পিতার কি অতুল এই্বরধ্য, কি রমণীয় পুরী, মহামুল্য 
রত্ুরাশির কি চর্মকার সৌন্দর্য্য, এরূপ বিভব ও এপ 
মৌন্দর্য্য ত কখন দৃষ্ট হয় নাই? আমি অতি হতভাগ্য, 
তাই পিতার এতাদৃশ এশ্বর্য্যের অধিকার হইতে 
বঞ্চিত হইয়াছি। অন্তঃকরণ মধ্যে এই সমস্ত চিন্তা 
করিতে করিতে ত্রমে ক্রমে সভামণ্ডপে গিয়া উপস্থিত 
হইলেন, এবং যে স্থানে মন্ত্রী স্বকীয় পারিষদবর্গে পরি- 
বেছিত হইয়া বসিয়া আছেন, তাহার এক পার্থ উপ- 
বেশন পূর্বক পুরাণ-পাঠ শ্রবণ করিতে লাগিলেন । 

অনন্তর কিয়ৎক্ষণে পাঠ নিরৃত্তি ও সত্ভাডঙ্গ 

হইলে উভয়ে স্বীয় বাসস্থানে আগমন করিয়া ্গান- 
ভোজন সমাপন পুর্ববক মে দিবস এ সকল বিষয়েরি 
কথোপকথনে ক্ষেপণ করিলেন ।” পরদিন: প্রভাত 
সময়ে গরাতঃকৃত্যাদি লমাপন পুর্ববক পুনর্ধার .মন্ত্রীর 
আবাসে গমন করিলেন। -এইকপে স্বীয় অভিসন্গি 
সাধনমানসে প্রতিদিন যাতায়াত করিতে লাগিলেন। 

সতাজনের! এ্রত্যহ সভামধ্যে বিরূপম সৌন্দর্যযা- 
ধার এক কুমারের সমাগম দেগ্িয়া সবিন্ময়চিত্তে 
নানাবিধ বিতর্ক করত মোহিত হইয়। সকলেই তদ্ব- 
লোকনে সমুৎস্থৃকচিত্ত হইল। ২ 

এক দিবস চন্দ্রহংসঃ' যেমন সত্তামগ্ডপে উপস্থিত 
হইয়াছেন একজন : জ্যোতির্বিদ্‌ মন্ত্রীকে সম্বোধন 
করিয়া কহিলেন, মহারাজ ! দেখিতেছেন কি? দ্বিতীয় 
চন্ত্রভুল্য এই যেকুমার্টী সত্ভামধ্যে আগমন করিতেছে, 
আমি ইহাকে আর এক বার এই সভায় দুনি গোচর 
করিয়াছিলাঙ্ম। সম্প্রতি গ্রণনা করিয়া! দেখিলাম, 
কিছু কালের পর, এই বাঁলকই রাজ্যের অধিপতি 
হইবে | এক্ষণে আপনি ইহাকে বিন করিতে অনেক 
চে। পাইবেন বটে, কিন্তু ইহার কোন ক্রমেই বিনাশ 
নাই; জলে অনলে বা অস্তাধাতে কিছুতেই ইহার 
মৃত্য হইবে না। 

(তরক্ক-মনু্-ভীবণ-মহাসমুদ্রে নিষগ্নকালে লোকের 
অন্তঃকরণ বাশ আকুলিত হয়, অকন্মাৎ ঠদবন্ধ মুখে 
আপনার এই অমঙ্গল বার্ত। শ্রবণ করিয়া মন্ত্রীর চিত্তও 
সেইৰপ ছুংখিত হইল। 

জ্যোতিতর্বকে জিজ্ঞাসা করিলেন, মছাশক্ব! এই 
বালক কে? কাহার নন্দন? ফোথ। হইতেই বা 
প্রত্যহ এই জননমাকীর্ঘ সভামণ্ডপে আগমন করে? 
অমাত্যের এই আগ্রহ পরিপুর্থ জিজ্ঞাস শুনিয়। জ্যোতি- 
বিরদ্‌কহিলেন, মহারাজ ! আপনি রাল্জ্েশ্বর, এবিষয়ে 
আমাদিগের সহারিতায় কোন প্রয়োজন নাই আপ- 
নিই ইহার পরিচয় গ্রহণ করুন? তাহা হইলে সবিশেষ 
অয়ুদায় অৰগত হুইতে পারিবেন কলতঃ মহারাজ! 
মনুষ্যের বিপদ সন্ভাবন! দেখিলে অবশ্যই সাবধান 
করিতে হয় এই নিমিত্ত আমি আপনাকে পূর্বে 
সাবধান করিলাম? দতুধা একের বিপদ উদ্ধারের 
নিমিত্ত অন্যের প্রতি অটৈধাচরণ কর! ফোন ক্রমেই 
স্থবিচার সিদ্ধ নহে 5 আর বিপৎপাতের অবশ্যত্ত(বিত। 
দেখিয়। যে প্রতীকার চে না কর ইহাও বুদ্ধিমান 
ব্যক্তির উপযুক্ত কর্ম নয়। 

_. জ্যোতিধিদ্‌ এই সকল কথা বলিতে বলিতে 
চন্দ্রহংস ক্রমে মন্ত্রীর সমীপবর্ডী হুইয়া। নতাসনে- 


২৮ চক্হংস। 


উপবিষ্ট হইলেন। অমাত্য তাহাকে আত্মস্দীপন্থ 
দেখিয়। স্থমধুর সম্তাধণে জিত্ঞাস1 করিলেন, ছে সর্বব- 
গুণাকর ভুবনন্থন্দর কুমার! ভুমি রাজতনয়? কি 
গন্ধব্বতনয় ? অথবা কোন দিব্যলোঁক নিবাসী, লোক 
মোহনার্ধে তথা হইতে ভূতলে গ্সবতীর্ণ হুইয়াছ? 
এই বলিয়া পুনর্ধবার কছিলেন, বৎস! তোমার লোকা- 
তাত রূপমাধুরী দর্শনে চমত্রুত ও মোহিত হ্ইয়। 
আমি তোমার নাম ধাম ও জাতি কুল এাভৃতির বিষয় 
অবগত হইবার নিমিত্ত একান্ত সন্তুৎস্ক হইয়াছি; 
অতএব যদ্যপি অনুগ্রহ প্রকাশ পূর্বক তৎসমুদায় 
বর্ণন করিয়া আমার এই কৌতুকাৰেশ দুরীকরণ কর, 
তাহা হইলে আমি তোমার নিকট একান্ত উপরূত 
ও নিতান্ত অনুগৃহীত হই। 

অমাত্যের এই সকল কথ শ্রবণ করিয়া চন্দ্রহংস 
হতবুদ্ধি ও স্তব্বপ্রায় হইয়া, চিত্রার্পিতের ন্যায় তাহার 
দিকে অনেক ক্ষণ এক দৃষটে দৃষ্টিপাত করিয়া রহিলেনঃ 
বহছুক্ষণের পর যথোচিত ভয় সহকারে অতি কষ্টে এই- 
মাত্র কহিলেন,মহারাজ! এই সামান্য জনের অকিঞ্চিৎ- 
কর পরিচয় লয়! ভবাদুশ ব্যক্তির কি উপকার দর্শিবে? 
এই বলিয়াই নিস্তব্ধ হইয়া রহিলেন। অনস্তর কতক 
ক্ষণের পর অন্তঃকরণ কিঞ্িঃৎ প্রক্কৃতিস্থ হইলে বিনয় 

পূর্বক কহিলেন, নরেন্দ্র! জিজ্ঞাসিত হইলে পরিচয় 
প্রদান কর! অবশ্যই বিধেয়) বিশেষতঃ আপনি জিজ্ঞাসা 
করিতেছেন $ আপনার এ জিজ্ঞাসাও মাদৃশ জনের 
পক্ষে সৌভাগ্য স্ুচক বলিতে হুইবে। কিন্তু মহারাজ! 
আমি অতি অভাজন ও হতভাগ্য; লোকে নিতান্ত 
আগ্রহ প্রকাশ ও উপরোধ অনুরোধ করিলেও কোন 
মতে পরিচয় দিব না বলয় পুর্ববাবধি সংকণ্প করিয়া 
রাখিয়াছি; অতএব আপনি এই যৎসামান, ব্যক্তির 
পরিচয় গ্রহণ না করিয়৷ এবিষয়ে ক্ষান্ত থাকিলেই 
আমি চরিতার্থ হই। 

চন্দ্রহংসের এই উত্তর শ্রবণে তদীয় মনোগত 
অভিপ্রায় জানিতে পারিয়। অমাত্য তাহার তয় তঞ্জনের 
নিমিত্ত নানাবিধ বচন চাতুরী প্রকাশ করিতে লাগি- 
লেন। কিন্তু চন্্রহংস তাহার কোন উত্তর গরত্যুত্বর না 
করিয়! একান্ত ভয়াকুলিত মানসে মনে মনে কত 
বিতর্ক, কত সন্দেহ ও কত প্রকার কণ্পনা করিতে 
লাগিলেন; তাবিতে লাগিলেন,অমাত্য বুঝি অনুসন্ধান 
দ্বারা আমার এই ছুরতিগ্রার জানিতে পারিয়াছেন ও 
তজ্জন্া আমাকে নিতান্ত অপরাধী বোধ করিয়া আমার 
সমুচিত শাস্তি গুদানের উদ্ষোগ করিয়াছেন; অথবা 
আমার আদ্যোপান্ত সমুদায় বৃত্তান্ত কবগত হুইয়াও 


৩০. চন্দ্রহংস। 


শুদ্ধননদেহ তঞ্জনের নিমিত্ত এই কপ কহিতেছেন। কিন্ত 
যদি মন্ত্রী আমার সমুদায় বৃতান্ত অবগত হইয়া 
থাকেন, & কেবল সন্দেহ দুরীকরণের নিমিত্ত এইৰপ 
কহিয়! থাকেন, তাহা হইলে ধোধ হয়) এযাত্রা আমার 
এস্থান হইতে পরিত্রাণের সস্তাবন! নাই) অতএব এক্ষণে 
কি করি কি. অবলম্বনেই বা এবিপদ হইতে রক্ষা 
পাই। টি? 8০: 24 

এই. সমস্ত চিত্ত! করিতে করিতে, চন্দ্রহংস এমনি 
অস্থির ও ব্যগ্রচিত্ব হইয়া উঠিলেন যে মন্ত্রীকে না 
বলিয়াই তথা হইতে পলায়ন করিবার চেষ্টা দেখিতে 
লাগিলেন। কপটতার অসাধ্য ফি আছে? মন্ত্র 
তাহাকে এইৰপ চিন্তাকুল ও অস্থির হৃদয় দেখিয়া, 
কাণ্পনিক নে প্রকাশ পূর্বক কহিলেন,বৎস! তোমার 
চিন্তা কি? তুমি সচ্ছন্দে আমার নিকটে পরিচয় দেও। 
তোমাকে দেখিয়। অবধি আমার অস্তঃকরণে যে ৰপ 
প্রগাঢ় স্নেহের সঞ্চার হইয়াছে; বোধ হয়, স্বহস্তপালিত 
আপন পুত্রকে দেখিলেও লোকের একপ স্নেহোদয় 
হয় না। কলতঃ ৰস! যদি তুমি আমার নিকটে এক্ষণে 
সচ্ছচ্দে পরিচয় প্রদান কর) তাহা! হইলে উত্তরকালে 
তোমার পক্ষে থে কি পর্যন্ত শুভ ফল লাভ হইবে 
বলিতে পারি না। : 

চন্দ্রহংস মনে মনে নিশ্চয় অবধারণ করিয়াছিলেন, 
মন্ত্রী যত অনুরোধ করুন না কেন, কোনমতেই 
পরিচয় প্রদান করিবেন না। কিন্তু মন্ত্রী কর্তৃক এই 
রূপ বারস্বার অনুরুপ্ধ হইয়া) পরিশেষে এই বলিয়া 
উত্তর করিলেন, মহারাজ! আমি পুর্বে যাহ প্রতিজ্ঞ 
করিয়াছি, তাহা এখন কিৰূপে খণ্ডন করিতে পারি; 
তবে আপনকার নিকট শুধ্ধী এই মাত্র বলিতে পারি, 
যে আমার নিবাস সম্প্রতি আপনারি অধিকার ভুক্ত। 
তীহার এই বচন কৌশলে মন্ত্রীর অনায়াসেই 
উপলব্ধি হইল, যে এই বালক এই রাজ্যের অবশ্য কোন 
রাজবংশোস্তব হইবে । কিন্তু মন্ত্রী, চ্দ্রহংসের সমীপে 
সেসকল কথার কোন প্রসঙ্গ না করিয়া সাতিশয় 
রোধ প্রদর্শন পূর্বক, তাহাকে এই অনুমতি করিলেন, 
দুরাত্বন্! তুমি আমাকে অনাত্বীয় বোধ করিয়া আমার 
কথায় অনাদর গুকাশ করিলে, আমি নুমতি করি- 
তেছি। আমার সম্মতি ব্যতিরেকে তুমি এস্থান হইতে 
কদাচ গমন করিতে পারিবে না। অতএব এক্ষণে 
যাও এ শিলানির্দিত মণিগৃহে গিয়া অবস্থিতি কর। 
অমাত্য এই সাদেশ প্রদান করিয়া একজন পুরর- 
ক্ষকের সহিত তৎক্ষণাৎ তাহাকে পূর্ব নির্দিই স্থানে 
প্রেরণ করিলেন। চন্্রহংসও নিতান্ত সহায়হীন ও 


৩২ চন্দ্রহংস। 


বান্ধববিহীন হইয়। অগত্যা সেই স্থানে গিয়া অবস্থিতি 
করিলেন। 

বিএতনয় চন্দ্রহংসের. রং টিনা ছটা 
উপস্থিত দেখিয়া বিষণ্নবদনে ও দীন নয়নে রোদন 
করিতে করিতে স্বস্থানে প্রস্থান ক্ধিলেন এবং তদীয় 
উদ্ধার সাধনের কোন উপায়ান্তর ন দেখিয়া, দৈবানু- 
কুলতায় নির্ভর পুর্ববক.আশালত৷ মাল্স অবলম্বন করিয়। 
কাল যাপন কারিতে লাগিলেন। 

এ দিকে অমাত্য-সতা ভঙ্গান্তে; সমাগত আত্মীয় 
বন্ধুদিগ্কে যথাযোগ্য সম্ভাষণ পুর$সর বিদায় করিয়া 
দিয়ামনে মনে.এ বিষয়ের চিন্তা করিতে করিতে পুর- 
চারিণী বর্গের সহিত অন্তঃপুর মধ্যে প্রবেশ করিলেন 
এবৎ পরিচারিণীদিগের প্রতি চন্দ্রহংসের তন্থাবধার- 
থের তার অর্পণ পুর্বক .ভোজনান্তে এক নিভৃত দেশে 
বসিয়৷ একাপ্র চিত্তে এবিষয়েরি আন্দোলন করিতে 
লাগিলেন। কিন্তু এই বালক কে, কি অভি প্রায়ে এখানে 
আগমন করে এবং. কি উপায়েই বা আপনার এই আমন 
বিপদের প্রতীকার মাখন করিবেন; ইহার কিছুই স্থির 
করিতে না পারিয়৷ উত্তরোত্তর যৎপরোনাস্তি কাতর 
ও. অস্থির হইতে; লাগিলেন । .এরং তদ্বধি-নিরন্তর এ 
অনুধ্যান ও এ অনুসন্ধানেই অবহিত রহিলেন। 

এইবপে কিছু দিন অতীত হইলে, পরিশেষে মন্ত্রী 
অনেক অনুসন্ধান দ্বারা চক্দ্রহংসের সমুদয় বিবরণ অ- 
বগ্নত হইলেন । এবং তখন মনে মনে নিশ্চয় অবধারণ 
করিলেন যে রাজার মৃত্যুর অচিরকাল পূর্বে যৎকালে 
আমি চম্পা নগ্ররীতে গমন করিয়াছিলংম। সেই সময়ে 
নিঃসন্দেই রাজার এই সন্তান জনিয়াছিল। এবং এই 
সন্তান কোন আত্মীয়কর্তৃক পরিরক্ষিত হইয়াই পরি- 
শেষে ঈদৃশ অবস্থা আ্াপ্ড হইয়াছে। যাহ! হউক, 
ইহাকে বিনউ করিতে না পারিলে, আর আমার কোন 
.ক্রমে নিস্তার নাই; এই সময়ে কোন কার্ধ্যাস্তর ব্যপ- 
দেশে অবশ্য ইহার নিধন সাধন করিতে হইবে। 
বালক বলিয়া ইহাকে সামান্য ব্যক্তি জ্ঞান কর! উচিত 
নহে? বিশ্রত্ত আলাপ দ্বারা অগ্রে আমার গ্রাতি ইহার 
বিলক্ষণ প্রতীতি জগ্গাইতে হইবেক এবং একবার 
প্রত্যয় জন্মাতে পারিলে, অবশেষে যে কোন উপায়ে 
হুউক রৃতকার্য্য হওয়। যাইবেক। 
এই প্রকার কপ্পনায় নির্ভর করিয়া, একদ! প্রদোষ 
সময়ে মন্ত্রী চন্দ্রহংসের আবাঁস গৃছে গমন করিলেন । 
গৃহে প্রবেশিকা দেখিলেন, চন্দ্রহংস,মেধার্ত চন্দ্রম গুলের 
ন্যায় নিতান্ত মলিনমুর্তি ও সাতিশয় শীর্ণদেহ হইয়াও 


গৃহতল উজ্ছল করিয়া পর্য্যস্কে শয়াম আছেন। মন্ত্রী, 
€ 

দেখিয়। মনে মনে কহিতে লাগিলেন, আহা! ইহার কি 
অদৃষটপুর্বব অভুত-পুর্ব্ব-মধুরময় আকৃতি ! কি ক্সেহময় 
তাৰ! ইহাকে দর্শন করিলে নির্দয় ব্যক্তির প্রতিকূল 
অন্তঃকরণও স্ুপ্রন্ন হয়। আমি ইহার প্রতি পূর্বে ষে 
কাণ্পনিক স্নেহভাব প্রকাশ করিয়াছিলাম ; কিন্তু এক্ষণে 
তাহা! যথার্থই হইয়া! উঠিল। আহা! এরূপ অন- 
মদ্রসস্তৃত-মহারত্ুকে কি বলিয়। সংহার করিব! কি. 
বলিয়াই বা ইহাকে অতি দুর্ভেদ্য প্রবঞ্চনাপাশে নিবদ্ধ 
করিব! আমি কি এজদ্ধে বিরলে বসিয়! কেবল অধর্মা 
সঞ্চয় করিতে আসিয়াছিলাম ! আমি ইহাকে বিনষ্ট 
করিতে পারিৰ না। 

অমাত্য, মনে মনে এইবপ আন্দোলন করিতেছেন, 
এমন সময়ে হিংসা, যেন পরাক্রম প্রকাশ পূর্বক তাহার 
অস্তঃকরণকে আক্রমণ করিল; তখন তাহার নিশ্চয় 
উপলব্ধি হইল, হা! আমি কি করিতেছি, এক জন 
সামান্য বালকের নিধন মাধনে উপেক্ষা! করিয়া আমার 
অতুল সুখ সস্তোগে জলাঞ্জলি গ্রদান করিতেছি) বিষ- 
বৃক্ষ বাল্যকালে পরম সুদৃশ্য হয় বলিয়া, তাহাকে কে 
না সংহার করে? কর তল স্থিত মহামূল্য মণি কে পরি- 
ত্যাগ করিয়। থাকে? | ফলতঃ এ বিষয়ে আমার আর 
ক্ষণমাত্র কাল বিলম্ব কর! হইবে নাঃ আশু যাহাতে 

ইহার সমুচিত প্রতীকার হয়; তাহার উপায় দেখিতে 
হইবেক। মনে মনে এইবপ চিন্তা করিয়া চন্দ্রহংসকে 
সম্বোধন করিয়া কহিলেন, কুমার! "তোমাকে এপ 
বিবর্ণ ও শীর্ণ কলেবর দেখিতেছি কেন? আমি সরোধ 
অপ্রযোজ্য বাক্যে অনুযোগ করিয়াছি বলিয়া? কি 
তোমার অভিমান জন্সিয়াছে? না! আমার তৎকালীয় 
সামান্য চিত্ত বিকার উরি কোন বিরুদ্ধতাৰ বোধ 
করিয়াছ 71 

চন্দ্রহংস, অমাত্যকে সহসা সম্মুখীন ও ও এই প্রকার 
জিজ্ঞাসা পরায়ণ দেখিয়া, সসজ্রমে তৎক্ষণাৎ শযা। 
হইতে উঠিয়! বঁসিলেন, এবং কহিলেন, মহারাজ । আপ- 
নার প্রতি আমার অনর্থ অভিমান জক্ষিবার কারণ কি? 
অথবা আমার উপর মহারাজের কোন বিরুদ্ধতাব 
ঘটিবার সম্ভাবনা কি?। | 

অমাত্য তাহার এই বিনয়গর্ভ বাক্যে স্থীষষ 
মনোরথ দিদ্ধির কথক্চিৎ আনুকুল্য বোধ করিয়া, 
তাহার গাত্রে বারদ্বার হত্ত-নিক্ষেপ পূর্বাক কহিতে 
লাগিলেন, আহী কুমার! আজি অবধি ভুমি আমার 
পরম প্রিয় পাত্র হইলে। তুমি সর্বদা আমার সম্মুখে 
উপস্থিত থাকিবে । আমি যখন যে স্থানে গমন করিব; 
তুমি আমার লসভিব্যাছারে যাইবে। ফলতঃ কোন 


5৬ চন্দ্রহংস। 


অপ্রতিহত প্রতিবন্ধক ব্যতিরেকে এক নিমেষও আমি 
তোমাকে দুটিপথের বহিভূ্তি করিতে পারিব না। 

ম্ত্রীর এই সকল বিচেউদাধনবাক্যে সবিশেষ 
মনোযোগ ন। করিয়! চন্দ্রহংস, ফিলয়বচনে বারস্থার 
ত্রাহার নিকর্টে এই প্রার্থনা করিতে লাগিলেন মহারাজ! 
আমাকে একবার পরিত্যাগ করুন, আমি অবিলম্বে 
আদিৰ বলিয়া আমার পরম গ্রণয়াম্পদ বন্ধুর নিকট 
হইতে অনেক দিন আদিয়াছি, উহার সহিত সাক্ষাৎ 
করিয়া আসি) আমাকে একবার ছাড়িয়া দিন্‌। 

উাহার পুনঃ পুনঃ এইৰপ ্রার্থনা শ্রবণে মনে 
মনে সাতিশয় বিরক্ত হইয়া অঙাত্য উত্তর করিলেন, 
বগম! আমার বোধ হইতেছে যে তোমার বন্ধু তোমার 
নিমিত্ত নিতান্ত চিনতাকুল বা উদ্বিগ্ন হয়েন নাই? তাহা 
হইলে এতদিন অবশ্য তোমার অন্বেষণ ও অনুসন্ধান 
করিতেন | তবে তোমার তাহার সহিত সাক্ষাৎ 
করণের প্রয়োজন কি? 

মন্ত্রীর এইগ্রকাঁর প্রবঞ্চনাবাক্যে কিছুমাত্র মনো- 
যোগ মা করিয়া, চন্রহংস পর্বের মত তাহার নিকটে 
এ বিধায়েরি প্রার্ধনা করিতে লাগিলেন। কিন্তু তিনি 
যত বার এৰপ প্রার্থনা করেন; মন্ত্রী তত বার তাহার 
প্রবৃত্তির প্রতিরোধ করিতে লাগিলেন) তথাপি তিনি 

স্বাবলম্বিত গ্রার্থন। পরিত্যাগ বিষয়ে কোনমতেই নিরৃত্ত 
হইলেন না। চন্দ্রহংসকে 'অবলস্িত প্রার্থনা পরি- 
ত্যাগে অসন্মত ও আপনাকে বিফলচেউ দেখিয়। 
মন্ত্রীর ক্রোধানল প্রজ্ছবলিত হইয়া! উঠিল কলেবর 
কম্পিত ও নেখ্রদ্বয় 'আরক্ত হইয়া আমিল। কহিতে 
লাগিলেন, কুৃতত্ন! আমি এখনি তোমাকে লৌহশৃঙ্খলে 
আবদ্ধ করিতে পারি, এখনি তোমার মস্তক চ্ছেদন 
করিতে পারি; কোমল পর্য্যক্কে শয়ন করিয়া বুঝি 
তোমার গাত্র বেদনা ,হ্ইয়াছে, অবিরত উপাদেয় 
সামগ্রী তোজন ও সর্বদা অকৃত্রিম স্গেহগ্রকাশ করাতে 
বুঝি বৈরক্তি জন্মিয়াছে। আমি এখনি তোমায় 
যধোচিত অবমানিত করিবঃ এখনি তোমার সমুদায় 
অহঙ্কার দূরীক্কৃত করিব। 

অমাত্যের এবপ্প্রকার বিষম তিযস্কার বাকো চন্- 
হংসের অন্তঃকরণ এককালে ছুঃখে পরিপুর্ণ হইল, 
উচ্চৈঃস্বরে রোদন পরায়ণ ব্যক্তির ন্যায় ছুই চক্ষে 
অবিরত অন্রঃ জল বিগলিত হইতে লাগিল। ছুঃখা- 
বেখে ক রোধ হইয়া আদিল। নেত্র দ্ব় হইতে 
এমনি অশ্রু পতন হইতে লাগিল যে আর দেখিতে 
পান না। ক এমনি অবরুদ্ধ. হইল যে আর 
বাক্য সৃতি হয় না। অনস্তর ক্ষণ কালের পর, কিঞ্চিৎ 

সান্তনা প্রাপ্ত হইয়া। ছুই হস্তে নেত্রজল মোচন করিতে 
করিতে কহিলেন, মহারাজ ! ক্ষুদ্রজনের আবার শরীর 
কি? তাহাদের আবার মন কি? তাহাদের ছংখ 
ছুঃখই নয়, তাহাদের মন মমই নয়) তাহাদিগকে 
এক প্রকার অচেতন জড় পদার্থ বলিলেও বলা যায়। 
আপনি আমাকে যখন যাহা অনুমতি করিবেন, আমি 
তাহাই প্রতিপালন করিব। আমার এঁতি যখন যে কপ 
ব্যবহার করিবেন, আমি অকাতরমনে তাহাই সহ্য 
করিব। কিন্তু মহারাজ! উচ্চপদ্দাসন্ন জতিগ্রধান ব্যক্তি- 
দিগের নিকট হীনপদ ব্যক্তির মনোরথ যদি পদে পদে 
পরাভূত হইয়াই রহিল; তাহা হইলে মনুষ্যজাতিকে 
মহৎ বলিবার আর প্রয়োজন কি?। . 

চন্দ্রহংসের এতাদৃশ আত্যন্তিক ছুঃখ প্রকাশে 
মন্ত্রীর হিংসাকবলিত অন্তঃকরণেও কথণ্িৎ দয়ার স- 
ধার হইল; তখন এই বলিয়। ত্রারাকে সান্তনা, করিতে 
লাগিলেন কুমার! তুমি আমার গম্থিতবচনে সমধিক 
ছ্ঃখিত হইতে পার; যথার্থ বটে কিন্ত তুমি বিবেচনা 
করিষা দেখ, আমি প্রথমাবধি নিরবচ্ছিমন তোমার 
অঙ্গলচিস্তা ভিন্ন অন্যচিন্তা করি নাই, সদভিপ্রায় ভিন্ন 
কখন অসদভিপ্রায় গুকাশ করি নাই) তখাপি যে সর্বদা 
এৰপ বিরুদ্ধ তাৰ ঘটিতেছে। ইহা কেবল তোমারি 

নিতান্ত অসঙ্গত ব্যবহার বশতঃ বলিতে হইবেক | যাহা 
হউক, বৎস! তুমি এখনও আমার মনোগত অভিপ্রায় 
নুস্পউ ৰপে অবগত হও নাই $এই নিমিত্তই এত কুতর্ক 
ও এত সন্দেহ করিতেছ; জানিতে পারিলে কখন 
এপ করিতে না । ফলত; সম্প্রতি আর তোমার অনর্থ 
দুঃখ প্রকাশের প্রয়োজন নাই। অবিলঘ্ষেই আমার 
মনোগত অভিপ্রায় জানিতে পারিবে, তাহা হইলেই 
এককাঁলে তোমার সমুদায় ছুঃখের অবসান হইবে 
সন্দেহ নাই। এই রূপে নানাবিধ কথাপ্রসঙ্গে ক্রমে 
রাত্রি অধিক হইয়! আসিল। অমাত্য তাহাকে বহুবিধ 
প্রবোধ বাক্যে সানা করিয়া, অনেক ক্ষণ তাহার 
নিকটে থাকিয়া আপন অবস্থান মন্দিরে গমন করিলেন, 
এবংপ্রাত্যহিক নিয়মানুসারে তৎকালীয় সমুদায় ব্যাপার 
সমাধান পুর্বক শয়নাগারে গিয়া শয়ন করিলেন। 
চন্দ্রহংস মন্ত্রী হত্ত হইতে পরিত্রাণ পাইবার 
নিমিত্ত এপর্যন্ত একাস্তমনে যে যতু করিতেছিলেন; 
পরার্থনাভঙ্গ ও মন্ত্রীর এই ক্রোধাদি দর্শনে এক্ষণে 
তাহাতে হতাশ হইয়া সবীন্প জীবন রক্ষাবিষয়েও সম্পর্ণ 
নৈরাশ্য প্রাপ্ত হইলেন। এবং ভাবিশুভাশুভ ঘটনা 
মনুষ্য দিগের মনে ন্বয়ং আসিয়াই আবির্ভূত হয় 
বলিয়। হউক, অথবা আশঙ্ক। এযুক্তই হউক, সে রাত্রি 

চঞ্চল চিত্তকে আর নিবারণ করিতে পারিলেন না। 
শরসন্ধিত-হরিণশিশুর ন্যায় গৃহমধ্যে অস্থিরপ্রায় হইতে 
লািলেন। গ্রবাক্ষদ্বারাগত চন্দ্রকিরণানুসারে চন্দ্রের 
দিকে দৃডিপাঁত হওয়াতে বোধ হইল, রাশীক্কত অগ্নি 
প্রজ্ঘলিত করিয়া! কে যেন তীহ।কে দঞ্ধ করিতে আসি- 
তেছে। তথা হইতে তিমিরার্ৃত স্থানে নেত্রক্ষেপ 
করাতে জ্ঞান হইল, যেন কয়েক জন ৰীরপুরুষ, তদীয় 
সংহার মানসে দৌড়িয়া আসিতেছে । প্রথমে শয্যাতে 
শয়ন করিয়াই বোধ হুইল, যেন গাত্রে কণ্টক বিদ্ধ 
হইতেছে। এই ৰপে ক্রমে রজনী অৰসান ও দিবাকর 
উদিত হুইল। 

চন্দ্রহংস, শষ্য! হইতে গ্াত্রোথান করিয়। মুখ 
প্রক্ষালন করিবার উদ্যোগ করিতেছেন এমন সময়ে 
মন্ত্রী আসিয়৷ কহিলেন, প্রিয়তম! এস, আমার আবাস 
গৃহে আসিয়া অবস্থিতি কর। এই বলিয়। তাহাকে 
সঙ্গে লইয়া গিয়া, উত্তম এক পর্য্যস্কে উপবেশন 
করাইয়া কহিতে লাগিলেন, কুমার! আমার স্বর্ণ- 
কামিনী নায়ী পরমাস্ুন্দরী এক কন্যা আছে? ভুমি 
আমার সেই স্বর্ণকামিনীর সম্পূর্ণ যোগ্য পার। 
বিশেষতঃ তোমার এই ভুবনমোহন সৌন্দর্যে 
আমার মন মোহিত হইয়াছে। অমাত্য চন্দ্রহংসের 

প্রতি দৃষ্টিপাত পূর্বক এই সকল কথা বলিতে, 
বলিতে এক একবার তাহার মনে হইতে লাগিল, 
যেন যথার্থই স্তাহার এই বিষয়টা সংঘটন হইবে। 
কিন্তু তাহাতে রাজ্যনাশ ও সহ্সা সম্পুর্ণ অপ- 
মানের ভয় আছেঃ স্ৃতরাং সে মনোর্ত্তি এক্ষণে 
আর কি পে বলবতী হইতে পারে? চন্দ্রহংস 
এত দিনের পত্র ষে অপরিচ্ছিন্নরপে বিপথগামী 
হইবেন, অনুষ্ঠিত প্রদক্গই তাহার নিদান ভূত হইল । 
অম্াত্য বলিলেন, বৎস ! আমার নিতান্ত অভিলাষ, 
ষেড়ুমি আমার স্বর্ণকামিনীর পাণিগ্রহণ কর। দেখ, 
অতিগৌরবাস্থিতা যে মাধবীলতা, সে কখন সামান্য 
বৃক্ষ অবলম্বন করে না । প্রজুলিত অগ্নিশিখাও অধো- 
গ্রামিনী হয় না। তোমার যেরূপ স্থুশোতন বর্ণ 
ওষে প্রকার মনোহর 'আকরুতি) ইহা যে আমার 
স্বর্ণকামিনীর অবশ্য মনোহারিণী হইবে, তাহার 
সন্দেহ নাই। 

অমাত্যের এই কথা৷ শ্রবণ করিয়া চন্দ্রহংস 
বিনয়বচনে কহিলেন, মহারাজ! আপনি যাহা অন্ু- 
মতি করিতেছেন, তাহা নিতান্ত অনুপযুক্ত ও অসম্ভব 
নয় বটে, কিন্তু মহারাজ! স্বর্ণকামিনীরা, স্বর্ণকামিনী ; 


অর্থাৎ সুবর্ণাত্তিলিষণী হয়? স্থৃতরাং আঁমার এই অকি- 
৬ 


৪২ চন্দ্রহংস। 


. ফিৎকর বর্ণ সবর্ণকামিনীর কি কার্য্যকর হইবে? এই 
বলিয়া ক্ষান্ত হইলেন। অমাত্য এই প্রলোভন 
দ্বার! চন্দ্রহংসকে বিমোহিত করণের নিমিত্ত সুছু- 
স্তর মায়াজাল বিস্তার করিতে লাগিলেন; হৃদয়া- 
নদ্দদা়িনী মধুরভাধিণী কতিপয় 'কামিনীক্ষন সমভি- 
ব্যাহারে ত্রাহীকে নঙ্গীত শাললীতৈ লইর গেলেন। 
পরে গায়িকাদিগের প্রতি সংঙ্ী্ঠারভণের অনুমতি 
প্রদান করিলে তাহারা তদীয় নিদেশানুসারে তান- 
লয়-বিঞুদ্ধ অতি শুমধুর স্বরে গাঁন করিতে আরন্ত 
করিল। | 

ঘ্টবুদ্ধি মনে মনে এই স্িন্ন নিশ্চয় করিয়া- 
ছিলেন যে তাহার এই সমপ্ত মায়াকর ব্যাপারে 

চন্দ্রহংম সহসা বিলক্ষণ সম্ীত ও যৎ্পরোনান্তি 
বশীভূত হইবেন । কিন্ত এই: নকল বিষয়ে সম্্রীতি 
হওয়া দুরে থাকুক; চন্ত্রহংস বরং ুর্বাপেক্ষায 
মমধিক ছুঃখিতমনে ও বিধগবদনে অধোম়ুখ হইয়া 
রহিলেন। 

ভন্রহংসকে এই ৰ্প বিষম ও অবনত দেখিয়া 
বটে, কিন্ত অব্যবহিত পরেই আপনার অবিচলিত 
ছুই বুদ্ধি প্রন্ভাবে সমূহ উৎসাহাত্িত হইয়। অতীউ 

সিদ্ধির উপায় দেখিতে লাগিলেন। নিতান্ত উৎকগ্ি- 
তের ন্যায় সাতিশয় ব্যগ্রতা . সহকারে শীঘ্র সঙ্গীত 
নিবারণ পূর্বক চন্দরহ্সকে. অন্তঃপুরমধ্যে লইয়। 
গেলেন এবং পরিচারিণীদিগের প্রতি তাহার সুন্দর 
কপ বেশ ভূষ! সমাধানের আদেশ প্রদান করিয়া 
স্বয়ং ক্নানাদি ক্রিয়া সমাপন পূর্ববক তাহাকে সক্ষে লইয়া 
তোজনাগারে গমন করিলেন ।. তথায় উপস্থিত হইয়া 
উভয়ে আহার করিতে 'বদিলেন। চন্দ্রহংস মন্ত্রীর 
নিতান্ত অনুরোধে যতকিঞ্িৎ গ্রহণ করিলেন। 
'আহারাবসানে অমাত্য তাহাকে সঙ্গে করিয়া বিলাস 
ভবনে গিয়া অবস্থিতি করিতে লাগিলেন। অনেক ক্ষণ 
তথায় থাকিয়া, পুররক্ষীর প্রতি তাহার রক্ষণাবেক্ষ' 
ণের ভারার্পণ পূর্বক বহির্ভবনের এক নিম্বগৃছে 
আসিয়া, ছুর্গসমীপ নিবাসী কিরাতাধ্যক্ষকে শীঘ্র 
আহ্বান করিবার নিমিত্ত, সুদত্ব নামক এক জন 
অনুচরকে আদেশ করিলেন। অন্ুচর, অনুমতিমাত্র 
কিরাতপতির নিকট শিরা, মন্ত্রীর এই আব্বান বার্তা 
জ্ঞাপন করিলে, কিরাতাধ্যক্ষ অবিলম্বে মন্ত্রী সমীপে 
উপনীত হুইয়৷ কতাঞ্জলিপুটে দণ্ডায়মান হইল। 
অমাত্য, কিরাতেম্বরকে এক নিদ্ভৃত গুদেশে লইয়] 
গিয়া, যখোচিত নমাদর পুরংসর অতি মৃছ্‌ স্বরে 


৪৪ চন্দ্রহংস। 


বলিতে লাগিলেন, নিষাদনাথ ! আমি সম্প্রাতি 
অতি ছুর্ভেদ্য নিদারুণ বিপদশৃঙ্খলে নিবদ্ধ হইয়াছিঃ 
অতএব যাহাতে ত্বরায় আমি৯ঈএই বিপদ বন্ধন হইতে 
মুক্ত হইতে পারি, এক্ষণে -তদ্বিষয়ে তোমাকে দূ 
বপ সাহায্য করিতে হইবেক। 

অত্যঞ্পকালপূর্বে দৈবজ্ঞমুখে, অতি স্বকুমার 
একটি বালক, এই রাজ্যের রাজ। হইবে শুনিয়া) আমি 
তাহাকে আনিয়া এক গৃহমধ্যে আবস্ক করিয়া রাখিয়াছি। 
এখন কন্যাপরিণর প্রসঙ্গে ছলক্রয্ধে বনগ্রেষণ পুর্ববক 
তাহার জীবন সংহারের মানস।; আবি হৃর্ধ্যান্তের 
অব্যবহিত, পুর্বে তুমি ভাহাঁকে এক শিবিকারোহণে 
এইরাজ্যের প্রান্তবত্্ট অরণ্যানীতে লইয়া যাইবে 
এবং অবিলম্বে তদদীয় শিরশ্ছেদ্দন পূর্বক তাহার 
শোণিত আনিয়া আমাকে দেখাইবে। কিন্তু সাবধান, 
যেন কোন প্রকারে কোন অনুসন্ধানে আমার এই 
দ্ুরতিনন্থি কেহ জানিতে না পারে। 

এই সকল কথা! কহিয়া অমাত্য কিরাতেশ্বরকে 
ইহার সমুদায় সমাহরণ করিতে আদেশ দিয়া কহি- 
লেন, কিরাতবর! তুমি শুদ্ধ আমার এই আসন্ন ধিপ- 
দের প্রতীকার সাধন করিৰে এমত নহে) যদি তুমি 
এ কার্ধ্য হুক্দরৰপে সম্পাদন করিতে পার, তাহা 

হইলে আমি তোমাকে এমন কোন পারিতোধিক 
প্রদান করিব, যাহীতে তুমি চিরকাল নিশ্চিন্ত 
ভাবে কাল ক্ষেপণ করিতে পারিবে । 

অমাত্যের এই সর্বজন গহিতি অতি ছুঃখাকর 
নৃশংসতা দর্শনে যৎপরোনাস্তি ছু'খিত হইয়! কিরাত 
কহিলঃ মহারাজ! আপনার নিতান্ত বিপদ সন্তাবনা। 
ইহা যথার্ধ বটে, কিন্তু স্বহস্তে বালকের শিরশ্ছেদন 
করিতে আমার অন্তঃকরণ কোন মতেই সম্মত হুইতে- 
স্থেনা। অমাত্য, কিরাতের এই কথার মমাণ্ডি নাহইতে 
হইতেই ক্রোধে পরিপূর্ণ হইয়। কহিলেন, চণ্ডালাধম! 
তুমি আমার কথা রক্ষা করিলে না) আমি এখনি 
তোমার সর্বস্বাপহরণ ও তোমাকে সবংশে নিধন 
করিব। অমাত্যকে এই রূপ কুপিত দেখিয়া কম্পিত 
কলেবরে কিরাত উত্তর করিল, মহারাজ! আপনি 
আমাদিগের প্রভু ও রক্ষাবিনাশের কর্তা; স্থতরাং 
আপনকার কথা অবশ্য প্রতিপালা, এই বলিয়! তৎক্ষ- 
ণাৎ বিদায় হইল। 

কিরাতাধিপতি বিদায় হইলে ধৃুদ্ধি, চন্্রহং- 
সের প্রতীতি সম্পাদনের নিমিত্ত এক জন স্নিপুণা 
.দ্ুতীকে আন্বান করিলেন এবং তাহাকে তদছুপযোগী 
বিষয়ে স্থশিক্ষিত৷ করিয়৷ বহির্ভবনের এক গুপ্তপ্রদেশে 

অবস্থিতি করিতে আদেশ দিলেন। এই সমস্ত সংঘটন 
করিতে করিতে ত্রমে বেল অপরাহ্ণ হইয়া আসিল । 
অমাত্য, এক জন পরিচারিণীকে দিয়া চন্দ্রহংসকচে 
আহ্বান করির পাঠাইলেন। 

চন্দ্রহংস, পুরকামিনীগণের সহিত একত্র বয় 
নানাবিধ কথোপকথন করিতেছিলেন, এমত সময়ে 
এই আহ্বান সংবাদ শ্রবণ করিস্বা অবিলম্বে মন্ত্রী 
বিদ্যমানে আসিয়। উপনীত হইলেন। অমাত্য 
তাহাকে নিকটে সমাগত দেখিয়া, আত্মনন্নিহিত দেশে 
উপবেশন করাইয় মৃছু-মধুর সম্ভাষণে কহিতে লাগি- 
লেন, কুমার! তুমি কি মনে কর, ষে তোমার এতাদৃশ 
বিষগ্ান্তঃকরণ ও মলিনারুতি দেখিলে আমার অন্ঠঃ- 
করণ নিতান্ত ছুঃখাম্বিত হ্‌য় না? না তোমার কোন 
মনোরথ সফল করিতে আমার অভিলাষ জগ্মে না? 
তোমার কি একবারও ইহা বিবেচন। হয় না, যে আমি 
বেবিষয়টী মনে করিয়া কেবল তোমার নিমিত্ত এত 
আড্ম্বর ও এত কষ স্বীকার করিতেছি, তদ্দিষয়ে তুমি 
কিঞ্চিৎ কাল ধৈর্ধ্যাবলম্বন কর। এই বলিয়া কহিলেন, 
বম! আমি বুঝিয়াছি, তোমার অন্তঃকরণ দিন দিন যৎ- 
পরোনান্তি বিরক্ত ও উত্ত্যজ.হইতেছে; অতএব আমি, 
তাহার একটী ব্িলক্ষণ সচুপায় স্থির করিয়াছি শ্রবণ কর। 

আমার স্বর্ণকামিনীকে যে তোমার হস্তে সমর্পণ 
করিব বলিয়া মানম করিয়াছি, কিন্তু সে স্বর্ণকামিনী 
এস্থানে নাই । অদ্য তৃতীয় বৎসর হইল, এই রাজোর 
অনতিদুরবন্তাঁ এক প্রসিদ্ধ দেবালয়ে তগবান্‌ শশাস্ত- 
শেখরের আরাধনা করিতেছে। তাহার এই প্রতিজ্ঞা, 
সেষে পর্থ্স্ত ভগবান, ত্রিলোচনের নিকট হইতে 
স্বাভিলষিত বর প্রা না হয়, তাবৎ এই অবলম্বিত 
পাশুপত ব্রতাচরণে কোন মতেই বিরত হইবে না । 
আমি তাহার এই ছূর্নিবারিত অধ্যবসায়ের কথা 
শ্রবণ করিয়া তাহাকে বিরত করিবার নিমিত্ত প্রথমা- 
বধিই বিস্তর চেষ্টা পাইয়াছিলাঁম ) কিন্ত সে সফল হয় 
নাই; বোধ হয়, এই অভাবনীয় ও অচিন্তনীয় তবদীয় সমা- 
গম তদ্ধিষয়ের বিশিষউপ ফলোপধায়ক হইতে পারে। 
ইহা কহিয়া অমাত্য চন্দ্রহংসকে অনুমতি করিলেন, 
বৎস! তবে এই সময়ে তুমি এক বার আমার ন্বর্ণকামিনীর 
দর্শনপথে উপনীত হও । তোমাকে দর্শন করিলে অবশ্য 
তাহার চিরমনোরথ সফল হইতে পারিবে । আর তুমি 
এখন আমার নিকটে সবিশেষ পরিচয় দেও নাই বটে, 
কিন্তু এমন যনে করিও না, যে স্বর্ণকামিনীর দর্শনে 
আর আত্মগোপন করিতে পারিবে । 
চন্্রহংসকে এই সকল কথা বলিতেছেন এমন সময়ে 


৪৮ চন্দ্রহংস। 


এক জন.কিরাত আসিয়া! কৃতাঞ্জলি পুটে কহিল মহা- 
রাজ আপনি আমাদিগকে যে শিবিকা প্রস্তত কন্ধিতে 
আদেশ দিয়াছিলেন, তাহ! সম্পন্ন হইয়াছে । এক্ষণে 
কাহাকে লইয়া কোন স্থানে যাইতে হইবে অনুমতি 
করুন। কিরাতের এই কথ। শুনিয়। মন্ত্রী চন্দ্রহংসকে 
লক্ষ্য করিয়া কহিলেন, দেখ,. এই ঝ্মক্তি আমার অতি 
প্রিয়পাত্র, এই নগরের অত্প্প ব্যবধানে যে মহাদেবের 
মন্দির আছে; ইহাকে সেই স্থানে জ্ুইয়া যাইবে এবং 
ইহার কার্ধ্য সম্পন্ন হইলে অবিলম্ষে আমার নিকটে 
প্রত্যানয়ন করিবে । রী | 

এই সমস্ত কথ!“বলিতে বলিতে কিরাতাধ্যক্ষকে 
অগ্রে করিয়া কয়েক জন:কিরাত শিবিকা লইয়া মন্ত্রী 
সম্মুখে. আসিয়া দণ্ডায়মান হইল। জমাত্য তাঁহাদিগ্র- 
কে. পরিপ্রস্তত দেখিয়া চন্দ্রহংসকে সম্বোধন করিয়! 
কহিলেন, প্রিয়বর! তবে আর বিলম্ব কেন? শিৰিকা 
প্রস্তত হুইরীছে, এই বেল। গমন কর। এই বলিয়া 
তাহার হস্ত ধারণ পূর্বক শিবিক| সন্িধানে লইয়। 
যাইবার উপক্রম. করিলেন । 

অমাত্যের এই অসম্বদ্ধ ভয়াবহ ব্যাপার দর্শনে 
চন্ত্রহংসের অন্তঃকরণ যৎপরোনাস্তি ভীত ও আকু- 
লিত হইতে লাগিল; যেন কোন ছুত্তর বিপদ সাগরে 

পতিত হইবেন ৰলিয়! উপস্থিত বিষয়ে তাহার অন্তঃ- 
করণ ৰারস্বার নিষেধ করিতে লাগিল) কহিলেন, 
মহারাজ! আমাকে কোথায় গমন করিতে বলেন? 
আমি বালক বলিয়া কি পরিহাস করিতেছেন? 
না, আমি আপনকার কোন অনিষ্ট কারী বিবেচনা ক- 
রিয়া এই সময়ে তাহার সমুচিত প্রতীকার দেখিতে 
ছেন। 

চন্দ্রহংস; মন্ত্রীর সমীপে এবন্প্রকার আক্ষেপোক্তি 
প্রকাশ করিতেছেন এমন সময়ে পুর্ববশিক্ষিতা দতী, 
যেন বখার্ধই সাতিশয় শ্রান্তি যুক্তা হইয়৷ আসিয়াছে, 
এই ভাবে মন্ত্রীপন্মথে দণ্ডায়মানা হইল। অনম্তর 
অত্যন্ত প্রফুল্লিতার ন্যায় বিকসিতাস্যে কহিল ভূবন- 
স্বামিন্! আপনাকে এক পরম গ্রীতিকর মঙ্গল সমাচার 
বিজ্ঞাপন করি অবধান করুন ; আপনার ন্বর্কামিনী 
কহিয়াছেন পিতাকে বলিও, এত দিনের পর আমার 
চিরমনোরথ সফল হইয়াছে; আজি আমি তগবান্‌ 
চন্দ্রশেখর সন্নিধানে বর প্রাণ হইয়াছি। 

দ্ুতীর এই বাক্যাবসানে আনন্দ পৃরিতের ন্যার 
হুইয়া মন্ত্রী চন্দ্রহংসকে এককালে শিবিকার সিটে 
লইয়া চলিলেন এবং কহিলেন, বৎস! তবে এন্সমণে 


আর চিন্তা কি? আর সন্দেই বাকি? যাও, আমার 
৭ 

স্র্ণকামিনীকে একেবারে আপন সমভিব্যাহারে লইয়। 
আগিবে ॥ আমি এ শুত কার্যয অতি সত্বরেই সম্পাদন 
করিৰ। এই বলিয়া! চন্দ্রহংসকে সঙ্গে করিয়া শিবিকার 
দ্বার দেশে উপস্থিত হইলেন । 

কামিনীপ্রণয়ের কি আশ্চর্য্য মহিমা । প্রণয়াসক্ত 
যুবজনের অন্যঃকরণ কি নিমুঢ় ! চন্দ্রহংস+ যে সন্দেহ 
করিয়া যে ভে এত দিন এত কান্কর ও এত অস্থির 
হইতেছিলেন, এক্ষণে সাতিশর় ১উৎসাহ সহকারে 
আপনিই তাহাতে প্রবৃত্ত হইলেন২ ভাবিলেন, যদি 
মন্ত্রী আমার সমুদায় অবগ্তত হইয়া? থার্থ বিপক্ষতার 
চেষ্টাই করিতেন, তাহা হইলে কখন এ সকল সংঘটন! 
হইত ন1। আমি শুদ্ধ আপনারি দোষে এই উপস্থিত 
অনুপম স্থুথে বঞ্চিত হইতেছি, সন্দেহ নাই। বস্ততঃ 
আমি এখানে আসিয়া অবধি কাহারও সহিত এমভ 
কোন আলাপ পরিচয় করি নাই: থে তন্বারা অমাত্য 
মামার সমস্ত জাতি কুলাদির বিষয় অবগত হইতে 
পারেন। টি | 

চম্্রহংস মনে মনে এইৰপ চিন্তা করিয়া মন্ত্রীর 
দিকে ৃক্টিপাত করিয়া কহিলেন, মহারাজ ! আমার 
বন্ধুবিয়োগন্ধঃখিত ও নিতান্ত নিরুতন্থুক চিত্তে কোন 
প্রকার স্তুখাভিলাষ নাই; তবে শুদ্ধ আপনকার 


চন্জ্রহংস। ৫১ 


অনুরোধে একান্ত যাইতে হইবে বলিয়াই, এখন 
গমন করি । এই বলিয়। অমাতাকে প্রণতি পুর্বরক শিৰি 
কারোহণের উপক্রম করিলে মন্ত্রী তাহার হত্তধারণ 
করিয়া তৎক্ষণাৎ শিবিকার মধ্যে প্রবিষ্ট করিয়া 
দিলেন। চন্দ্রহংস তাহার অভ্যন্তরে প্রবেশ করিলে 
নিষাদচরেরা, মন্ত্রীর নিদেশানুসারে দ্বার রুদ্ধ করিয়া 
দিল এবং অবিলম্বে স্বন্ধে লইয়া আপনাদিগের অভি- 
মত প্রদেশে প্রস্থান করিল। চন্দ্রহংস-এইৰূপে সৃতা 
-হত্্রগত হ্ইয়াও ভাবি-গ্রণয়-প্রত্যাশায় নির্ভর পুর্বক 
পরম আনমমফ্দিত মনে গমন করিতে লাঙ্গিলেন ৷ 
অনন্তর নগর সীম! অতিক্রান্ত না হইতে হইতেই, 
রজনী সমাগতা হইল । চতৃর্দিদ্ক অন্ধকারে" আরৃত ও 
আচ্ছন্ন হইয়! আসিল। লোক সকল দিবাভাগে নিরু- 
দ্বেগচিত্তে গমনাগমন করিতেছি; এক্ষণে পথের 
ভুঙ্গমতা দেখিয়। স্ব স্ব নিকপিত স্থান. অবলম্বন করাতে, 
জনসমাগম শিথিল হইয়। আসিল ।; অরণাচারী হিংস্র 
জন্তু সকল শঙ্ক! পরিত্যাগ পুর্ধবক ক্রমে ক্রমে নগর 
প্রান্তে বিচরণ করিঝার উপক্রম: করিল। ক্রমে 
রাত্রি গতীর হইয়। আসিল দুঃখিত জনের সু খানতি- 
লাষ কারলে তাহাদিগের অদৃষ্টে কি পর্যন্ত খঃছ্ 
না ঘটিত থাকে, অলীক মনোরাজ্যে কি না ফন 


৫২ চম্দরহংস। 


হইয়া থাকে। চন্ত্রহংস যাইতে যাইতে মনে মনে 
মনোরথ করিতে লাগিলেন আমি সেই চিত্তচমৎ- 
কারিণা তুবনমোহিনী ভাবিনীর নিকট উপস্থিত হইয়া 
অগ্রেই দেবামুগৃতীত ব্যক্তি, দেবলোক হইতে আনি- 
য়ান্ছি বলিয়া, একদ। তাহার মনে তয় ও বিন্ময় 
জঙ্গিয়া দিব। অনম্তর দেবতার গ্গ্যায় আরাধনা ও 
বিস্তর সাধ্যসাধনা করিলেও বন্থ? ক্ষণের পর ছুই 
একটী মাত্র কথ। কহিব; অথব একেবারে সন্দুথে 
দণ্ডায়মান ও হস্তধারণ পূর্বক কহিব, হৃদয় সরো- 
জিনি! আর অনর্ধ কেন কই স্বীকায় করিতেছ ; এই 
আমি তোমার অন্নুগত-হৃদয়-বল্পতত আসিয়াছি, গ্রহণ 
কর। উদারচিত্তের কি অসস্ভাবিত বিশ্বাস ! চন্দ্রহংসঃ 
মনে মনে এই সকল কণ্পমা করিতে করিতে এমনি 
অস্থির ও ব্যগ্রচিত্ত হইয়া উঠিলেন যে স্বর্ণকামিমীকে 
এই পাই) এই পাই বলির এক এক বার ভীহার ভ্রম 
হুইতে লাগিল. অনন্তর কিছু দুর যাই যাই মনে হইল, 
কৈ? এখনও যে আঙ্গিলাম না সামান্য পথ অতিক্রম 
করিতে এত বিলম্ব হইতেছে কেন ? পরে বাহকদিগকে 
জিজ্ঞাম। করিলেন) কেমন, শিবালয়ে উপনীত হুইবার 
কত বিলম্ব? তাহার। কহিল, আর অধিক দুর নাই) এ 
দেখ যাইতেছে । অনন্র শিবিকার ছিত্পথে দৃ়্ি 


চস্ত্রহংস। ৫৩ 


নিক্ষেপ করিয়া দেখিলেন) ঘোর অরণামধ্যে আসি- 
য়াছি। জনমমাগম ও লোকাধিবাসের কোন চিহ্ুই 
নাই। কেবল অতিকষ্টে মধ্যে মধ্যে অরণ্যরাশি ও 
এক একটা লতা গুম মাত্র দৃষ্টিগোচর হয়। কোথাও 
মাতঙ্গের বৃংহিতধ্বনি, কোথাও তুরক্ষের ক্রেধারব ও 
কোথাও কোথাও শার্দ,লের ভয়ানক শব্দ সকল শ্রবণ 
গোচর হইতে লাগিল। চন্দ্রহৎ্স মনে মনে যত্পরো- 
নাস্তি ভীত হইয়া বাহকদিগকে পুনর্ববার জিজ্ঞািলেন, 
কেমন সঙ্সিকটে আসিয়াছি কিনা? তাহারা কহিল 
আর বিলম্ব নাই। কিঞিঃৎ কাল পরেই আমাদিগের 
মহারাজের আদেশ সঙ্গ গ্রতিপালিত হইবে। বাহক- 
দিগের এই উত্তর শ্রবণে তাহার সৃৎকস্প হইতে 
লাগিল; ভাবিতে লাগিলেন) কি হইল? কোথায় 
আঙিলাম! কি বিপদ উপস্থিত! স্বয়ং জানিয়া 
শুনিয়াও কেন এবিপদে পতিত হইলাম। এক্ষণে 
কি করি) কি উপায় দেখি, কাহার শরণাগত হই! 
তৎকালে মাতামহের কথ! শ্রবণ করি নাই? বোধ 
হয়, গুরুবাক্য অবহেলন করিয়াছি ৰলিয়াই,) এখন 
তাহার সম্চিত প্রতিকল ফলিবার উদ্যোগ হই- 
যাছে। মাতামহ আগমন কালে আমাকে কত নিষেধ 
করিয়াছিলেন ও কত উপদেশ প্রদান করিয়াছিলেন 


?৪ চন্দ্রহংস। 


আমি তাহার কি করিলাম অবহিতমনে তাঁহার 
কোন কথা প্রতিপালন করিলাম । এই সকল ভাবিতে 
তাবিতে ক্রমে ক্রমে বাহকেরা তাহাকে সেই গভীর 
মহারণ্যের অত নিবিড় প্রদেশে লইয়া! উপস্থিত 
করিল এবং তখন কিরাতপতির নিদেশানুষ্রারে 
শিবিক। অবতরণ পূর্বক এক আলোক প্রস্বলিত 
করিয়। শিবিকার দ্বার মুক্ত করিয়া দিল। অনন্তর 
চগালাধিপতি, তাহার সম্মুখে দণ্ডায়মান হইয়া 
ছুই চক্ষু আরক্তবর্ণ করিয়! গভীরম্বরে কহিল, কুমার! 
এস, এইবারে তোমার বিবাহ প্রদান করি এই বলিয়া 
বাম হত্তে কেশাকর্ষণ পুর্ববক চক্জ্রহংসকে তৎক্ষণাৎ 
শিবিকা হইতে বহির্গত করিল। 
কোথায় নবপ্রণরিনীর প্রণয়াশীস, কোথায় এক 

কালে আপনার জীবন বিনাশ 1 চন্দ্রহংস তখন আপ- 
নাকে মৃত্যুহত্তে পতিত ও নিতান্ত নিরুপায় বিবেচনা 
করিয়া উচ্চৈঃস্বরে রোদন করিতে আরত্ত করিলেন । 
ক্ষণকাল রোদন করিয়া কহিলেন, তাত! আমাকে 
বিনাশ করিও না। আমি তোমার শরণাগত, আমাকে 
ৰধ.করিও না। তাহার এই কাতরোক্তি শ্রবণ করিয়া 
কিরাত কহিল, নানা বৎস! তোমার বিবাহ প্রদান 
করিতে আমিয়াছি, বিনষ্ট কৰিব কেন? এই বলিয়া 


চন্দ্রহংস। ৫৫ 


আপনার অস্ত্রকোষ হইতে. তৎক্ষণাৎ শাণিত অমি 
নিষ্কীশিত করিল। অমাত্যের অনুচরকে নিশ্চয় শির- 
স্ছেদনে উদ্যত দেখিয়া ক্রন্দন করিতে করিতে 
কহিলেন, তাত ! আমাকে পরে বিনাশ করিও, অগ্ররে 
একটী কথা বলি শুন। তাঁহার এই অনুনয় শ্রবণে 
কিরাতেশ্বর ক্ষণ মাত্র চিন্তা করিয়া কহিল, রে বালক 
আমি তোমার কথ! এখন আর কি শুনিব, আমি 
এক্ষণে আমার প্রভুর নিয়োগ অনুষ্ঠান করি। চন্তর- 
হংস-কছিলেন, পিতঃ! আমি তোমার চরণ ধারণ 
করি, অগ্রে আমার একটী কথা শ্রবণ কর। 

তাহার পুনঃ পুনঃ এই ৰূপ ব্যাকলতা দেখিয়া 
নিষাদপতির অন্তঃকরণে কথঞ্চিৎ দয়ার সঞ্চার হইল, 
তখন সামান্য কোপ প্রদর্শন পুর্বাক কহিল, কই কি 
বলিবে? যাহা বলিতে হয় শীঘ্র বল। চন্দ্রহংস কহিলেন, 
দেখ তোমাদের প্রভু যে রাজ্যের ঈশ্বর,্ইহা আমার 
পিতার রাজ্য ঃ আমার এখানে পিতা মাতা বা রক্ষ- 
কাদি কেহই নাই। অতএব এখন তুমিই আমার পিতা 
ও রক্ষাকর্তা, চরণে ধরি, আমাকে পরিত্যাগ কর। 
আর আমি প্রতিজ্ঞা করিতেছি, রাজ! হইলে তোমাকে 
এই রাজ্যের ঈশর করিয়া চির কাল তোমারই 
অনুবস্তাঁ হইয়া কাল যাপন করিব। 


৫৬ চল্ত্রহংস। 


চন্ত্রহংস এই ৰূপ সমাকুলিতচিত্তে বারসম্বার পর্থ- 
না করাতেও নিষাদপতি, প্রথমতঃ তীাহারমতে কোন 
মতেই সম্মত হইল না। কিন্তু একান্ত কাতরতা দর্শন 
করিয়া পরিশেধৈ কহিল, কুমার। তোমার এই অসাধা- 
রণ ধপ লাবণ্য ও এপ্রকার ব্যগ্রতায় আমার অস্তঃ- 
করণ ত্বদীয় নিধনসাধনে একান্ত 'পরাজখ হইতেছে, 
অতএব এক্ষণে আমি তোমাকে পরিত্যাগ করিলাম 5 
তুমি এখন যেখানে হয় গমন কল্প আমাদিগের সঙ্গে 
থাকিও না। কিরাতেশ্বর চন্দ্রহংনকে এই কথ কিয়! 
সত্বরে আলোক নির্ধাণপুর্ববক শিবিকা সমেত সমুদায় 
লোকজন লইয়। তৎক্ষণাৎ রাজধা ন্ীমুখে ধাবমান হইল। 

চন্দ্রহংস স্বীয় জীবন, রক্ষাহেতু লোকালরপ্রাপ্ডি 
মানসে তাহাদিগের পশ্চাৎ পশ্চাৎ কতক দূর দৌড়িয়! 
গেলেন; কিন্তু তাহারা কিয়দর বাইয়াই অরণ্যের 
এমনি এক ক্গিবিড় প্রদেশে প্রস্থান করিল যে তাহার 
কিছুই অনুসন্ধান করিতে পারিলেন না। সুতরাং 
সেস্থান হইতে ফিরিয়া আসিয়া এক প্রকাণ্ড বট রৃক্ষ, 
তলে বসিয়া উচ্চৈঃম্বরে রোদন করিতে লাগিলেন । 

কিরাতের! এই ৰপে চন্দ্রহংসকে একাকী অরণ্য- 
মধ্যে পরিত্যাগ পূর্বক সমস্ত পথ ক্রমাগত দ্রুতবেগে 
ধাবিত হইতে লাগিল। অনন্তর ক্রমে ক্রমে রাজধানীর 

সন্নিকটে আসিয়া সকলেই বিবেচনা করিল, আমর। 
মহারাজের নিকট উপস্থিত হইয়া কি বলিয়! পরিত্রাণ 
পাইব; কি বলিয়াই ব1 তাহার মনের নিশ্চয় প্রতীতি 
জদ্মাইব। এই ৰূপে ব্বনেক ভাবিয়া চিন্তিয়া পরিশেষে 
সকলেই পরামর্শ স্থির করিলঃ চল, আমরা আজি সক- 
লেই আপন আপন আবাসে গমন করি; কালি প্রভাত 
কালে এক শৃগালের মস্তক ছেদন করিয়! তাহার রক্ত 
লইয়া মহারাজকে দেখাইব। এবস্্রকার যুক্তি স্থির 
করিয়া! সে দিবস তাহারা স্ব স্ব আলয়ে গমন করিল। 

পরদিন প্রাতঃকাল হুইবামাত্রঃ কিরাতেশ্বর এক 
জম্বুকের শিরশ্ছেদন পুর্ববক তাহার শোণিত লইয়া 
অমাত্যকে দর্শন করাইল। অমাত্যও এই বিষয় 
লইয়া অনেক দিবসাবধি যৎপরোনাস্তি ভীত ও 
নিতান্ত উদ্বিগ্ন ছিলেন; অতএব এক্ষণে কিরাতেশ্বরকে 
আদেশিত বিষয়ে নিঃসন্দেহ রুতকার্ষ্য দেখিয়া নিশ্চিন্ত 
ও সুস্থমনা হইয়া পরম স্থখে সাতভ্রাজ্য ভোগ করিতে 
লাগিলেন। 

এ দিকে কিছু দিন অতীত হইলে; এক দিবস বিপ্র- 
কুমার মনে মনে বিবেচন| করিলেন, আমি যে সেই 
অকারণ-প্রিয়-ম্থহৃদের প্রাপ্তি প্রত্যাশায় এই অসার 
জীবন রক্ষাবিষয়ে এখনও এত যত্ধু করিতেছি $ বোধ 
হয়, সে আশালতা৷ এক কালে নির্মুস হইয়া থাকিবে । 

৮ 


৫৮ চন্জরহংস। 


যাহা হউক, এ বিষয়ের এক খার অনুসন্ধান করিতে 
হইল। ইহা মনে করিয়া ব্রাঙ্মণতনয়, প্রাণপণে চন্দ্র- 
হংমের অন্বেষণ করিতে লাগিলেন । অনেক সন্ধা- 
নের পর জানিতে পারিলেন, যে তদীয় প্রিয় হৃদ মন্ত্রী 
কর্তৃক নিঃসন্দেহ বিনাশিত হইয়াছেন। বিপ্রতনয়»এই' 
বিষয় অবগত 'হইয়াই মনে করিলেন, যিনি আমার 
ছুঃখে হ্ঃখিত হইয়া আমার প্রিষ্নসমাগম লাভ দেখি- 
বেন বলিয়া এত যত্বু করিলেন, যিনি কেবল লোক- 
হিতার্থেই গৃথিনীতে জন্ম পরিগ্রক্ক করিয়াছিলেন. এবং 
বাহার অকণট স্বভাবের গায় তুঁলন! হয় না একপ 
উদ্দার স্বভাব পরম হিতৈষী বন্ধুকে অশেষ যন্ত্রণাজালে 
পতিত করিয়', পরিশেষে আমি তাহার জীবন পর্যন্তও 
সংহারিত করিলাম । বুবিলা'ম, সংসার একান্ত অসার! 
হায়! যে সংসারে জ্ঞানের উদ্রেক আরস্তাবধি ক্ষোভের 
পরিসীম! থাকে না, যে সংসারে একান্ত নির্দোষ 
ধাকিলেও ছুরাত্মাদিগের অত্যাচার হইতে কোন মতেই 
পরিত্রাণ পাওয়া যায় নাঃ এমন সংসারে অবস্থিতি 
করিৰ নাঁ, প্রিয়জনৈর ইয়োর আর অভিলাষ 
করিব না। 

ব্রাহ্মণ কুম'রের অন্তঃকরণে এই কপ বৈরাগ্যো- 
দয় হওয়াতে; প্রথমতঃ ধিলগ্ষণ জ্ঞানের উদর হইল 
বটে, কিন্ত সংসারাশ্রম পরিত্যাগ কালে চিরসেধিত 

সংস্কার বশতঃ। বিবেকশক্তি বারম্বার শৈথিল্যভাব 
অবলম্বন করাতে, তাহার মন দেলার, ন্যায় আন্দেলিত 
হইতে লাগিল। তখন মনে মরে চিন্তা করিতে লাগিলেন, 
আঃ কি আশ্চর্ধ্য! অব্যবন্থিত লবু্চেতাদের অন্থঃ- 
করণে এই বৈরাগ্যেদয়, এই বিষরোন্ন্ততা! যাহা 
হউক, এবার প্রতিজ্ঞ করিলাম, যেকোন গ্রকারে 
পারি, একান্ত মনে সেই জগৎ্পতির আরাধন! করিয়া 
এজীবনের়.অবদান করিব ও অন্তকালে তনীয় অপরি- 
সীম প্রসন্ততা লাভ করত; চরমে পরম পবিত্র প্রীতি 
সুধারসে- অভিষিক্ত হইব। 

বিপ্রনন্দন, এই রূপ স্থ্রসিদ্ধাস্থ ও কৃতনিশ্চয় রী 
সমুদায় সংসার ধর্ম পরিত্যাগ পুর্ব, একাকী বন গমন 
করত একান্ত যত্ু সহকারে জগদীশ্বরের আরাধনায় 
মনোনিবেশ করিলেন। 


শন 


চন্দ্রহৎস। 
পপি. 
তৃতীয় নর্গ। 


অমাত্য ধৃষবুদ্ধির কলিন্দ নামে এক মন্ত্রী ছি- 
লেন। চন্দ্রহংসের বনবাস দিক কলিনাঃ বছতর 
সৈন্য সামন্ত সমভিব্যাহারে, গায় [গিয়াছিলেন। 
আগমন কালে এক শৈলময় প্রদেশে উত্তীর্ঘ হওয়াতে 
পথি মধ্যেই রজনী .সমাগত|। হইল। সমভিব্যাহারি 
সৈনিক পুরুষেরা যামিনী উপস্থিত দেখিয়া মন্ত্রীর 
চতুর্দিকে পরিবেভিত হইয়া দ্রতবেগে গমন করিতে 
আরম্ত করিল। ক্রমে ক্রমে তাহার! বন দুর অতিক্রম 
করিয়া অরণ্যের অতি নিকটবন্তীঁ পথে আসিয়া 
উপনীত হঈল। মন্ত্রী কতক দূর আদিফ়াই, অরণ্যের 
অতি গভীর প্রদেশে এক ব্যক্তি হা পিতঃ! হা মাতঃ! 
বলিয়া উচ্চৈঃস্বরে রোদন করিতেছে; শুনিতে পাই- 
লেন। | রি 
এই রোদন শব্-শবণ মাত্র মন্ত্রী সমুদায় লোক 
জনকে সেই স্থানে অবস্থিতি করিতে আদেশ দিয়া 
চারিজন আলৌোকধারি পুরুষ ও:একজন প্রধান €সনা- 


চন্দ্রহংম। ৬১ 


পতির সহিত যে দিকে রোদনধ্বনি হইতেছিল, 
শীঘ্র সেই স্থান লক্ষ্য করিয়া গমন করিলেন এবং 
ক্রমে ক্রমে নিকটে উপস্থিত হইয়া দেখিলেন, ভুবন- 
মনোহর যোড়শ-বর্ষ-দেশীয় সুকুমার একটা কুমার 
কানন মধ্যে বসিয়া ক্রন্দন করিতেছে । 

মন্ত্রী কলিন্স, এইৰূপ অপূর্ব এক কুমারকে 
একাকী অরণ্য মধ্যে রোদন পরায়ণ দেখিয়া সম্মুখীন 
হইয়া অগ্রেই বহুবিধ আশ্বাস বাক্যে অতগ়ন প্রদান 
করিলেন। অনন্তর বহুক্ষণ নানাবিধ প্রবোধ বচনে 
সানা করিয়া তীয় নাম ধাম ও বনবাসাদির বিষয় 
সমুদায় জিজ্ঞাসিলেন। চন্দ্রহংস তাহার এই আশ্বাস 
পরিপুর্ণ অভয়দানে ও প্রবোধবচনে কিঞ্িৎ সাস্তনা 
প্রাপ্ত হইয়া আত্মরৃত্তান্ত প্রথমাবধি সমুদায় বর্ণন 
করিলেন। 

কলিন্দ চন্দ্রহংসের বর্ণিত বিষয় সমস্ত আনুপুর্ধ্বিক 
মনোযোগ পুর্ববক শ্রবণ করিয়া কহিলেন, নরেন্দ্রতনয় ! 
যে দ্বর্ঘটন! ঘটি য়াছে, তাহার আর উপায় নাই। কিন্ত 
সম্প্রতি যাহা বর্তমান ও যাহাতে প্রতীকারের সস্তা- 
বনা; তদ্বিবয়ে আমার কিছু বক্তব্য আছে বলিতেছি” 
অবধান কর। 

এই সর্ব-সুখ-সম্পদাষ্পদ-সংসার মধ্যে আমি 
এমনি হতভাগ্য ও নরাঁধম, ঘে আমার বংশে সন্তান 


৬২ চন্দ্রহংম | 


নাই। আমার এই বিডষ্বিত জীবন যে অদ্যাপি কেন 
বর্তমান রহিয়াছে, কি জন্যে ৰহির্গত হয় নাই, 
বলিতে পারি না। বোধ হয়, জন্ম জশ্মাস্তরে কত 
পুষ্জ পু্জ অধর্ম সঞ্চয় করিয়। থাকিব যে সেই ফলে 
এত আন্তরিক কষ্ট ও এত যন্ত্রণা ঠভোগ করিতে হই. 
তেছে? জানি না, কতদিনে এ জীষন অবসান ও এ 
ছঃখের অতিবর্তন হইবে। 1 

কপিন্দ) চন্ত্রহংসের নিফট' অপুত্রতানিবদ্ধন এব- 
প্রকার বহুত আক্ষেপ প্রকাশ করিয়া কহিলেন? 
রাজকুমার! কি বলিব! সংসাক্ক এমনি স্থান, যে 
তাহাতে এমন লোকই নাই, যে কোঁদ না কোন উৎকট 
ছুঃখে অবিরত যাহার হৃদয় বিদীর্ণ না হইতেছে । 
কিন্ত বিধাতার কি চাতুরী, তিনি এক দিকে এমন এক 
চমতকার মায়াজাল বিস্তার করিয়৷ রাখেন, যে লোকে 
কোনক্রমেই কোন উপায়েই তাহ! অতিক্রম করিতে 
পারে: না। আমি চিরদিন মনোইুঃখে কাল যাপন 
করি বলিয়া, বিধাতা বুঝি তোমাকে অবলম্বন দিয়াই 
আমার মনংপ্রবোধের উপায় করিয়া দিলেন। অত- 
এব বস! যখন আমার সহিত ভোমার সমাগম 
হইয়াছেঃ তখন আর তোমার কোন চিন্তা বা আশঙ্কা 
নাই? চল) আমি তোমাকে পমভিষ্যাহারে করিয়া 
আপন ভবনে লইয়া ফাইৰ ও তোমাকে চিরকাল 

সম্তানভাবে প্রতিপালন-ও সমস্ত ধনের উত্তরাধিকারী 
করিয়া হবয়ং চরমে পরমার্ধ পথের পথিক হইব। কিন্ত 
বৎস! এক্ষণে তোমাকে এই প্রতিজ্ঞা! করিতে হইবে, 
ষেতুমি ঘত কাল আমার ভবনে থাকিবে, ততদিন 
আমার অনুবর্তণ হইয়। আমারই নিকট নে কাল 
যাপন করিবে। 

চন্দ্রহংস্; মন্ত্রীর এইরূপ অসস্তাবত বাৎসল্যভাব 
দর্শনে সাতিশয় চিন্তাকুল ও যৎপরোনান্তি শঙ্কিত 
হইয়া বিনয়পূর্বক কহিলেন, মহাশর! পুর্বে এক 
বস্তি আমার প্রতি এইন্ধপ ন্েহতাৰ প্রকাশ করিয়া 
আমার এই ছুরবস্থা করিয়াছেন। কিন্ত পুনর্ববার 
যদি সেইন্বপ ছুর্দশা ঘটে, এই শঙ্কায় আমার অন্ত 
করণ ব্যাকুলিত হইতেছে। তবে যদি আপনি যথার্ধ 
আমার প্রতি অনুকূল হইয়া থাকেন, ও যথার্থই 
আমার পরিপালনের ভার গ্রহণ করেন) তাহা হইলে 
আমি সত্য করিতেছি, ষে আমি যতকাল আপনকার 
নিকট থাকিব) ততদিন কেবল আপনারি আল্লানুবর্তী 
হইয়া কাল ক্ষেপণ করিব। 

কলিন্দ; চন্দ্রহংসের এইরূপ উত্তর শ্রবণে সাতিশয় 
সন্ত ও ঘৎপরোনাস্তি আনন্দিত হইলেন এবং 
তাহাকে সমভিব্যাহারে করিয়। অবিলম্বে সেনানিবেশে 
আগমন করিলেন। পরে-স্গর্ান্থুছর সৈন্য সামন্য 


৬ঃ চন্রহছংস। 


সকলকে গয়নের আদেশ প্রদানপূর্ববক স্বয়ং চন্দ্র- 
হংসকে সঙ্গে লইয়া সত্বরে রাজধানীমুখে বাত্রা 
করিলেন। ৫ পু ্ 

অনন্তর ক্রমে ক্রমে বন, উপবনঃ নদী, প্রান্তর 
প্রভৃতি সমস্ত অতিপ্রম করিয়া! নগরের অতি নিকট- 
বর্তী পথে আমিয়া! উপনীত হইলেন । নিশীথকালে 
বাটার দ্বারদেশে উপস্থিত হইয়! সম্্দায় "লোকজনকে 
কহিলেন, তোমর। এক্ষণে আপন আপন আবাসে গমন 
কর) কিন্তু আমি যে এই বালককে সঙ্গে করিয়া 
আনিয়াছি, লোকে ইহার বিষয়ে €কান কথা জিজ্ঞা- 
দিলে সকলের নিকটে মন্ত্রিপুত্র বলিয়া ইহার পরিচয় 
দিবে, এবং আমার এই পুত্রকে সর্বদা সমুচিত সম্মান 
ও সমাদর করিবে । এই বলিয়। সকলকে বিদায় করিয়া 
দিয়া মন্ত্রী আপন পারিবদ্‌ বর্গ ও চন্দ্রহংসের সহিত 
স্বীয় ভবনে আগমন করিলেন। 

বাটাতে প্রবেশ করিবামাত্র প্রধান পরিচারিণী 
আপিয়া কহিল, দেব! আপনার মৃগয়াগমন অবধি 
আপনকার অদর্শনে কত্রী কয়েক দিবস নিতান্ত চিন্তা- 
কুল ও অস্থির হইয়াছেন; অতএব আপনাকে শীঘ্র 
একবার অন্তঃপুরে গমন করিতে হইবে। পরিচারিণী 
মুখে মহিলার এই আহ্বান সংবাদ শ্রবণ করিয়া মন্ত্র 
সাতিশয় ব্যগ্রচিত্ত হইলেন, পারিষদর্ন্দকে কাঁহলেন, 


চন্দ্রহংস। ৬৫ 
তোমর! চন্দ্রহংসকে সত্বরে আমার এই অধিবেশন- 
গুহে লইয়৷ যাও, এবং বিলক্ষণ-ৰূপে ইহার শুঙ্রয। 
কর; আমি একবার অন্তঃপুর মধ্যে গমন করি। পারি- 
বদগণের .প্রাতি এই আদেশ নির্দেশ করিয়া মন্ত্রী তৎ- 
ক্ষখাৎ বাটীর ভিতরে গষন করিলেন, এবং আশু 
প্রিয়তমার নিকটে উপস্থিত হইয়া অশেষবিধ প্রবোধ 
ৰাক্য ও"অপরিসীম প্রণয় প্রকাশ দ্বারা তীয় উৎ- 
কলিকাকুল চিত্তকে সম্পুর্ণৰপে সুস্থ ও আনন্দিত 
করিলেন। এবং অত্যন্ত পথশ্ান্তি-প্রযুক্ত অবিলম্বেই 
শয়নাগারে গমন করিলেন। চন্দ্রহংসও নিতান্ত আম্ 
ছিলেন, অতএব কিঞ্চিৎকাল কথা বার্তায় ক্ষেপণ করত 
পর্য্যঙ্কে শয়ন করিবামাত্র নিদ্রাগত হইলেন। 

পরদিন মন্ত্রী, সকলের নিকট প্রচার করিলেন যে, 
দ্ক্ষিণাপথে মায়াপুর নগরে আমার এক ভার্য্যা ছিল; 
কিছু কাল হইল,ভার্যয! এই সন্তানটিকে রাখিয়া লোকান্তর 
প্রাপ্ত হইফ়াছেনঃ আমি সম্প্রতি মৃগয়। উপলক্ষে সেই 
দেশে উত্তীর্ণ হইয়াছিলাম, অতএব তত্রস্থ লোকদিগের 
মুখে এই বিবরণ অবগত হইয়া! এই বালককে আপনার 
সমভিব্যাহারে করিয়া আনিয়াছি; এক্ষণে ভাগ্যাধীন 
বদি এই সন্তানটি চিরজীবী হইয়। বাঁচিয়া৷ থাকে, 
তাহা হইলে এন্ন্মে আমার নিতাস্থ শুভাদৃষ্ট ও বিলক্ষণ 


আনন্দের বিষয় বলিয়া! বিবেচন! করিতে হইবেক। 
নি 


৬৬ চন্দ্রহংস। 


মন্ত্রী কজিন্দ; এইৰপ আরোপিত প্রস্তাবের সমু- 
ল্লেখ সহকারে, জন£সাধারণের প্রতীতি সম্পাদন করত 
আপনাকে লোকের নিকটে এক প্রকার-সৌভ্াগ্যশালী 
বলিয়৷ সমাখ্যান করিতে লাগিলেন এবং . চন্দ্রহংসকে 
অবিকল সম্তানভাবে পরিরক্ষণ ও পরম সমাদরে প্রতি- 
পালন করিতে লাগিলেন। চন্দ্রহইসও এই প্রকারে 
কলিনদভবনে থাকিয়া নধ নব বুদ্ধিটকৌশল, বিষয়বিচ- 
ক্ষণতা ও নানাবিধ প্রীতিময়-ভার্ক দ্বারা ক্রমে ক্রমে 
কলিঙ্দের পরম প্রিয়পাত্র হইলেন।:কখন বিচারদর্শন, 
কখন ব্যবস্থাসংস্থাপন, কখন মঞ্্ণানিৰপণ গুভূৃতি 
বনছুতর ছুর্ধ্িগাঙ্ছ বিষয় সকলের অতি সুশৃঙ্খল পে 
সমাধান করিয়া প্রজাবর্গের দিন দিন সমূহ শ্রীরৃদ্ধি 
সম্পাদম করিতে লাগিলেম।  থিশেষতঃ তদীয় জ্ঞানো- 
পদেশ ও ধর্দোপদেশে প্রজার! নও নিতান্ত অনুগত 
ও বশীতৃত হইল। :.. 

চন্দ্রহংস, গ্রজাবর্গকে সমধে সময়ে অতি সমাদর 
পূর্বক আহ্বান করিয়া এইন্ধপ উপদেশ প্রদান করি- 
তেন; হে জীবহৃন্দ! দেখিতেছ কি? অকিঞ্চিৎকর 
কি বিবয়স্থুখ সম্ভোগ করিতেছ? যদি এই বিশ্ব্াজ্য 
ও দেহ গ্রভৃতি যথার্থই সুখসাধন হইত) তাহ! হইলে 
ইহার মযৃদ্ধিসাধনে যত্বু করাও সফল হইত; কিন্তু এ 
সমস্ত কখনই সখের সামগ্রী নহে। স্থখতোগ সকল 

ঘনোদিত বিছ্যুল্লতার ন্যায় অত্যন্ত চঞ্চল) আয়ঃ, 
অর্থাৎ জীব্নকাল, অগ্নিদন্তগ-অয়োমধ্যগত জলবিষ্ছুর 
ন্যায় নিতান্ত অস্থায়ি ; সূর্তিমান্‌ কৃতান্তসদৃশ ভূঙ্গঙগসমূ- 
হের মধ্যব্তাঁ হইয়াও তেকরৃন্দ, যেমন আপন আপন 
দংশন উপেক্ষা করে) মেইন্ধপ কালম্বঝপ সর্পগণের 
মুখাসন্ন হইয়াও মন্তুয্যেরা জঘন্য ভোগাতিলাঘ চরি- 
তার্থতার নিমিত্ত অতি ছুঃখকর কার্য্য সকলও বিষ্তার 
করিয়া ধাতক। কিন্ত দেহ হইতে স্বতন্ত্র যে এক পুরুষ 
আছেনঃ ইহা তাহারা অবগত নছে। তাছারা প্রাণ 
তুল্য আত্মীয়ব্যক্তির অসহ্য ক্রেশ ও প্রাণ পর্যাস্য 
পরিত্যাগ করিতে দেথিয়াও ইহা অন্ুস্ভব করে ন! 
যে,এ সংসার কখনই বথার্থ শ্ুখের স্থান নহে, 
এই সংসারে পিতা মাতা ও ভ্রাত। প্রভৃতির যে সমা- 
গম) তাহ শুপ্ধ জঙ্গনিধিতে সাংযাত্রিক্দিগের ম্যায়? 
ও পথিমধ্যে 9 ন্যায় নয অকি- 
থিওকর |. ই 
কি আশ্চর্য্য 1 মুটের।' টি টিনা ঈশ্বরা- 

নন্দ সভোগে সম্যক সচেকিত হয় না) সংসারের রীতি 
নীতি সমুদায় অবগত হইয়াও সৎপথাশ্রয় ও সাধু. 
সঙ্গের অভিলাষ : করে দা, এবং বিভিন্নমতাম্বযায়ি 
শান্তর সকলের একমাত্র: উদ্দেশ্য, নিৰপণ' করিয়াও 
তাহাতে একেবারে নিঃসদ্দি্ছ হইতে পারে না। 


৬৮ চন্দ্রহংস। 
যদিও ঈশ্বর ও ঈশ্বরকার্ষ্যে স্ব্ূপ অবধারণ পূর্ধরক 
সর্ব সংশয়চ্ছেদের এ স্থান নহে, এ অরস্থা নহে; তথাপি 
যেকোন প্রকারে হউক, পূর্বোক্ত” উদ্দেশ্য সিদ্ধিই 
সকল কার্্যের সারভূত বলিয়। পরিগণিত হইয়াছে: । 
কফলতঃ সেই বিশুদ্ধ মঙ্গলাকর ভিন্ন আর উপায় 
নাই; ছুঃখরূপ সুত্তরসমুদ্র পারের আর অন্য সহায়ও 
নাই। অতএব সকলেরি উচিতঃ যে ক্রমশঃ বিষ- 
যানুরাগ পরিত্যাগ পুর্ববকট-একান্তচিত্তে সেই বিমলা- 
নন্দবোধের শরণাপন্ন হইয়া দিরষ্টর কেবল 'তীহারি 
আরাধনা করা? ও তদীয়. আনক্দলাতে সম্ৎস্থক 
হইয়া কেবল তাহাতেই পরিতৃপ্ত হওয়া ) যাহাতে 
এই সংসার-সাগর অনায়াসে সমুস্ভীর্ণ হইয়া অজত্র 
প্রবাহিত ছুঃখ-স্রোত. সকল. অতিক্রম করিতে পারা- 
যাইবে ও সকলেই চরমীবস্থায় সেই বিমলানন্দ অনু- 
ভব করিতে থাকিবে । 

চন্দ্রহংস প্রজাদিগকে এই. সকল উপদেশ এদান 
ও জন সাধারণের নিকটে স্বীয় উদার স্বভাব, অমায়ি- 
কতা এবং অতি মনোরম মধুময় আলাপে ক্রমে 
ক্রমে সকলের অতি প্রিয়পাত্র হইলেন এরং কলিন্দের 
অৰিকল গুরষ্জাত পুত্রের ন্যায় পরম সুখে অবস্থিতি 
করিতে লানিলেম। এই ৰপে কিয়দিন অতিবাহিত 
হইপ। | 

ক্রমে ক্রমে নগরের সকল স্থানে অপুত্রক কলি- 
ন্দের এই- জস্তাম. লাভের বিবরণ : প্রচারিত: হইল। 
প্রচণ্ড স্ু্য্য-কিপ্নণ কালীন বারিধারা পতনে ও শরৎ- 
কালে বন্থম্ধরায় বিস্তৃত জ্যোতলসা-জালদর্শনে যাদুশ 
আনন্দ লাভ হয়, নগরস্থ লোকেরা, চন্দ্রহংস সমাগমে 
মেই ৰূপ পরম পুলকিত হইল, এবং সকলেই চন্্র- 
হংসের দর্শন-লালসায় সমুচিত উপহার সমভিব্যাহারে 
কলিন্দভবনে কাগমন: করিতে: লাগিল। ধৃষীবুদ্ির 
যে-সকল অন্ুচর আস্তরিক সৎপথাশ্রয়ী ও সুখার্গিক 
ছিল; তাহারাও চন্দ্রহংসের একান্ত সত্যপরায়ণতা 
প্রভৃতি উত্রুষ্ট গুণ সকল শ্রবণ করিয়া তাহার 
সহিত সমাগম বাসনায় প্রত্যহ কলিন্দসদনে আগমন 
করিতে লাগিল। এইৰপে ক্রমে ক্রমে অমাত্য 
ধবুদ্ধির সভায় জনতার ত্রাস হইতে আরত্ত হইল । 

যাহারা নিতান্ত আজ্ঞাবহ ও সর্বদা সমীপবর্তী 
থাকিত; এক্ষণে শরয়োজনকাঁলে তাহাদিগকেও অসম্নি- 
হিত দেখিয়া অমাত্য সাতিশয় চিস্তাকুল ও ঘৎ- 
পরোনাস্তি উদ্বিগ্নমনা! হইলেন । একদা কার্ষযবশতঃ 
প্রমতি নামক তীহার প্রধান অনুচরকে সমীপে 
উপস্থিত না দেখিয়া অত্যন্ত সন্দিশ্বচিত্ত হইলেন 9 
অন্যান্য সমুদায় অনুচরদিগকে' তিরক্ষার ও অশেষ 
প্রকারে তর্জন করিতে লাগিলেন । অনন্তর দিবাব- 

সানে তাহাকে আমিতে সম্বোধন করিয়া কহি- 
লেন, প্রমতে ! তুমি পুর্বে আমার এই সতামণ্ডপে 
অনুক্ষণ উপস্থিত."থাকিতে ১. এক্ষণে গ্রয়োজনকালেও 
অনুসন্ধান করিয়া' যে দেখিতে পাওয়! যাঁয় না, ইহার 
কারণ কি? তোমাদিগের মনে কি কোনৰপ মন্ত্রগার 
উদয় হইয়াছে? অথবা কাহার কুপরামর্শ শ্রবণ 
করিয়া তোমরা প্রতিদিন এইবপর্ষ্যবহার করিতেছ। 
্রশ্নত্তি কহিলেন, হারা সর্ধ্বীধিকারি কলিদের 
শুভক্ষণে এক কুমার জন্গিয়াছেন, তিনি আমাদিগকে 
সর্বদা সাধু-সন্মত সনাতন ধর্মশাঞ্ট্ের উপদেশ প্রদান 
করেন। তাহার স্থুধাময় হিতবাক্যে এদ্দেশে আর 
পাষণ্ড নাই) তীহার কুসংক্কায়-বর্্দিত অসৃতময় 
উপদেশে, কি পরিহাস-পরিয়যুবাব্যক্তি, কি সম- 
ভাব দর্শীপ্রাজ্ঞ, কি পরিণামবিদূ জ্ঞানীজন, সকলেই 
সমধিক সন্তোষ ও আনন্দ প্রকাশ করিয়। থাকেন; 
অতএব . মহারাজ! কেবল পরিণাম-ুভকর ধর্ণ্ম- 
সঞ্চয়ের নিমিত্তই আমর! আপনকার সম্মতি ব্যতি- 
রেকে, অভিমতগ্রদেশে গমন করিয়া থাকি ) ইহাতে 
যদি আমাদিপেের প্রতি মহারাজের কোন দোষ সম্ভাবন! 
বোধ হইয়। থাকে ; আপনি দ্যায়ান্ুগত বিচার পুর্ববক 
তাহার প্রভীকার করুন” 

অমাত্য ধুষটবুদ্ধি, আপনার অনুচরমখে এই বিৰ- 

রণ শ্রবণ করিয়। সাতিশয় বিস্ময়াবিউ হইলেন, এবং 
তৎক্ষণাৎ অপূর্ব এক অশ্থারোহণ পুর্বক অবিলম্বে 
কলিন্দভবনে গমন _.করিলেন। কলিন্দ, মন্ত্রির আগ- 
মনবার্তী শ্রবণমাত্র সত্বরে*অগ্রসয় হইয়া পরম সমাদর 
পুর্ববক তাহাকে বাটাতে আনয়ন করিলেন এবং দিব্য 
এক র্ৃত্বাসনে উপবেশন করাইয়৷ পুত্রের সহিত 
পাদ বন্দন করত ক্ৃতাঞ্চলি পুটে সম্মুখে দণ্ডায়মান 
হইয়। বলিলেন, মহারাজ! সৌভাগ্যলক্ষমী স্তৃপ্রসন্ন। 
কইয়। আমাকে এই সন্তান প্রদান করিয়াছেন, এবং 
আপনকার প্রসাদে এই সন্তান সর্বব-স্থলক্ষণ-যুক্ত হই- 
যাছে, আর আচার্ধ্যদিগের অনুমতিক্রমে ইচ্ছার নাম 
চন্দ্রহংস রাখা গিয়াছে এক্ষণে আপনি আশীর্ধবাদ 
করুনঃ যেন এই সন্তানটি চিরজীবী হুইয়। থাকে। এই 
বলিয়৷ উভয়ে অন্য এক আসনে উপবেশন করিঝেন। 

ধষ্টবুদ্ধি কহিলেন, মন্ত্িগ্রবর ! কি আশ্চর্য্য কথ। 
বলিলে; আমার বোধ হইতেছে, যে এ সন্তান 
তোমার নহে) ইহাকে ত্ব্দীয় প্রণয়িনী কখনই গর্ভে 
ধারণ করে নাই। অতএব কিৰপে ইহাকে প্রাপ্ত 
হইলে, সত্য করিয়া বল। কলিন্দ কহিলেন, মহারাজ ! 
আমি কেবল সঙ্কোচতয়ে জনসমাজে এইৰপ প্রকাশ 
করিয়াছিলাম); নতুবা ইহা আমার ওরসজ্গাত পুত্র 
নহে। ইতিপূর্বে এক দিবন,. আমি মৃগয়। করিতে 

গিয়াছিলাম/ আগমনকালে এই সন্তাৰটিকে বনের 
ভিতরে প্রাপ্ত হইলাম, এবং ইহাকে পাইয়া আপন 
গৃহে আনিয়া পুত্রভাবেই প্রতিপালন করিতেছি; 
মহারাজ! আমি আপনকার নিকটে এই সত্য কহি- 
লাম, এক্ষণে আপনি আমার কথায় সম্পূর্ণ বিশ্বাস 
করিয়া আমার প্রতি প্রসন্ন হউন। হা কহিয়া৷ কলিন্দ 
নিতান্ত ভয়গ্রত্তের ন্যায় নিরুত্তর হইয়া রহিলেন। 
কলিন্দের এই সকল কথা শ্রবণ করিয়া অমাত্য 
ধৃষবুদ্ধির পুর্বৃত্তান্ত কল স্মথৃতিপথাৰঢ হইলঃ তখন 
তিনি মনে মনে বিবেচনা করিলেম্ন, ভুরাচার কিরাত- 
গ্নণ,.আমার আজ্ঞা অবহেলন পূর্বক আমার এই 
পরম শক্রকে বনে পরিত্যাগ করিয়া আসিয়াছিল, 
এবং তজ্জন্যই এইবালকঃ সেই স্ুছুত্তর ভয়ানক 
সঙ্কট উত্তীর্ণ. হইয়া অনায়াসেই কলিন্দভবনে আগ- 
মন করিয়াছে ও .আমার সমুদায় স্থখ-রত্ু উচ্ছেদের 
নিমিত্ত সচ্ছন্দে অবস্থিতি করিতেছে । যাহা হউক, 
এইবারে ষে কোন উপায়ে অবশ্যই ইহাকে সংহার 
করিতে হইবে; এবার ইহাকে বিনষ্ট না করিয়া 
আর . কোন ক্রমেই নিশ্চিন্ত থাক হইবে না। 
এইৰপ তাবিতে ভাবিতে অমাত্য সে দিবস আপন 
আবত্মীয়বর্গের সহিত স্বস্থানে প্রস্থান করিলেন। 
অনন্তর পরদিন এক জন সেনাপতিকে আহ্বান 

পুর্বাক কয়েক জন অনুচর সঙ্গে দিয়া তাঙ্বাকে কলিমা- 
সদনে প্রেরণ করিলেন। বলিয়া দিলেন, তুমি 
গমনপুর্ববক অমাত্য কলিন্দের সম্মুখীন হইয়া 
বলিবে; আমাদিগের মহারাজ কহ্রাছেনঃ যথার্ধ 
বন্ধু না থাকিলে এই সংসার কেবল ঘোরতিমিরা- 
বৃত মহারণ্য স্বরূপঃ অকপট বন্ধু ব্যতিরেকে এই 
অসার সংসার শুদ্ধ নীরস সমীলতা তুল্য; অতএব 
তুমি আমার অতি প্রিয়পাত্র ও পরমবন্ধু; আমার 
সেই জীবনশিবদ্ধন একমাত্র অবলম্বন প্রিয়পুত্র 
মদনকিশোরের অনেক দিবস কোন সংবাদ না 
পাইয়া অত্যন্ত উৎক্ঠিত ও উদ্বিগ্নচিত্ত আছি : অত. 
এব যদি তোমার চন্দ্রহংস, তদীয় সন্মিধানে উপনীত 
হুইর়। প্রিয়নন্দনকে সদনে আনিয়া দিতে পারে; তাহা 
হইলে আমি তাহাদিগের পরস্পর স্তিরসৌন্বদ্য বন্ধন 
করিয়া দিয়া তাহাদিগকে চিরকাল এই স্তানে রাখি, 
এবং উভয়ের সম্প্রীতি ও সচ্ছন্দতা দশন করিয়া 
উভয়েই চরিতার্থ হই। আর যদি তুমি নিতান্ত অঙ্গের 
ন্যায় এ বিষয়ে অস্বীকার কর, তাহা হইলে মহারাজ 
কহিয়াছেন, তোমাকে সগূলে বিনষ্ট করিবেন । এইৰধপ 
কছিয়া দিয়। অমাত্য সেনাপতিকে কহিলেন, তুমি 
অন্ত্রিনন্দনকে একেবারে আপনার সঙ্গে লইয়া আ- 
নিবে । এই বলির। গমনের অনুমতি করিলেন। 

সেনাপতি এই আদেশ প্রাপ্ত হইয়া তৎক্ষণাৎ 
কলিন্দের আলয়ে গ্রমন করিলেন এবং অচিরকাল 
মধ্যেই তাহার সমাপে উপনীত হইয়া অমাত্যকথিত 
সমুদায় বিবরণ তদীয় অগ্রে প্রকাশ করিলেন। 
পরে বিনয় পুর্ববক কহিলেনঃ মহাশয়! এক্ষণে কুমা- 
রকে আমার সমভিব্যাহারেই প্রেরণ করিতে হইবে । 

কলিম্দ ধৃষবুদ্ধির এই আন্ধুল্জ্বনীয় নিদারুণ 
আদেশে যৎপরোনাত্তি দুঃখিত হইয়া প্রথমতঃ 
কিঞ্চিৎকাল মৌনভাবে রহিলেন; পরে স্বীয় উৎ- 
কুষ-স্বভাবানুযায়ি ওুদার্ঘ্য প্রকাশ পূর্বক কহিলেন, 
অনীকপতে! মহারাজ যাহা অম্মুমতি করিয়াছেন, 
কোম ক্রমেই অন্যথা হইবার নুহ; অতএৰ এখনই 
তুমি চন্দ্রহংসকে লইয়া যাও। ইহা কহিয়া কলিন্দ 
চন্দ্রহংস্রে উত্তমৰূপ বেশডুব! সমাধান করিয়! দিয়া 
সেশপতি সমভিব্যাহারে প্রেরণ করিলেন। 

অনন্তর সেনাপতি, চন্দ্রহংসকে অমাতা সমিধানে 
উপস্থিত করিলে, ধৃষবৃদ্ধিণ স্বয়ং গাত্রোণ্ধান পুর্ববক 
অত্যাদর সহকারে তাহাকে আপনার নিকটে 'বসাই- 
লেন এবং আনন্দদায়ক ও সন্তোষজনক বিবিধ 
কৃশল বার্তা জিজ্ঞাসা করিয়া কৌতুকাবিষ$ চিত্তের 
ন্যায় তদীয় অঙ্গ প্রত্যঙ্গ সকল নিরীক্ষণ করিতে 
লাগিলেন । অনেকক্ষণ অবলোকন করিয়া পরিশেষে 

কহিলেন, আহা প্রিয়নন্দন' তোমার কি দুর্দশা 
ঘটিয়াছিল! ছুরাচার বাহকেরা তোমার উপরে কি 
অত্যাচার প্রকশ করিয়াছিল ' 

অমাত্যের এই কাপট্্যপুর্ণ প্রিয়সত্তাষণে চন্দ্র 
হংসের অন্তঃকরণ, বিস্ময়রসে পরিণত হইবার উপক্রম 
হইতেছিল, এমন সময়ে মনে হইল, যে ডরাক্মাদিগের 
প্রক্কাতিসংঘটন ও আপনার নিয়তি কার্ধ্য-কারন 
বিষয়ে বিচিত্রতা কি? মনে মনে এই ৰপিস্ত 
করিয়। বিবেচনা করিতে লাগিলেন যে অশাপিত 
চিত্তেরই এই প্রকার সাধন্ম্য হয়া থাকে । চন্দ্রংস 
অন্তঃকরণ মধ্যে এবম্প্রকার আন্দোলন করিতেছেন, 
এই সময়ে অমাত্য, তাহাকে সকরুণভাষে সঙ্গোধন 
করিয়া কহিলেন, বৎস রে! দৈবদ্রর্বিপাকবশতঃ 
যে অভাবনীয় অচিস্তনীয় ব্যাপার ঘটিয়াছিল, ধর্মা 
সাক্ষী, তাহাতে আমার অণুমাত্র অপরাধ নাই, 
কেবল ছুর্বাস্ত বাহুকদিগের দোষেই সেইৰপ হত 
যাছিল, সন্দেহ নাই | এই বলিয়া মন্ত্রী পুনর্ববার চন্দ্র 
হংসকে মৃছু-মধুর সঙ্ভোধনে কহিলেন কুমার' 
তোমাকে আর এক বার আমার অন্তরোধ রক্ষা 
করিতে হইবে । তনয়, স্বীয় আগমন সংবাদ অব- 
গত হইয়া শিবালর প্রদেশে কয়েক দিবস পর্যাশ্ব 
অপেক্ষা করিয়াছিলেন। পরিশেষে নিতান্ত হতাছ 

হইয়া এ স্থানে আসিয়াও অনেক দিন এখানে অব- 
স্কিতি করেন, সম্প্রতি কোন কর্ম্মোপলক্ষে সৌবান 
নগরে সহোদর ভবনে গমন করিয়াছেন। অতএব 
বৎস! এক্ষণে আমি এক লিপি প্রদান করিতেছি, 
এই পত্র লইয়া তুমি তথায় গমন করিলেই বোধ হয়, 
আমার মনোভিলাধ নির্বিন্ে স্ুসম্পন্ন হইতে পারিবে। 

ধষ্টবুদ্ধি, চন্দ্রহংসের নিকট এইৰপ ভূমিকাসং- 
স্থাপন করিয়া তাহার জীবন-সংহার-বৰিষয়ে মনে মনে 
নানা প্রকার সন্দেহ ও কুতর্ক সমুদ্ভাবন করিতে লাগি- 
লেন। অনন্তর বছ ক্ষণ বিবিধ চিন্তা করত, আপন 
অদৃষ্টের প্রতি নির্ভর পূর্বক সাতিশক়্ ষত্বু সহকারে 
এক লিপি রচনা করিতে আরস্ত করিলেন। ছূর্ঝুদধি 
ধৃষ্কবুদ্ধি, পত্র বিরচন কালে সর্ববা্থে স্বস্তি ও আশী- 
ব্বাদলিখিলেন। অনন্তর চন্দ্রহংসের [বিষয়ঃ পরি- 
শেষে লিখিলেন, মদনকিশোর ! আমার এই আদেশ 
প্রতিপালন করিও, উত্তরকালে অবশ্য €োমার 
মঙ্গল হইবে । কিন্তুবৎস। যদি অবজ্ঞা. ও তাচ্ছীল্য 
প্রদর্শন পুর্ববক আমার এই কথা রক্ষা না কর, তাহা 
হইলে অবশেষে তোমাকে যৎপরোনান্তি ক্লেশভাজন 
হইতে হইবে। অতএব সাৰধানঃ কখন আমার 
কথার অন্যথা করিও না, গমন মাত্রেই এ কার্যয সম্পন্ন 
করিবে। আমি অবিলম্বেই গমন করিতেছি । 

ধৃ্টবুদ্ধি, এইৰপে লিপি বিরচন করিয়া তাহার 
উপরি ভাগে এক সাঙ্কেতিক চিত্র প্রদান পূর্বক 
চন্দ্রহংসহস্তে সমপণ করিলেন, অনন্তর কহিলেন, 
বৎস! এই পত্র আমার প্রিয়পুত্র মদনকিশোরকে 
লিখিতেছি, ইহাতে অন্যান্য বিশেষ বিশেষ বিবরণও 
আছে; অতএব ইহা মদনকিশোরের নিকট প্রদান 
করিয়া তাহাকে আমার আশীর্বাদ জানাইবে। 
আর ঈশ্বরে আগ্সনমর্পণকারী সাধুদিগের উপহ্থাস 
করিলে, অথৰা সনাতন বেদশাক্ত্রের নিন্দা করিলে যে 
অধর্মম তুয়, ষথেক্টাচারীর ন্যার কেহ এই পত্র পাঠ 
করিলে তাহারও সেই ৰপ পাপ হইবে । অতএব 
কদাচ হৃহা অন্যের হন্তে গরদান করিৰে না। এই 
সকল কথ! কহিয়া পুনর্বার চন্দ্রহংসকে কহিলেন, 
কুমার! আর আমি তোমার সহিত কোন লোক জন 
প্রেরণ করিব না; এবার তুমি একাকী পদব্রজেই 
গমন কর। অদ্য অতি শুভ দিন, অতএব আজিই 
তোমাকে যাত্রা করিতে হুহবে । 

চন্দ্রহংসঃ মন্ত্রীর নিকটে এপর্যন্ত শুদ্ধ নিরুত্বর 
ভাবেই ছিলেন, কিন্তু মোহান্ধ খলের আশা কখনই 
সম্পর্ন হইবার নহে; ইহ? বিবেচনা! করিয়া অক্রিউ- 
মনে কহিলেন, মহারাজ ! আপনার অন্নুমতি আমার 
অবশ্যই প্রতিপালনীর় । সম্প্রতি বেলা প্রায় দ্বিতীয় 

যাম সমাগত; অতএব এই সময়ে আমি গমনের 
উদ্যোগ করি। ইহা কহিয়া চন্দ্রহংস মক্সীর সন্গি- 
ধানে বিদ্বায় লইয়া! সৌবাস নগরে যাত্রা করিলেন। 
সে দিবস) হিরণ্যপুরী পর্য্যন্ত গমন করিয়া 
একজ্সন ধনাঢ্য গৃহস্থের তবনে 'আবস্থিতি করিলেন, 
এবং রাত্রিশেষে গাত্রোশান পূর্বক পুনরায় যাইতে 
আরস্ত করিলেন। পররজনীও এক বৃক্ষমূলে 
যাপন পুর্ববক রাত্রি প্রভাত না হইতে হইতেই 
গমন করিতে লাগিলেন। এই দ্ধপে যপরোনাস্তি 
ক্লেশসহকারে ক্রমাগত সপ্তাহ গমন, করিয়! সুত্ব- 
'রণদিবসে মধ্যাহ্ন সময়ে সৌবাস নগরের সন্নিকটে 
উপস্থিত হইলেন। দেখিলেন, স্থানে স্থানে প্রশস্ত 
উপবন, মনোহর পুষ্পোদ্যান এবং স্থৃবিস্তার রাজ- 
পধপ্রান্তবর্তী কদন্ব, সাল; তালঃ তনাল প্রভৃতি নানা- 
বিধ বৃক্ষ সকল পরিশোভিত রহিয়াছে । নিদাঘ 
কালীন প্রচণ্ড সুর্য্কিরণে পথ উত্তগু-ময়, গগন 
মণ্ডল দাবানলময় এবং চতুর্দিক এক কালে দগ্ধ- 
ময় বোধ হইতে লাগিল। চন্দ্রহংস পিপানায় 
শুষ্ধক ও নিতাম্ত কাতর হইয়া ইতত্ততঃ বারি 
অস্বেষণ করিতে লাগিলেন। কিন্তু অনবরত প্রাণি 
. গণের অবগাহন দ্বারা অপ্পাবশেষ জলাশয় সকল 
এব্ধপ কলুষিও ও উত্তপ্ত হইয়াছে, ষে জলে জিহ্বা 

স্পর্শ করে কাহার সাধ্য? জীৰ জন্ত সকল নিস্তব্ধ 
হওয়াতে ও মধ্যে মধ্যে এক এক বার তৃষাকুলিত 
চাতকের কাতরধনি শ্রবণ করাতে চন্দুইংস ক্ষণে 
ক্ষণে টতন্াশুন্য হইতে লাগিলেন। 

*“অনন্তর ক্রমে ক্রমে বেলা অপরাহু হইয়া আসি- 
ল; অতীব ছুঃসহ যাতনা, অচিরকাল মধ্যে স্বয়ংই 
অবসান হয় দেখিয়া মনে মনে সাতিশয় উল্লাসিত 
হইলেন। দক্ষিণ দিক্‌ হইতে মন্দ মন্দ বায়ু 
বৃহিতে লাগিল এবং জীবগণ বিহবারোনুখ ও কেলি- 
পরায়ণ হওয়াতে সকলেরই অন্তঃকরণে পরম-রমণীয় 
প্রীতিস্ধারসের আবির্ভাব হইতে লাগিল। 

চন্দ্রহংস ইতস্ততঃ পরিভ্রমণ করিতে করিতে 
ক্রমে নগরে প্রবেশ পুরঃসর এক অতিস্ুরম্য 
ক্রীড়াকাননে আমিয়া সম্ুত্তীর্দ হইলেন । দেখিলেন। 
তথায় বকুল, দাড়িম্ব, সহকার প্রভৃতি তরুগণ ফল- 
পুষ্পে পরিপূর্ণ ও সুচারু নবপল্লবাবলী সমাবেশে 
অতিমনোরম সৌন্দর্য্য ধারণ করিয়াছে। অশোক, 
চম্পক, মল্লিকা, মালতী প্রভৃতি নয়নপরিতুষ্টিকর 
বিবিধ কুস্থম সকল প্রস্ফুটিত হইয়া রহিয়াছে । রৃক্ষের 
উপরি ভাগে পক্ষী সকলের কলরবে ও নিম্সে শিখি- 
কুলের অনাকুলিত বিচরণে এবং চতুর্দিকে অলি- 
রন্দের স্থুমধূর গুন্‌ গুন্‌ ধনিতে চন্দ্রহংসের অন্থঃ- 


৮০৩ চন্দ্রহংস। 


করণ পরম আনন্দিত হইল। প্রফুলিতমনে এই 
সমস্ত রমণীয় শোভা সন্দর্শন করিতে করিতে কতক 
দূর যাইয়াই সরোবরতীরে উপনীত হইলেন। তীরের 
প্রান্ত দেশে আসিয়া দেখিলেন, জলে কমলঃ 
কুবলয়, কহ্লার প্রভৃতি জলপুষ্প সকল বিকসিত 
হইয়। রহিয়াছে; হংস, চক্রবাফ, সারস, কারগুব 
প্রভৃতি জলচর পক্ষিগণ আনন্দিত মনে ইতস্ততঃ 
জলক্রীড়া করিতেছে । সরোবরের জল এ ৰূপ নির্মল, 
যে জলের তলভাগ, অসন্নিহিত দেশ পর্য্যস্তও অতি 
সুষ্পউকপে দেখিতে পাশুয়! যাক়্। সরোবরের চারি 
ধারেচারিটি সোপান আছে? সৌপানের ছুই পার্খে 
শাখা-পল্লব-সমাকীর্দ বকুলবৃক্ষ ও তাহার চ্ুর্দিকে 
লতামশ্ুপ এবং মধ্যে মধ্যে “ শ্রেণীবদ্ধ পুষ্পগুচ্ছ 
সকল স্থুশোভিত হইয়া আছে। চন্দ্রহংসঃ আতপ- 
তাপিত ও অত্যন্ত পথশ্ত্রান্তি প্রযুক্ত সেই ছুরম্য 
ব্কুলর্ক্ষের স্ুুশীতঙ্গ ছায়ায় আসিয়া উপবেশন 
করিলেন। অনন্তর ক্ষণকালের পর গতক্রম ও কিঞ্চিৎ 
সুস্থ হইলে সরসীতে, অবগীহন পুর্ববক নির্মাল জল 
ও-মৃণাল ভক্ষণ করিয়! ক্ষুৎপিপাস। শান্তি করিলেন। 
পরে স্থগন্ধ গন্থীবছের মন্দ মন্দ হিলোলে ও বিচিত্র 
তীরভূমির পরশ্ন-রমণীয় শোভায় বিমোহিত ও অব- 
সন্নগাত্র হইয়া তরুতলস্থিত সোপানাক্গনে গিয়া 

শয়ন করিলেল। এবং প্রগাঢ পথশ্রান্তি প্রযুক্ত শয়ন 
করিবামাত্র নিদ্রাগত হইলেন। 

অনুল্পজ্বনীয়'ও অপরিবর্তনীয় জগদীশ্বরের ঘটনা, 
কখনই অন্যথা হইবার নহে। অমাত্য ধৃষবুদ্ধির 
বিষয় নামী এক পরমা সুন্দরী কন্যা ছিলেন। কন্যা 
এৰপ ৰূপবতী যে, তাহার নিরুপম ৰূপ লাবণ্য 
সনর্শনে নির্বিষয় উদাসীন ব্যক্তির অস্তঃকরণেও, 
আমার চিত্ত চরিতার্থ ও নয়ন যুগল সফল হইল 
বলিয়া বোধ হয়। চন্্রহংস সেই বকুল বৃক্ষতলে 
একাকী অচেতনভাবে নিদ্রা যাইতেছেন, এমন অময়ে 
মন্ত্রিকন্যা! বিষয়া সখীগণ-পরিবেষ্ঠিতা হইয়া, জঙ্গ- 
ভ্রীড়ার্থ সেই স্থানে উপনীতা হইলেন। লতামণ্ডপে ও 
পুষ্পবীথিকার কিঞ্চিৎ কাল পরিভ্রমণ ও ইতস্ততঃ 
পুষ্পচয়নাদি করিয়া ক্রমে ক্রমে নিঃশ্রেণী সম্মুখে 
সমাগত হইতে লাগিলেন। পরে অবগাহনমাঁনসে 
সোপানগমন-পদকীতে পদক্ষেপ করিব! মাত্র, চন্দর- 
হংস তদীয় নয়নপথের অতিথি হইলেন। বিষয়া 
তাহার অনুপম সৌন্দর্য অনিমিষলোচনে বারন্বার 
নিরীক্ষণ করিতে করিতে ক্রমে ক্রমে অগ্রসর হইতে 
লাঁগিলেন। অনন্তর নিকটে উপস্থিত হইয়া সমভি- 
ব্যাহারিণী সখাঁদিগকে সঞ্চোধন করিয়া কহিলেন, 


সথে ! দেখ দেখ সোপানপ্রাঙ্গনে যেন প্রকল্প 
১১ 

চন্দ্রমল্লিকারাশির উদয় হইয়াছে। সখি ! একি? কামি- 
নী জনের সমুদয় মনোগত কণ্পনা কি এই স্থানে আসি- 
রাই প্রকাশিত হইয়াছে? আহা! এমন কপ ত 
কখন দেখি নাই$ সখি! অঙ্গনাজনের কোমল অন্তঃ- 
করণ, ব্যধিত করিবার নিমিত্তই কি বিধাতা, ঈদ্ৃশ 
রত্বশর স্থজন করিয়াছেন? এই বলিয়! রিষয়া চন্দ্র" 
হংসের পদতল অবধি মস্তক পর্য্যস্ত সমুদয় অঙ্গ 
সতৃষ্কনয়নে অবলোকন করিতে লাগিলেন। এই 
ধপ অনেক ক্ষণ নিরীক্ষণ করিক্বা বিলাসমদ! না্গী 
প্রধান সহচরীকে সন্বোধন করিগ্ধা কহিলেন, সথি 
বিলাসমদে! তুমি কি দেখিতেছ ?না? আজি অনঙ্গঃ 
সৌন্ার্যযগুণে পরাভূত হইয়া বুঝি জঘন্য অবলা 
বিমোহন দ্বারাই আপনার চিরাগত গৌরব রক্ষা 
করিতে ব্যগ্র হইয়াছেন । 

বিলাসমদা; এই অজ্ঞাত কুলশীল, অপরিচিত ও 
নিদ্রিত ব্যক্তির প্রতি বিষয়াফে সহস! বিবেক- 
শুন্যার ন্যায় অনুরাগিণী দেখিয়া, পরিহাসপুর্বরক 
কহিল, প্রিয়সখি ! আহা! তোমার কি সরল হৃদয়! 
আমি অগ্রে জানিলে বাটীতে তোমার সহোদরের যে 
চিত্রিত প্রতিমুর্তি আছে, এত দিন তাহারই সহিত 
তোমা বিবাহ দিতাম । বিলাঁদমদার এই পরিহাস 
শুনিয়। বিষয়া ঈধৎ হাস্য করিয়া কহিলেন, না ন'ঃ 

আমি বিবাহ করিতে চাই নাই; মনোমত সৌন্দর্য, 
মন হইতে কখনই অন্তরিত করা যায় না, এই নিমি- 
স্বই সেৰপ কহিয়ছিলাম ; সখি! বিবাহে কি গ্রয়ো- 
জন আছে? ব্লাষমদ। কহিল? যুঝিয়াছি, এ জিজ্ঞা সা- 
তেই আজি তুমি আমাকে বিলক্ষণ সুখী করিলে । 
বিলাসমদার এইকপ বচনবিন্যানেঃ বিষয়ার 
অনুরাগাক্$ অস্তঃকরণ কথঞ্চিৎ পরিতুউ হুইল; 
তখন সমুৎসুকচিত্তে .চন্দ্রহংসের কিঞ্চিৎ নিকট- 
বর্তিনী হইয়া সাতিশয়- প্রণয়কাতরতা প্রদর্শন 
পূর্বক কহিতে লাগিলেন সখি! দেখ দেখ, স্থুচারু 
নখশ্রেণী, যেন রক্তোৎপল-মধ্যস্থিত নির্মল স্ফটিক 
মণির ন্যায় দীপ্তি পাইতেছে। মুদ্রিত-দাড়িসব-কুন্মের 
ন্যায় পাদাঙ্গুলির কি অসাধারণ সৌস্ব! সখি! 
উরু ও কটিদেশ দর্শনমাত্র, করিরাজ ও মৃগাধিপতি 
কি বিদ্বেষ প্রকাশ করেন না? সুবিশাল বক্ষংস্থলের 
চিত্তবিমোহন আকৃতি দেখিয়! বিস্তৃত থপাসন অবশ্য 
বিলজ্জিত হইবে । প্রনারিত বাহুযুগল যে মৃণাল 
ভ্রমেই বিহ্ৃষ্ট হইয়াছে, তাহাতে সন্দেহ কি? 
প্রিয়সথি! আমি এই স্থৃবিমল আদ্যদেশের তুলন। 
কাহার সহিত প্রদান করিব? প্রফুল সিতারবিন্দ 
ও পরিপুর্ণ শারদচন্দ্রম! কি সহভ্রবার তাহার নিকট 
অবমানিত হয়েন না? বিধাত!ঃ এই স্থচাক মুখ 

মণ্ডলের স্থৃষমাতিশয়ত! নির্মাণ সময়ে মনোমত হয় 
নাই বলিয়া কি বারম্বার বিফলচেষ্ট হয়েন নাই? 
প্রিয়তমে | মৃগাবিদ্জনেরা শরাসনে শরসম্ধান করিয়া 
পরিত্যাগ করিলে পশ্চাৎ কুরঙ্ষিনীর জীবনহানির 
সম্ভাবনা; কিন্ত এই ভ্রধনু ও মনোহর নয়নশর নিস্তব্ধ 
থাকিয়াই যেন হৃদয় বিদারণের উপক্রম করিতেছে। 
ইন্দ্রধনু, কি পরাক্রম. ধারণ করেঃ তাহার দীর্ঘতা 

আপনার ব্যাপকতা প্রকাশের ন্িমিত্তই হইয়াছে । 
মেথাগমে স্বচ্ছ জলে রক্তোতপ্ধ প্রতিবিদ্বের ন্যায় 
বকুস্তল মুখমগ্ডলে, অধরশোৌতা। কম তি-অপূর্বব রমণী- 
রতা.ধারথ করিয়াছে । সখি! আয় আমি কি বলিব! 
বোধ হয়, আঙি ভুবনবিজয়ী কন্দর্গ, সামান্য মানবের 
নিকট হতদর্প হইলেন বলিয়া, তুমুল সংগ্রামের 
উদদে্াগ করিতেছেন । অতএব এসঃ এই বেল! 

আমরা শীঘ্র সাবধান হই $ নতুবা অবিলম্বেই জীবন 
বিনষ্ট হইবার সন্তাবন।। ইহা? কহিয়া বিষয়! স্ত্রী- 
স্বতাব-স্থুলত লজ্জায় অধোমুখী হইয়। কহিলেন, সখি! 
আমার অকম্মাৎ. এন্ধপ চিত্তবিকার উপস্থিত হইল 
কেন? অঙ্গনাগণের এতাদৃশ অবিনয় স্বভাব অত্যন্ত 
লোকনিন্দাকর; অতএব চল, সত্বরে আমরা এ স্থান 
হইতে প্রস্থান করি। 

... মন্ত্রিতনয়। বিয্য়ার এইকপ আরোপিত বাক্য 

শ্রবণে সমভিব্যাহারিণী স্থুচতুরা সখী সকল, এককালে 
পরিস্ফুউৰূপে হাস্য করিয়া উঠিল। তখন তমাপিক। 
নাম্গী সহচরী পরিহাস করিয়া কহিল, সথি! বুঝি- 
রাছি, আর ঢাকিলে কি হইবে? বসনে কি কখন 
অনল আচ্ছাদিত করিতে পারা যায়? সথি। সমী- 
রণ সংস্পর্শে হুতাশন সহসা যে এত প্রত্বলিত 
হয়, ইহা আর কখন দৃষ্ হয় নাই। এই বলিয়া 
তমালিকা বিবয়ার অগোচরে তাহার অঞ্চল প্রান্ত 
ধরিয়া নিদ্রাতিভূত চন্দ্রহংসের উত্তরীয় বস্ত্র খণ্ডের 
সহিত এক কালে গ্রন্থি বন্ধন করিয়! দিবার উদ্োগ 
করিল। বদ্ধনোদ্দেশে তমালিকা যেমন উত্তরীয় বস্ত্র 
উত্তোলন করিয়াছে, অমনি বিষয়া, তাহার বসন 
প্রাস্তদেশে ঈষনির্গত এক খানি লিপি দেখিতে 
পাইলেন। বিষয়) এই লিপি দর্শনমাত্র অতিমাত্র 
ব্যস্ত সমস্ত হইয়া চন্দ্রুহংসের বদন হইতে তাহ! 
উদ্মেচন পূর্বক পাঠ করিতে আরস্ত করিলেন। 
পত্র পাঠ করিয়! দ্েেখিলেন, পিতাঃ তাঁহার প্রিয়পুত্র 
মদনকিশোরের প্রতি লিখিয়াছেনঃ “মদনকিশোর! 
আমি তোমার নিকটে এই বালককে পাঠাইতেছি, 
ইহার নাম চন্দ্রহংস, তুমি ইহাকে গতমাত্রে বিষপ্রদান 
করিবে। » মন্ত্রিনন্দিনী বিষয়া, পত্রের এই পর্য্যন্ত 
পাঠ করিয়াই মৃঙ্ছাপন্না হইয়৷ যেমন ভূতলে পতিত 


৮৬ চন্দ্রহস। 


হইতেছিলেন, অঙ্গনি তাহার প্রিয়সখী বিলাসমদা) 
তাহাকে আস্তে ব্যস্তে গ্রিয়া, ধারণ করিল। পরে 
নিতান্ত . তয়-সঙ্কুলিত-চিত্তে কহিল, সখি!. একি? 
একি? অকল্মাৎ তোমার এ কি দুরবস্থা ঘটিল ?.. . 
বিষগ্কা' ক্ষণকালের'পর চৈতন্য প্রাপ্ত হইয়া, জয়া- 
কুল চিত্ত বিলাসমদার অনিষ্ট শঙ্কা ঘুরীকরণের নিগিত্ত 
তাহাকে সন্বোধন করিয়া কহিলেন,ম্অঘনি ভীরুচরিতে ! 
তুমি এমন কি: ভয়ের 'কারণ দৃর্টি করিলে, যে এত 
আশঙ্কা করিতেছ? বিলাসমন্ধ! কঙ্িল,সথি!. তোমার 
কি.নিমিত্ত সহসা. এরূপ ভর়াষহ ধতাবাস্তর উপস্থিত, 
সত্য করিয়া ৰবল।| বিষয়! কহিলেন, সখি! আর কি 
বলিব? চিত্তহর জনের অশুত সংবাদ !. এই বলিয়া 
বিলাসমদার. নিকট সমুগ্গায় পত্রার্থ অবগত করিয়া 
অঞ্জপুর্বলোচনে কহিতে লাগিলেন, প্রিয়সধি! পিতা 
কি নিদারুণহৃদয় ! ঞফামল*কমলপত্র-দাহনে তাহার 
অস্তঃকরণে কিছু মাত্র বেদনা বোধ হইল না! এমন 
মনোরঞ্ন স্থশোতন আকৃতি দেখিয়। তাহার দুষিত 
চিত্ত ফেন' সংশোধিত হইল না! তাহার রাজ্যে কি 
প্রতযয়োজম?, যাকে দর্শন মাত্রে আপনার সর্বস্ব সম- 
'গঁণ করিতে পরা যায় তাহার প্রতি এপ নিষ্ঠুরা- 
চারী' ব্যক্তির রাজ্যসম্পত্তি কেবল বিড়ম্বনা মাত্র + 
ফলত সখি পিতার এমন কৌন বিবেচনা শক্তি 


চন্দ্রহংস। ৯৮৭ 


নাই ষেতিনি এই সকল উপস্থিত ছি * স্বয়ং 
 নিৰৃত্তি করিতে"পারেনা: ৃ 

এবন্প্রকার রছবিধ বিলাপ ও খেদোক্তি প্রকাশ 
করিয়া বিষয়! মনে মনে চিস্তা করিতে লাগিলের, 
বিধাতা আমার প্রতি সুপ্রসম্ন হুইয়াই আমাকে এই 
পুরুষরত্ব মিলাইয়! দিয়াছেন এবং আমিও এত দিন 
বুঝি ইহারই নিমিত্ত অতি ছুঃসাধ্য শিবব্রত গুতিপালম 
করিয়াছি; অতএব এক্ষণে নিঃসঙ্গেহ ইনিই আমার 
পতি হইলেন। অন্তঃ্করপ মধ্যে এইদ্ধপ বিবেচনা 
করিয়া! বিষয়, ধর্দ্মসাক্ষী করত চন্দ্রহংসকে আপন 
পতিস্তবে বরণ করিলেন এবং তৎক্ষখাৎ এক বকুল 
পত্রের মূলদ্বারা বামচচক্ষু হইতে নয়ন কজ্জ্ল উত্তোলন 
করিয়া, “ইহাকে গতমাত্রে বিষ প্রদান করিবে।” এই 
বিষশব্দের উত্তর এরটী যো” লিখিয়া দিলেন। কোন 
স্থৃতীক্ষ উগ্র বস্তুর প্রয়োগ কালে লোকে বিষের উঁধধ 
বিষ বলিয়! উল্লেখ করিয়া থাকে; কিন্ত এ বিষেরও 
উঁধধ বিষয় দিয়া হইল। | 

অযাত্যছুহিতা বিষয়, এইরূপ শব্দব্যপদেশে 
লিপি মধ্যে আপনার নাম সন্নিবেশিত করিয়া পরম 
উল্লািতমনে প্রিয়সহচরী বিলাসমদাকে সম্বোধন 
করিয়া কহিলেন, সখি! আর চিন্তা কি? এই দেখ 
আজি আমি হৃদয়নাথের জীবন-সংহারক বিষম বিষের 


৮৮ চন্দ্রহংন। 
উষধ প্রদান করিলাম। এক্ষণে ভূমি প্রার্থনা কর, 
যেন আমার মনোরথ অনায়াসে স্ৃষম্পন্ন হয়। 

বিলাসিনীদিগের কি চমৎকার মনোবিলাস! 
ধিলাসমদার নিকট এইব্ধপে আপনার মনোগত প্রণ- 
য়াভিলাষ স্থস্পষ্রূপে প্রকাশ করিয়া বিষয়া, পত্রখ/নি 
লইয়া অবিকল পূর্বের মত মুক্মিত করিলেন এবং 
অতি সমাদরে হৃদয়ে ধারণপূর্বক ঘনে মনে কহিতে 
লাগিলেন, আঃ! এই যে আমার জপিত হৃদয় শীতল 
হইল ! হে বাগ্দেবতে ! আমার এই মনোবাঞ্া সফল 
কর। ইহ! কহিয়া পত্রখানি পুষ্র্ধার চন্দ্রহংসের 
উত্তরীয় বসনে স্ুন্দরবধপে বন্ধন করিয়া দিলেন । অন- 
স্তর সমভিব্যাহারিণী সহচরীবর্গকে লয়! গৃহাতিমুখে 
গমন করিবার উদ্দঘোগ করিলেন | 

অমাত্যনন্দিনী, গৃহপ্রতিগমন-কালে প্রগাচ-প্রণয় 
ভরে চন্দ্রহংসের দিকে দৃষ্টিপাত করিয়াছেন, এমন 
সময়ে দৈবনিবন্ধন তাহার নিদ্রাভঙ্ষ হইল। সৌভাগ্য 
বশতঃ উভয়ের চারি চক্ষু একত্রিত হওয়াতে বিষয়া, 
পুর্ববরাগজনিত বিষম স্মরদশার আবির্ভাব সহকারে 
তৎক্ষণাৎ অনির্ধচনীয় ভাবান্তর ও. পরম রমণীয় 
দশাস্তর প্রাপ্ত হইলেন। স্তস্ত, স্বেদ; রোমাঞ্চ প্রস্ৃতি 
সাত্বিক তাবের লক্ষণ কল তীহাঁর শরীরে নুস্পব- 
ৰপে প্রকাশ পাইতে লাগিল। 


চন্দ্রহংস। ৮৯ 


বিষয়, অবশেক্দ্রিয়। ও লঙ্জায় জড়ীভূতা হইয়! 
অগত্যা অধোমুখে সেই স্থানেই দণ্ডায়মান রহি- 
লেন; সমীপবর্তিনী সববীরাও অত্যন্ত লঞ্জিতা হইল । 
চন্দ্রহংসও এই সকল অবলোকন করিয়া, সাতিশয় 
বিল্ময় সহকারে সময়োচিত পরম সুন্দর অবস্থান্তির- 
বপে পরিণত হইলেন। পরে ক্ষণ কাল নান প্রকার 
চিন্তা! করিয়া শয়ন সঙ হইতে উঠিয়া বসিলেন। মনে 
মনে ভাবিতে লাগিলেন, বিধাতার কি আশ্র্ধ্য ঘটনা ! 
ভাহার ঘটনা্থত্র কিছুই বুঝিতে পারা যায় না) আ- 
মার এস্থানে আসিয়া আবার একি বিপদ উপস্থিত 
হইল! আমি কোথায় নিরুৎসুকচিত্তে উদাসীনের 
ন্যায় পথে পথে ভ্রমণ করিতেছিঃ তাহার উপরে এ 
কি ছুর্তিপাক ঘটিল? এই মনোহারিণী কামিনী কে? 
ইহাকে দেখিয়া আমার চিত্ত কেন এত বিচলিত হই- 
তেছে? বোধ হইতেছে, যেন ইনি আমার চির- 
প্রণয়িনী হইয়া সুদৃঢ় প্রণয়-রজ্জু ছারা আমাকে বন্ধন 
করিতে আমসিরাছেন। ফলতঃ বিশেষ ফলোপযো- 
গিতা না থাকিলে, সহস৷ এপ চিত্তবিকার উপস্থিত 
হওয়া কখনই সম্তাবিত নহে । এইবপ নান! প্রকার 
আন্দোলন করিয়া চিন্তা করিতে লাগিলেন, আমার 
বুঝি পুর্বের মত মৃতু ঘটনা উপস্থিত) নতুবা সাং- 
সারিক সমুদায় রীতি নীতি ও লোকের সমস্ত নৈসর্গিক 

১২ 


৯৩ সল্দ্রহংস। 


আচার ব্যবহার জানির! শুনিয়াও কেন আমার অস্তঃ- 
করণ ইহার, সহিত প্রণয়ালাপে - গ্রন্ত্ত হইতেছে" 
আমার সে বিষয়বিরক্তি, বিষেকশক্তি'ও বৈরাগ্যবুদ্ধি 
প্রভৃতি সদগুণ সকল এক্ষণে কোথায় গেল? যে আজন্ম 
মর্মান্তিক ভুঘটনা, এক বার ল্মরণ হইলে দয় 'বিদা- 
রণ হইতে থাকে, সে. সকল এখন্ন কোথায় রহিল? 
জন্নাবধি পিতার অদর্শন, চকিত্ের ন্যায় সংসাদ- 
সাররত্ব মাতার সমিধানে অবস্থিতি এবং দেহভার 
পোষণের নিমিত পরের দ্বারে দাষ্টর পরিভ্রমণ প্রভৃতি 
সমুদায় ছুঃখ কি একেবারেই |বিকুমরণ হইল? যাহা 
চিন্তা করিলে কোথায় ব গ্রণয়াকাঞ্জণ১ ও কোথায়ই বা 
অকিঞ্চিৎকর বিষয়স্থখের অভিলাষ থাকে! হে 
মনোবত্তি! তুমি প্রসন্ন! হও, আমার অন্তঃকরণে 
প্রথমাবধি ইহা কি সদৃঢ়ৰপে বদ্ধমূল..হয় নাই, যে 
আমি এ দেশের প্রধান-পদাৰঢ ছুরাত্স লোকের নিকটে 
স্বীয় জীবনরক্ষার আশয়ে বিস্তর সাধ্যসাধন। করিয়া, 
অবশেষে কেবল দৈবানুকুলতায় রক্ষা পাইয়াছিলাম। 

চন্দ্রহংস, এইৰপে অন্তঃকরণ মধ্যে বিস্তর অনু- 
তাপ ও পরিতাপ করিয়া অনেক বিবেচনার পর 
স্থির করিলেন, আমার এ সময়ে এই প্রণয়গ্রবৃত্তি, 
নিতান্ত বলবতী হইয়া! উঠিয়াছে এবং আমি কোন 
মতেই ইহা নিবারণ করিতে পারিতেছি নাঃ অতএব 

ইহার সহিত ভবিষ্যতের কোন প্রত্যাশা! না৷ রাখিয়া, 
কেবল কথা দ্বারাই আমার এই উপস্থিভ প্রবৃত্তির 
সন্মান রক্ষ! করিতে চেষ্টা পাই। | 
এই স্থির করিয়া প্রশ্নোদেশে লমীপবর্তিনী সখী- 
দিগের প্রতি দুটি নিক্ষেপ, করিলে, তমালিক। তাহাকে, 
সম্বোধন করিয়া, কহিল, মহাশয়! আপনাকে দেখিয়া 
বোধ. হইতেছে, যেন আপনকার অন্তুঃকরণ আমা- 
দিগের গতি কিছু জিজ্ঞাদ. করিতে অভিলাষী হই- 
য়াছে। অতএব আমাদিগের নিকটে সচ্ছন্দে তাহা 
প্রকাশ করুন; অকপট: হৃদয়ে কহিতেছি, আমর, 
আপনকা'র জিজ্ঞাস্য বিষয়ের অতি স্ুন্দরক্ূপে সছু- 
স্তর প্রদানা করিঘ। তমালিকার। এই কথা শ্রবণ, 
করিয়া।চন্দ্রহংস' তাহাকে মৃছু-মধুর-সম্ভাষণে কহিজ্েন, 
শোতনে! এই কামিনী কে? কাহার অপত্য? 
কাহার সন্দর্শনে ও কি কারণেই বা ইনি এরূপ লঙ্জা- 
বনতমুখী, ও সাতিশয় নিরুৎস্ুকচিন্ত। হইয়া রছি- 
য়াছেন * তমালিকা কহিলঃ দেব! কি বলিব ?. যিনি 
এৰপ লজ্জাসন্নতমুখী* ইনি কাহার অপত্য, তাহ 
এক্ষণে আপনকার নিকট প্রকাশ করিয়া বলিবার 
প্রয়োজন নাই$ কিন্তু কি কাপে এই রমণীয় অবস্থান্তর 
প্রাপ্ত হইয়াছেন, তাহা! বলিতেছি শ্রবণ করুন; 
আমরা আজি দেখিলাম; সরোবরে মৃণালিনী অত্যন্ত 

উল্লাপিনী হইয়াছিলেন; কিন্তু নিজ কাণ্ত, 'নিততান্থই 
করদ্বারা ধারণ করিতে মানস করিয়াছেন দেখিয়া, 
এখন জলে ডুবিবার চেষ্টা পাইতেছেন; আপনি কি 
বোধ করেন? এৰপ সম্ভব হয়? চত্দ্রহংস ঈষৎ হাস্য 
করিয়৷ কহিলেন, যদি একান্তই জলমগ্লী। হইবেন; তবে 
যেন কর ছাড়িয়া মগ্ন মাহন) কিজানি যদি উঠিতে 
না পারেন, তাহা হইলে ত বিষষ্জ বিপদ উপস্থিত 
হইবে । বিষয়” তমালিকার এই পরিহাস শুনিয়া 
কৃত্রিম কোপ প্রকাশ পূর্ব্বক তাহাঞ্চে তিরস্কার করিয়া 
কহিলেন, অসি ছুর্বৃতে! বুঝিয়াছছি, যাহার অভিলাষ 
থাকে, সেই আপনি গ্রহণ করিতে ব্যগ্র হয়। 
এইবৃপ. উত্তর প্রত্যুত্তর চলিতেছেঃ এই সময়ে 
অবকাশ বুরিয়া বিলাসমদা, বিষয়াকে লক্ষ্য করিয়া 
চন্দ্রহংসকে কহিল; মহাতাগ! ইহার অভিপ্রায় জা- 
নিতে পারিয়াছেন? চন্দ্রহংস,সহীস্য আস্যে কহিলেন? 
কৈ না, কি বল দেখি? বিলাসমদ1 কহিল, দেব! 
অধিক বলিবার প্রয়োজন মাই; কুলক্রমাগত লজ্জা ও 
শিষ্টাচার প্রভৃতিতে একেবারে জলাঞ্জলি প্রদান পুর্ব্বক, 
ইনি আপনাঁতে অনুরাগিণী হইয়[ছেন, এইমাত্র বলি- 
লেই সকল কথার শ্যে হইল। আর এক্ষণে প্রায় 
দিবা অবসান হইয়াছে, এ দেখুনঃ তগবান কমলিনী- 
বল্লভ অন্তাচলাবলম্বী হইতেছেন, অতএ আর বিলম্ব 

সয়না) এই সময়ে আমর গুছে গমন করি; আপ- 
নিও অভিমত প্রদেশে প্রস্থান করুন। 

এই দকল কথা কহিয়া বিলাসমদা গৃহাভিমুখে 
গমন করিবার উদ্যোগ করিলে, বিষয়! মনে মনে চিন্তু 
করিতে লাগিলেন, হৃদয়নাথ কি আমার মন-আশ। 
সম্পূর্ণ করিবেন! কি জানি, অভাগিনীরভাগ্যদোষে 
যদি নাই সংঘটন হইয়া উঠে! . অন্তঃকরণ মধ্যে এই 
প্রকার চিন্তা করিতে করিতে মনোভবের অতি নু 
কঠিন শাসনের বশীভূতা হইয়া অবিল্প$ অতি 
মৃছুম্বরে কহিলেন, প্রাণাধিক !__-এই কথা বলিয়াই' 
বিলাসমদাকে কহিলেন? সখি! আমি কি করিলাম! 
অজ্ঞাতকুলশীল ব্যক্তিকে সহসা জীবন সমর্পণ 
করিলাম। সখি! আমাকে ধিক! চন্দ্রহংস এই 
মমস্ত শ্রবণ করিয়া কহিলেন, তোমাদের প্রিয়সখী কি 
সত্যই আঁমাতে অন্ুরক্ত! হইয়াছেন? না তোমর। 
পরিহাস করিয়াই কেবল এইৰপ সংঘটন করি! 
দিতেছ১ আমার ত বিশ্বাস হয় না, কই, এমন ত 
কুত্রাপি দেখি নাই যে, জঙলধর আবার চাঁতককে 
আপনি অন্থেষণ করিয়া লয়! তদ্রে! এই কামিনী, 
এই পুরুষেতে ন্বয়ং অনুগত হইয়াছেঃ ইহা শুনিলে 
লোকে কি উভয় পক্ষকেই উপহাস করিবে না? 
অতএব ক্ষান্ত হও, আর ও বখার আন্দোলন করিবার 


৯৪ চন্দ্রহ্স। 


প্রয়োজন নাই, ফলতঃ ভূমি আমার চিরাগত সংস্কারের: 
কখনই অন্যথা করিতে পারিবে না। আমি উহ, 
দেখিলেও বিশ্বাস করি না। . 

বিলাসমদা কহিল, মহাতাগ! আপনি যাহা 
বলিতেছেন যথার্থ বটে, তথাচ.যে এপ ঘরটিতেছে, 
ইহা আপনার ভবিতব্যতাঁর কার্ধ্যই বলিতে হইবে ।, 
চন্দ্রহংস কহিলেন) বল দেখি, অসন্ভব ও অনৈসর্গিক 
কার্য-সকলও যে সত্য হইবে, আমার এমন কি- 
সৌভাগ্য? বিলাসমদ1 হাস্য করিয়া কহিল, দেব 
আপনি কি জানেন না? যে ষট্পদ, সরোজিনী 
দলমধ্যে পতিত হুইলে সে মুদ্রিতচ্ছলে তাহাকেই 
আবদ্ধ করে? এই বলিয়া বিলাসমদা অন্য কিছু বলি- 
বার আশয়ে উন্নতমুখী হইলে বিধয়াঁতাহীকে ভর্খসনা' 
করত কহিলেন, অয়ি অবিচারিণি ! নলিনী, যত করি- 
লেই কি ভ্রমরকে বন্ধন করিতে পারে? অদৃষ্ট স্বৃপ্রসন্ন 
ন। হইলে কাহার সাধ্য যে মনোরথ' সম্পন্ন করে 2 
চন্দ্রহংস ঈষৎ হাস্য করিয়। কহিলেন, না না, আর 
বলিতে হুইবে নাঃ আমার সমুদার় আশঙ্কা দুর হুই- 
য়াছে, এই বলিয়। বিজাঁসমদাকে কহিলেন, মৈত্রে! 
তোমাদের দপ্রিয়্সখীর নাম কি বল? উনি আমার 
হস্তে রত্ু দিয়া অবশেষে যদি প্রবঞ্চনা, করেন, তাহা 
হইলে আমি বিরহযাতনায় মরণ সময়েও উহার 

নাম করিয়া মরিব। বিষয় এই সময়ে কথার অব- 
কাশ বুঝিয়া চন্দ্রহংসকে কহিলেন, নাথ ! সে বিষয়ে 
চিন্তা নাই মরিতে হইবে না, আমি তোমাকে হৃদয়- 
মন্দিরে গ্রথিত করিয় রাখিয়াছি। বিলাসমদা কহিল, 
দেব! ইনি, “সে” এই কথার পর যে কথাটা বলিলেন, 
কিঞ্চিৎ পরিবর্ত করিলেই বুঝিতে পারিবেন, সেই 
ইঁছার নাম। চন্দ্রহংস কহিলেন, হ1 বুঝিয়াছি, উহার 
নাম বিষয়া, না হবে কেন? এই জন্যে আমার 
নির্ব্িষয় মনও উহাকে বিষয় করিয়াছে। এরূপ 
বিষয় প্রাপ্তির আশ! থাকিলে, কাহার মন না সবিষয়ক 
হৃইয়৷ উঠে। 

এই সমস্ত কথা বলিতে বলিতে সমভিব্যাহারিণী 
সথীর! সাতিশর ব্যস্ত সমস্ত হইয়া বিষয়াকে কহিল, 
প্রিয়সথি ! রজনী, প্রায় সমাগতা হইয়াছে, আমর! 
আর অপেক্ষা করিতে পারি না। সীদিগের এই 
ৰূপ ব্যগ্রত। দেখিয়া বিষ চন্দ্রহংসকে সম্বোধন 
করিয়া কহিলেন, নাথ! আমর! কুলকামিনী, গৃহে 
গরু-গঞ্জনার ভয় আছেঃ অতএব আগখাদিগের আর 
এখানে অবস্থিতি কর৷ উচিত হয় না, স্থৃতরাঁং এক্ষণে 
চরণে বিদায় লইলাম। ইহ! কহিয়! পুনর্ধবার চন্দ্রহং- 
সকে কহিলেন, হৃদয়বল্পভ ! অধিনী, যেমন লজ্জা, 
ভয়, শিষ্টাচার ও কুল-মর্ষযাদা প্রভতিতে জলাঞ্জলি 

দিয়া শরণাপন্ন! হইয়াছে, তেমনি সন্মান রক্ষা করিও. 
দেখিও যেন কোন মতে অন্যথা হয় না। অনন্তর 
কহিলেন, নাথ! আপনি যে স্থানে গমন উদ্দেশে 
আসিয়াছেন, তথায় গমন করিলেই আমার মহনারথ 
সম্পূর্ণ হইবে$ অন্যত্র যাইতে হইবে না। আমরা 
এক্ষণে বিদায় হইলাম । এই বলিয়! বিষয়ঃ বিলাস- 
মদা ও তমালিকা প্রভৃতি সহচরীদিগকে লইয়া সত্বরে 
নিজ নিকেতনাভিমুখে গমন করিক্লেন | 

বিষয় গৃহে গমন করিলে পর, চন্দ্রহংস ক্ষণকাল, 
বিলম্বে মনে মনে ভাবিতে লাগিলেন, আমি কোথায় 
যাইৰ ও কি উদ্দেশে আসিয়াছি, প্রিয়া, এসকল 
মংবাদ কি ৰপে জানিতে পারিলেন.? বোধ হয় এই 
সরসীতীরে আমিয়াই যে একটা বৃদ্ধ স্ত্রীলোকের 
সহিত কিঞ্চিৎ কাল কথোপকথন হইয়াছিল; সেই বুঝি 
গিয়৷ প্রসঙ্গক্রমে কোন কথ! বলিয়া থাকিবে, তাহা- 
তেই শুনিয়। থাকিবেন। যাহা। হউক প্রিয়তমা আমাকে 
কি নিদারুণ যন্ত্রনায় পাঁতিত করিলেন, আমি তাহার 
দর্শন ব্যতিরেকে আর ক্ষণমাত্রও জীবন ধারণ করিতে 
পারি না; অতএব এখন কি করি; কিৰপে আর 
এই মনকে প্রবোধ দি। প্রিয়া, যাইবার সময়ে 
বলিয়। গিয়াছেন, যে স্থানে গমন মানসে আঁসিয়াছি, 
সেই খানে যাইলেই কার্য্য সিদ্ধি হইবে। অতএব 

এক্ষণে তথায় গমন করি। হাপ্রিয়ে। তুমি আমার 
কি দশা করিলে! কতদিনে তোমার সহিত সমাগম 
হইবে? তত দিন আমি কাচিৰ কি না, তাহারও স্থির 
নাই। যাহা হউক যেন মরিলে পুনর্জন্মেও তোমাকে 
প্রাপ্ত হই। 

চন্দ্রহংস, এই প্রকার চিন্তা করিতে করিতে উপ- 
বেশিতস্থান হইতে উঠিয়া! দড়াইলেন ) পরে ক্রমে 
ক্রমে আপন লক্ষিত প্রদেশে গমন করিতে আরম্ত 
করিলেন। কতক দুর যাইয়াই মনে মনে ভাবিতে 
লাগিলেন, ছুরাত্সা অনঙ্কের কি প্রভাব? উহার 
প্রতাপে শুষ্ক সরোবরেও জলঝন্তগণ অনায়াসে বিচরণ 
করিতে পারে। শুষ্ক অথবা দগ্ধ তরুসকলও ফলপুর্ণ 
হয়। এমন কি? বোধ হয়ঃ উহার প্রভাবে মরণাসন্ন 
ব্যক্তিও একবার সমুৎস্থৃকচিত্ত হইয়া উঠে। 

এই ব্ধূপ তাৰিতে ভাবিতে অত্যপ্প পথ গিয়া 
কতকগুলি সুশোতন গৃহস্থের বাটী দেখিতে পাইলেন । 
পরে কিঞ্িৎ অগ্রসর হইয়া নানাবিধ স্থুরম্য হর্ম্য ও 
দেবালয় প্রভৃতি দেখিতে পাইয়া রাত্রিফালে পথিমধ্যে 
এক জনকে জিজ্ঞাসা করিলেন, মস্ত্রিপুত্র মদনকিশো- 
রের কোন্‌ বাটী; সে কহিল, অগ্রে যাও) কয়েক পদ 
গমন করিয়া আর এক জনকে জিজ্ঞাসা করাতে সে 
কহিল, আমার সঙ্গে আই: অনস্তর চন্দ্রহংসকে 

ভবনের দ্বারদেশে লইয়া গিয়। কহিল, এই মদন 
কিশোরের বাটী; এই বলিয়াই চলিয়া গেল। 

তদনন্তর চন্দ্রহংস অভ্যন্তরে প্রবেশ করত, ক্রমে 
ক্রমে আরামগৃছের নিকট উপস্থিত হইয়া ভৃত্যবোধে 
একজনকে কহিলেন, আমাকে আর্ধ্য মদনকিশোরের 
নিকট লইয়া যাও; সে ভাহার এই থা আরবণে কোথা- 
হইতে ও কি নিমিত্তে আসিয়াছ, এই সমস্ত জিজ্ঞাসা 
করিয়া তাহাকে মদনকিশোরের £সমীপে উপস্থিত 
করিল এবং চন্দ্রহংস যে স্থান হইতে আগমন করিয়া- 
ছেন? তাহাও পরিচয় দিয়া দিল। ১ 

মদনকিশোর, চন্দ্রহংসের অসামান্য কপলাবণ্য 
ও সুপ্রশান্ত গভীর আকুতি দর্শনে চমতরুত হইলেন, 
এবং পরয় হ্ৃষ্টান্তঃকরণে ও সাতিশয় সমাদর সহ- 
কারে তাহাকে উপবেশন করিতে অন্কুমতি করিলেন। 
চন্দ্রহংস আপনে উপবিষ্ট হইলে মদনকিশোর তদীয় 
স্বাগত প্রভৃতি জিল্ীসিলেন। কিঞ্চিৎ কাল পরে 
চন্দ্রহংস অমাত্যপুত্রকে পত্রের বিষয় অবগত করতঃ 
উৎস্থকমনে গৃহের চতুর্দিক্‌ অবলোকন করিতে 
লাগিলেন; দেখিলেন) গৃহমধ্যে প্রদীপ বা অন্য কোন 
দীপশিখা নাই; কেবল মণি-মুক্তীর আলোকেই 
আলোকময় হইয়াছে । এই সকল দর্শন করত, সাতি- 
শয় বিস্ময়াবিষউ হইয়া মনে মনে কহিতে লাগিলেন, কি 


চন্দ্রহংস। ৯৯ 


আশ্রর্য্য ! মন্ত্রীর নিবাসবাটীও সামানা সমৃদ্ধিপালী 
নহে । এই বপ আন্দোলন করিতেছেন এমন সময়ে 
মদনকিশোর চন্দ্রহংসকে কহিলেন, কই পত্র দেও 
দেখি, পিতা কি সমাচার লিখিরাছেন | অনম্তর 
চন্দ্রহংস আপনার উত্তরীয় বসন হইতে উন্মোচন 
করিরা অমাত্যনন্দনের হস্তে পত্র প্রদান করিলেন। 

মদনকিশোর প্রথমেই চন্দ্রহ২সকে দেখিয়া সাতি- 
শয় সন্ত ও হৃষচিত্ত হইয়াছিলেনঃ তাহাতে আবার 
পত্র পাঠ করিয়। পরম পুলকিত হইলেন; কহিলেন, 
কুমার! পিতা, তোমার সহিত আমার ভগিনী বিষয়ার 
বিবাহ দিতে লিখিয়াছেন ; অতএব বিলম্ব করা হুইবে 
না; শুভকার্ধ্য, অতি সত্বরেই সম্পাদন করিতে হইবে। 
চন্দ্রহংস অমাত্যলিখিত লিপির মধ্যে বিবাহের উল্লেখ 
শ্রবণ করিয়! প্রথমতঃ অত্যন্ত ভীত ও সমধিক সন্দিগ্ধ 
চিত্ত হইলেন, কিন্তু বিষয়ার আশ্বীসবাক্য স্মরণ করত, 
পরম হৃক্টাস্তকরণে নতমস্তক হুইয়া রহিলেন। 

পরে মদনকিশোর, পরিচারিণীদিগ্কে আহ্বান 
পুর্বক কহিলেন, ইনি অত্যন্ত পথশ্রান্ত আছেন; সন্ধরে 
বাটার মধ্যে লইয়া যাওঃ এবং উত্তমৰপে ইহার পরি- 
চর্ষ্যা কর। এইৰপ আদেশ করিলে পরিচারিণীরা 
অবিলগ্গে তাহাকে অন্তঃপুরমধ্যে লইঞ্া গেল এবং 
যথোচিত শুশ্রধাদি করতে. লাগিল। এ দিকে তমা- 


১৩০ চল্জ্রহংন। 


লিকাঃ তাহাদিগের মুখে চন্দ্রহংসের আগমন-সংবাদ 
অবগতমাত্র, দ্রুতবেগে বিষয়ার নিকট উপস্থিত হইয়া 
কহিল, সখি! তুমি এতক্ষণ যাহার চিন্তায় মগ্ন হইয়া 
সর্ববিষয়ে একান্ত-নিরুৎস্ৃকচিত্তা ও বাহ্যজ্ঞানশুন্যার 
ন্যায় হইয়া আছ; সেই তোমার টিতুচোর তবনে 
সমাগত । তমালিফার এই কথা ষেমন বিষয়ার কর্ণ- 
কুহরে প্রবিষ্ট হইয়াছে, অমনি আপনার কণ্ঠদেশ 
হইতে একাবলী-মাল! উন্মোচন কক্দিয়া তাহার গল- 
দেশে প্রদান করিলেন; কহিলেন, দখি! আমার কি 
সেদিন হবে? এই বলিয়াই মৌনাধিলম্বন করিলেন । 
তখন তমালিক। তাহার প্রতীতি সম্পাদনের নিমিত্ত 
নানাবিধ প্রবোধৰাক্য প্রয়োগ করিতে লাগিল। 
মন্ত্রিপুত্র এই অৰকাশে আপনার প্রিয়ার নিকটে 
উপস্থিত হইয়া সহাস্যয়ুখে কহিলেন, দেখিতেছ কি? 
ভগিনীর বিবাহ, বর উপস্থিত, তাহার সহধর্ষিণী 
এই কথা শ্রবণে চমৎ্রুত হহয়! প্রফুলচিতে কহিলেন, 
কোথায়? সম্বন্ধ ন৷ হইতে ? মদনকিশোর কহিলেন, 
না, পুর্বে অবশ্যই সম্বন্ধ হইয়া থাকিবে, সম্প্রতি 
পিতা, তাহার জামাতার হস্তে এক লিপি প্রদান 
পুর্ববক তাঁহাকে একেবারে এখানে পাঠাইয়! দিয়াছেন। 
এক্ষণে এক দিন স্থির করিয়া এ কার্য্য সম্পন্ন করিতে 
হুইবে। অনন্তর তদীয় সীমন্তিনী, চন্দ্রহৎংসের দর্শন!- 


চন্দ্রহ-প। ১০১ 


ভিলাঘ প্রকাশ করিলে মদনকিশোর তীহার অবস্থান- 
গুহ দেখাইয়া দিলেন। তখন মদনকিশোরের পত্রী, 
বিলাসমদা) তমালিক1 ও উপালিক প্রভৃতি বিষয়ার 
সহচরীবর্গকে সঙ্গে লইয়া পরম কুতৃহলে চন্্রহংসকে 
দেখিতে চলিলেন। মদনকিশোর-বনিতা, প্রথমেই 
তাহার নিকটে উপস্থিত হইয়া কহিপ্লেন, এই যে বর 
এসেচে, আহ! বর যে ঘর আলো! করেচে; ৰিলান- 
মদা কহিল; ও সৌন্দর্য্য এখন না দেখিলেও হয়, 
উনি ত আপনারি লোক হইলেন। তমালিকা কহিল, 
আপনার ন। হইয়াই বাকি করেন? 

অনন্তর সকলে, চন্দ্রহংসের চতুর্দিকে পরিবেষ্টিত 
হুইয়। বসিল) কেহ তালর্ন্ত-বীজন, কেহ গাত্রে হস্ত 
সন্নিবেশ ও অনেকে তাহার সহিত শুদ্ধ বিবিধ হাস্য 
পরিহাস করিতে লাগিল। কিঞ্চিৎ কাল বিলম্বে 
মদনকিশোরের পত্তী, চন্দ্রহংসের নাম, ধাম, জিক্ঞাসা 
করিলে তিনি যখোচিত আপনার পরিচয় প্রদান 
করিলেন। এইকপে অনেক ক্ষণ কথাবার্তায় য- 
পরোনাভ্ভি আনন্দিত হইয়! প্রমদাগণ স্ব স্ব স্থানে 
প্রস্থান করিল, চন্দ্রহংসও অবিলম্বে শয়নমন্দিরে গমন 
করিলেন। | 

পরদিন প্রভাত হইলে মস্ত্রিপুত্র মদনকিশোর, 
একজন জ্যোতির্বরিদ্যাবিশারদ গণককে ডাকা ইয়। বিবা- 

হের এক শুভ দিন অবধারণ করিলেন এবং মহাসমা- 
রোহ পূর্বক বিছিতবিধানে চন্দ্রহংসের সহিত আপন 
ভগ্সিনী বিষয়ার বিবাহ প্রদান 'করিলেন। পরিণয়- 
ক্রিয়া সমাধান হইলে অমাত্যনন্দন, চন্দ্রহংসকে 
অমুল্য মণিমুক্তা, ধনসম্পত্তি প্রভৃতি যৌতুক দান করি- 
লেন। নগরে ,মহামহোৎসব। নানাবিধ বাদ্যোদ্যম 
ও বিবিধ আনন্দ ক্রিয়া সকল সম্পাদর্ন হইতে লাগিল। 
অমমান্যপুত্র মদনকিশোর নাহ্‌, রবাতৃত, দীন, 
দরিদ্রদিগকে মহামূল্য অলঙ্কার ও গজ, রজব প্রভৃতি 
এরদান পূর্বক পরম পরিতুষট করিয়া বিদায় করিলেন। 
যাচক, নর্তক, গায়ক ও অন্যান্য সকলেই মক্্িপুত্রের 
যৎপরোনাস্তি প্রশংসা করিতে করিতে স্তউচিতে 
বিদায় হইল। সি 

 বিষয়া, স্বাবলম্থিত মনোরথ নদীর : পার প্রাপ্ত 
হইয়। নিজ কান্ত সহ দিবা-রজনী পরমন্থখে যাপন 
করিতে লাগিলেন। চন্দ্রহংসও চিরবাসনাতীত এই 
স্্রীরত্ব লাত করিয়া জগদীশ্বরের শত শত ধন্যবাদ 
প্রদান পুর্ববক, সচ্ছন্দে ও আনন্দিতমনে অনির্বচনীয় 
জিষ়সমাগমন্ুখ মন্তৌগ করিতে লাগিলেন । 


চন্দ্রহ্স। 
নি 


চতুর্থ সর্গ। 


এইৰূপে কিছুদিন অতীত হইল। পরিশেষে এক 
দিবস) মদনকিশোর মনে মনে ধিবেচনা করিলেন? 
আমি ত চন্দ্রহংসের সহিত আমার ভগিনীর বিবাহ 
দিলাম কিন্তু পিতা ইহার কোন মংবাদ জানিতে 
পারিলেন না) অণ্তএৰ শীঘ্র তাহাকে এই বিষয়ের 
সমাচার প্রেরণ কর! উচিত। এই স্টির করিয়| অবি- 
লক্ষে এক লিপি সমতিব্যাহারে দিয়া এক জন বার্তা- 
বহকে কৌগিন্য নগরে প্রেরণ করিলেন। এখানে 
অমাত্য ধৃইবুদ্ধিঃ কলিন্দের সর্বস্ব আত্মসাৎ পুর্বক 
তাহাকে কারাগারে নিবদ্ধ করিয়! নিরুদ্ধিগ্নমনে রাজ্য 
সস্তোগ্ন করেন।- তাহার লোকাপবাদ তয়ে অবলদ্ষিত 
ধর্মানুষ্ঠানের আর লেশ মাত্রও নাই। কেবল 
অনবরত অনর্থমূল স্বকীয় ছুপ্ূর্তিরই উত্তেজনা 
হইয়া থাকে। 

একদা! মন্ত্রী সিংহাদনোপরি সমাবিষউট হইয়া 
অতিসামান্য দোষে এ্রজাদিগকে নানাবিধ তিরস্কার ও 


টি চন্দ্র । 





তর্জান করিতেছেন; এমন সময়ে ুতাসিয়া 
দলিপুটে নু দক্ডা়সনি/কুইক়3১পঞ্রের বিষয় 
দিবার, কলর: দি নে নত বার্ভাবহ 


রী সভাঁসদ ও. কা বব 
কোন কথা না বলিয়া ততক্ষণ 'সঁংহ 
গাত্রোর্থান পূর্বক" এক কালে বনের! বহর্ারে শিয়া 
উপস্থিত হইলেন। পরে দৌবারিকর্ীর৷ কয়েক জন 
সেনানীপুরুষকে আহ্বান পুরঃমর তাঁহাদিগকে সঙ্গে 
লইয়া) সেই গ্রীয়কালের. এচগুয়োক্ে প্ষমর্ারেই 
সৌবাম নগর যাত্রা করিলেন। : সতাস্থ ব্যক্তিরা) 
সহসা তদীয় নিতান্ত অনম্বদ্ধ কার্ধয দর্শনে বিস্ময়াবিউ 
ও অতিশয় সন্দিহান হইয়! সবিশেষ তত্ানুসন্ধানের 
উদ্দমোগ করিল): কিন্ত-অবিলম্বেই দৌবারিকমুখে 
মহারাজের স্থানাস্তর.গমন বার্থ শ্রবণ করিয়। তদ্বিবয়ে 
এরতিনিরত্ব হইল।  . 

এদিকে অমাত্য ধৃইবুদ্ধি। নগর হইতে বহির্গত 
হইয়াই, অনবরত দ্রুতবেগে গমন করিতে আরম্ত 
করিলেন। পধিমধ্যে বারম্বার. বিবিধ ছুঃখঘটন। 
নকল উপস্থিত হইতে.লাগিল। কিন্ধু তাহাতে কিছুমাত্র 


চন্দ্রহংস। ১০ 


ক্লেশ বোধ না করিয়া, দস্থ্যতয়াতুর পথিকজনের ন্যায় 
অবিশ্রান্তই যাইতে লাগিলেন। পরিশেষে পঞ্চম 
দিবসে, বেল! প্রায় তৃতীয় প্রহরের সমর সৌবাস 
নগরের ভবনে উপস্থিত হইলেন । 

* অঙ্গনে পাদক্ষেপ করিয়াই এক জন পরিচারক 
দ্বারা মদনকিশোরকে ডাকিতে পাঠাইলেন। পিতার 
আগ্রমনসংবাদ শ্রুতমাত্র সমীপে উপস্থিত হইয়া 
মদনকিশোর গললগ্রবাসে পিতৃচরণে প্রণাম করি- 
লেন এবং তীয় অনুমতির অপেক্ষিত হইয়া শিকটে 
দণ্ডায়মান রহিলেন। 

মদনকিশোরকে সন্মখীন দেখিয়া ধৃষ্টবুদ্ধির, ছই 
চক্ষু, ক্রোধে জবাপুণপ্পের ন্যায় রক্তনর্ণ হইল । কহিতে 
লাগিলেন, রে কুলাঙ্গার! ভুমি আমার বংশে কুপুত্র 
জন্মিরাছ ! তুগি কাহার বাক্য শুনিয়া আদার পরম 
স্বেপাত্রী কন্যাকে চন্দ্রঃৎসহত্তে সমর্পণ করিলে 2 
কে তোমায় এ পরামর্শ প্রদান করিল? বুঝিলাম, 
এত দিনে তোমা হইতেই আমার সর্বনাশ হইল 
আমি এখন কি করিব? জলে ন৷ অনলে প্রবেশ 
করিয়া মরিব। তোমার শ্িরিশ্ছেদন না করিলে 
আমার এছুঃখ যায় না। কি বলিব তুমি আমার 
পুত্র, নতুবা! এখনই তোমার মস্তকচ্ছেদন করিতাম | 

অমাত্যের এই অকারণ 'তরস্কার শ্রবণে মদন- 

১৪ 

কিশোর যগপরোনাস্তি বিস্মিত ও দুঃখিত হইয়া 
বিনয় পুর্ববক কহিলেন? তাত! আমি আপনার চরণে 
এমন কি অপরাধ করিলাম যে, তজ্জন্য এত তিরস্কৃত 
হইতেছি? আমাকে যাহ! লিখিয়া পাঠাইয়াছিলেন 
আপনার আজ্ঞানুসারে তাহাই সম্পাদন করিয়াছিঃ 
ইভাতে কি আমি এত অন্বযোজ্/ হইলাম? অমাত্য 
কহিলেন, নরাধম! কই সেই পত্র আনয়ন কর 
দেখি, কেমন আমি কন্যা সম্প্রদান করিতে লিখিয়া- 
ছিলাম। 

ধৃষ্টবুদ্ধি এইৰপে লিপি দর্শনের প্রস্তাব করিলে 
মদনকিশোর তদীয় সন্দেহ দূরীকরণের নিমিত্ত অবি- 
লম্বেই পত্র আনিরা তাহার হস্তে প্রদান করিলেন। 
মন্ত্রী পাঠ করিয়া দেখিলেন যে, আপনার স্বহস্তলিখিত 
পত্রে যথার্থই বিষয়া সম্প্রদানের উল্লেখ আছে। 
তখন মনে মনে বিবেচনা! করিতে লাগিলেন আমি 
পুর্বে প্রিয়পুত্র মদনকিশোরেরই যে মরণ দোষ 
বিবেচন] করিয়াছিলাম, কিন্তু এক্ষণে বিলক্ষণ বোধ 
হইতেছে এ ব্ষিয়ে তাহার কিছুমাত্র অপরাধ নাই; 
দু চন্দ্রহংসেরই ইহাতে সম্পূর্ণ চাতুরী দেখিতেছি। 
পরে মদনকিশোরকে কহিলেন, বৎস! আমি তো- 
মাকে অনুচিত তিরস্কার করিয়াছি, আমারই অদৃষ্টের 
কল, এ বিষয়ে তোমার কোন অপরাধ নাই। এই 

বলিয়া তৎকলে আর কোন কথার উল্লেখ ন৷ করিয়া 
সেনানীপুরুষদিগকে এক বাসস্থান নিৰপিত করিয়! 
দিলেন । তাহাদিগকে বলিয়া দিলেন, তোমর! আজি 
সন্ধ্যার পর এই বাটার দক্ষিণে অনতিদ্বুরে যে চণ্ডিকা- 
ভবন আছে তথায় অবস্থিতি করিবে; রাত্রিকালে 
যেকোন বাক্তি দেবীমন্দিরে গমন করে? তৎক্ষণাৎ 
তাহার শিরশ্ছেৰন করিবে । এমন কি আমার পুত্রও 
যদি তথায় উপস্থিত হয়) তাহাকেও এ বিষয়ে উপেক্ষা 
করিও না। এই আদেশ দিয়া মন্ত্রী তাহাদিগকে 
বিলক্ষণ ৰূপে সতর্ক থাকিতে কহিলেন | অনন্থর 
বাটার ভিতরে গমন করিলেন । 

পুরের দ্বারদেশে উপনীত হইবামাত্র চন্দ্রহংস? 
বিষয়া-সমভিব্যাভারে আসিয়া নন্ত্রীর চরণে প্রণি- 
পাত করিলেন, বিষরাও পিতার পদে গ্রণতিপুর্বক 
অবগু৯ন মুখে এক পাশ্বে দণ্ডারমানা রহিলেন। 
অমাত্য, আপন মনোরখের নিতান্ত বিপরীত ঘটনায় 
য্পরোনাস্তি ক্ষোভ প্রাপ্ত হওয়াতে, তনয়া-সহাগত 
প্রণত জামাতাকে কোন আশীর্বাদ প্রয়োগ করিলেন 
না; প্রতৃঠীত স্বীয় ছুষ্পুর্ন্তির একান্দ বশবন্ধে হইয়া, 
কপট বাতসলাভাৰ প্রকাশ করত, ভাসাম়ুখে কছিতে 
লাগিলেন ভাল, ভাল» চতুর শিরোমণি! উন্ভাদ ইউ- 
য়াছে, কলে সৌভাগাবশতই তুমি আমার কনর 


১০৮ চন্দ্রহংস। 


পাণিগ্রহ করিয়াছ। এই বলিয়াই মৌনভাঁবে রহি- 
লেন। পরে বিষয়াকে সঙ্গে করিয়া নিম্ন প্রদেশের এক 
প্রশস্ত গৃহে গিয়। অবস্থিতি করিলেন | বিষয়াকে 
কহিলেন মা! আমার পথপরিশ্রমে যেন গাত্রদাহ 
উপস্থিত হইয়াছে ; অতএব স্থৃশীতল জল ও তালরৃন্থ 
আনয়ন কর); বিষয় তৎক্ষণাৎ তাহা আনিয়৷ দিলে 
অমাত্য অগ্রে জল পান করিয়া ক্ষণকাল আত্মশপ্রীরে 
বীজন করিতে লাগিলেন); অনন্তর বিষয়! তাহার 
হন্ত হইতে তালৰন্ত গ্রহণপুর্ববক ব্যজন করিতে 
লাগিলেন । পরে সত্বরে অন্য এক গৃহে প্রবেশ 
পুরঃসর পরিপাটটীৰপে পিতার ভোজনের আয়োজনে 
প্রবৃত্ত 5ইলেন। আহার সামগ্রী প্রস্তুত হইলে মন্ত্রী 
স্নান আহারাদি ক্রিয়া নির্বাহ করিয়া এক স্ুক্সিগ্ধ ও 
স্থখকর প্রদেশে আসিয়া উপবিষ্ট হইলেন। 

কিয়ৎক্ষণ পরে খৃ্টবুদ্ধি, চন্দ্রহংসকে আহ্বান 
করিয়া আপনার নিকটে বসাইলেন এবং তদীয় 
অন্যান্য সমুদার কুশলবার্তী জিজ্ঞাসা করিয়া পরিশেষে 
কহিলেন কুমার! আমি আসিয়৷ শুনিলাম, তুমি 
বিবাহকালে আমাদিগের এ স্থানের সর্বশুভদাত্রী ভগ- 
বত্তী কাত্যায়নীর চরণারবিন্দ বন্দনা কর নাই; অতএব 
আজি সন্ধ্যার পর বিধিবিধানে ও বিবিধ উপচারে 
ভাহার পুজ! করিবে। চন্দ্রহস কহিলেন, আপনকার 

অনুমতি শিরৌধার্ধ্য করিলাম। অমাত্য কহিলেন 
আমাদিগ্ের এই নিয়ম আছে, যে একাকীই দেবী- 
মন্দিয়ে গমন পূর্বক ভগবতীর অর্টনা করিতে হয়, 
স্বৃতরাং তোমাকেও সেইৰপে সম্পাদন করিতে হইবে । 
এই প্রকার কহিয়া তাহাকে আপনার অবস্থানগৃছে 
যাইতে অনুমতি করিলেন। 

বিষয়া, আপন কর্তবা কর্ম সমুদায় সমাপন করিও 
পুনব্বার পিতার নিকটে আনিয়া বপিলেন এ৭২ তদান 
সাব্বত্রিক মঙ্গল সমাচার গভৃতি নানাবিধ কথাবাতার 
সমুল্লেখ করত পিতৃসন্িধানে অবস্থিত রভিলেন। 

ক্রমে ক্রমে সন্ধ্যাকাল সমাগত হঈল। চত্রর্দিক্‌ 
তিমিরার্ত ও আকাশম গুলে নফত্রগণ পরিদৃশা মান 
হইতে লাগিল | অমাত্য বটীর গৃহে গৃছে মণি 
মুক্তার আলোক প্রদীপ হইয়া উঠিল এবং ধর্থানিষ্ঠ 
সাপুব/ক্তিরা নিজ নিজ নিয়মিত সন্ধ্যাবন্দন ক্রিয়ার 
আরস্ত করিলেন। এই সময়ে মন্ত্রী চন্দ্রহংসকে 
আন্বান পুর্ধবক অস্থিক পৃজনার্থ তাহাকে দেশীমন্দিরে 
গ্রমন করিতে আদেশ করিলেন। অনম্যর প্রেষিকা- 
দিগকে ডাকিয়া পুজার সমস্ত দ্রব্য সামগ্রী আফোছন 
করিয়া দিতে কতিলেন। তাহার! মন্ত্রীর আল্গানুসারে 
উদ্যোগ করিতে লাগিল। অগুরু, চন্দন. কন্তুরী 
প্রভৃতি সুগন্ধি গন্ধদ্রব্য সকল পরিপ্রন্থত করিল। 

বৃহৎ বৃহৎ রজতপাত্রে উপকরণসমেত নৈবেদ্য ও 
্বর্ণাধারে নানাবিধ উপাদেয় দ্রব্য পরিপূর্ণ করিয়া 
দিল। ন্ুবর্ণ-কলসে স্ুবাসিত স্বাছু জল এবং মল্লিকা? 
মালতী. চঙ্পক প্রভাতি বিবিধ পুষ্প ও পুষ্পমাল! 
প্রস্তুত করিল। সমুদায় আয়োজিত হইলে ধৃষ্টবুদ্ধি' 
পরিচারিকাদ্দিগকে দ্রব্য সামগ্রী সকল দেবীমন্দিরে 
রাখিয়া আমিতে কহিলেন । তাহার! পুজার দ্রব্যাদি 
সুন্দরৰপে নংস্থাপিত করিয়া প্রত্যাগত হইলে পর, 
চন্দ্রহংস একাকী চণ্ডিকার অর্চনমানসে তথায় গমন 
করিলেন। 

চন্দ্রহংস অশেষ প্রকারে সন্দিগ্ধচিত্ত ছিলেন 
বটে, কিন্ত পাণিগ্রহ্ণক্রিয়া সমাধান করা অবধি মন্ত্রী 
কর্তৃক আত্মবিনাশ-শঙ্ক! তাহার অন্তঃকরণ হইতে একে- 
বারেই দুরীক্কৃত হইয়াছিল) তথাপি এক্ষণে উপস্থিত 
বিষয়ে তাহার চিত্ত যৎ্পরোনাক্তি বিচলিত হইতে 
লাগিল। ভাবিতে লাগিলেন, ধর্মমকারধ্যেও এতাদৃশ 
উত্কা হইতেছে কেন? যাহা হউক, এ আদেশ 
কোন ব্রমেই অতিক্রম কর! হইবে না। এই মনে করিয়া 
যাইতে আরস্ত করিলেন। চন্দ্রহংস গমন করিতে- 
ছেনঃ এমন সময়ে পথিমধ্যে মদনকিশোরের সহিত সা- 
ক্ষাৎ হইল। মদনকিশোর তাহাকে দেখিয়া জিজ্ঞাসা 
করিলেন, কুমার ! তুমি এই তমিত্র-সমাকুল নিশিতে 


ন্দিতও, 


একাকী কোথায় বাইতেছ? চন্রহংস কহিলেন 
আর্ধা। বিবাহকালে ভগবতী চণ্ডিকার পাদপদ্ধ 
বন্দনা কর! হর নাই, অতএব তাহার পুজা করিতে 
যাইতেছি। মন্ত্রিনন্দন কিলেন আর্যা। একে অঙ্ধ- 
কারার্ত রাত্রি, তাহাতে তুমি এ দেশের নিবানী নও, 
বিশেষতঃ এ সকল পথে কখন আগমনও কর নাই? 
অতএব চল, আমি তোমাকে সঙ্গে করিয়া লইয়া 
যাই। 

নদনকিশোর, এইৰপে গমনোদ্যত হইলে চক্্র- 
হস একাকী গমনৰ্প অন্াত্যনিদেশ তাভাকে সবি- 
শেষ অবগত করিলেন। মদনকিশোর তদীর বাক্য- 
সমাপ্তির পর কিয়ৎক্ষণ মৌনভাবে থাকিয়া কহিতে 
লাণিলেন কি আশ্র্য্য! পিতার কি কিছু হিভাচিত 
বিবেচনা! নাই যে ঈদৃশ বিগর্হিত কার্য্যে, অনারাসেই 
বিপদ ঘটিবার সন্তাবনা। কুমার! ত্ুনি গৃহে প্রতিগমন 
কর, আমি স্বয়ং ভগবতীর পুজা করিয়া আসিতেছি) 
তুমি এক্ষণে নিঃশঙ্কমনে গৃহে যাও। এই বলিয়া 
তাহাকে বিদায় করিয়া! দিয়। আপনিই চণ্ডিকার পুক্ধা 
করিতে চলিলেন। চন্দ্রহংস তাহাকে এ নিষয়ে ধিরত 
করিবার নিমেন্ত বিস্তর যত্র ও অনেক সাধ্যসাধন! 
করিলেন। যখন কোনমতেই নিবৃত্ত করিতে পারি- 
লেন না, তখন অগত্য। মদনকিশোরের বাক্যেই 

নির্ভর করিয়। আপন অন্তঃকরণের অপ্রশস্ততা স্মরণ 
করত, বাটীতে প্রত্যাগমন করিলেন । 

অনন্তর মদনকিশোর, দেবীমন্দিরে উপস্থিত হইয়া 
গন্ধ, পুষ্প, ধূপ, দীপ ও নৈবেদ্যাদি উপচার সহকারে 
শঙ্খধ্বনি ও ঘণ্টাবাদন পূর্বক পুজা! করিতে আর্ত 
করিলেন । তীহু'র এই বাদ্য শব্দ শ্রবণমাত্র সৈনিক 
পুরুষেরা বিবেচনা করিল, এই যে, কে একজন ঘণ্টা 
বাদনপুর্ববক ভগ্রবতীর পুজা! করিতেছে; অতএব 
এস, এইবেল৷ আমরা স্বর হই। এই কথা কহিয়া 
তাহারা নিঃশব্দ-পদসর্ধারে মন্দিরের দ্বারদেশে আ- 
সিয়া উপস্থিত হইল | পরে কিঞ্চিৎ অন্তরালে গিয়া 
অতি মৃছুস্বরে পরামর্শ করিতে লাগিল, আমরা স্ক- 
লেই মন্দিরের বহির্ভাগে দণ্ডায়মান থাকি, কেবল এক 
জন সতর্কতাপুর্ববক দ্বারের সন্নিকটে বিদ্যমান থাক; 
যখন এই পুজক, পুজা সমাপন করিরা নতশিরে 
প্রণিপাত করিবে সেই সময়ে এক তীক্ষধার খড়া 
প্রহারদ্বার! ইহার মস্তক চ্ছেদন করিবে । এবক্প্রকার 
যুক্তি করিয়া একব্যক্তি শাণিত অসি ধারণ করত দ্বারে 
দণ্ডায়মান রহিল। অপর সকলেই কিঞ্চিৎ ব্যবধানে 
অবস্থিতি করিতে লাগিল। 

কতকক্ষণের পর মদনকিশোর১ ভগবতীর অর্চচন। 
সমান্তি পূর্বক কৃতাঞ্জলিপুটে প্রতিমার চতুর্দিকে প্রদ- 

ক্ষিণ করিতে আরন্ত করিলেন । যষ্ঠবারের পর সপ্ুম 
বারে আসিয়া করচরণাদ্দ বিস্তার ও মত্তুক অবনতি 
পূর্বক সাকটাঙ্ত প্রণিপাতে যেমন দেবীর চরণে গুণাম 
করিয়াছেন, সেন্[নী পুরুষ, সেই সময়ে অমনি শাণিত 
খড় উত্তোলন পু্ববক মাতর্ৃহ্হাণ এই শব্দ উচ্চারণ 
করত, যথোচিত শক্তিসহকারে তাহার গলদেশে 
আঘাত করিল এবং প্রহার করিবামাত্র মদনকিশো 
রের মস্তক, ক্বন্ধদেশ হইতে বিভক্ত হইয়। সন্মুখীনভাবে 
অদূরে পতিত হইল। সৈনিকপুরুষের। রাজাজ্ঞ! পরি- 
পালনে কতকার্ধ্য হইয়াছি বলিয়া গথমতঃ সাতিশয় 
উল্লাদিত হইল; কিন্তু কিঞ্চিৎ কাল পরেই আপনা- 
দিগের রাজপুত্রেরি এ মস্তক, ইহা প্রতীতি হওয়াতে, 
যে, যে স্থানে ছিল, সে সেই খানেই, যপরোনাস্তি 
ভীত, রোমাঞ্চিত ও কম্পিত কলেবরে চিত্রপুত্তলিকার 
ন্যার দণ্ডায়মান রহিল) পরিশেষে কথঞ্চিৎ প্ররুতিস্ 
হইলে সকলে যুক্তি করিরা মে স্থান হইতে পলায়ন 
করিল। 

এখানে, চন্দ্রহংসের দেবীমন্দিরে গমন কর অবধি 
অমাত্য, আপন সঙ্ক্পসিদ্ধি বিষয়ে নিতাস্ত সন্দিগ্ধ 
ও উৎকিত ছিলেন ; অতএব সবিশেষ অন্ত 
সন্ধানার্থ অনতিবিলম্বে তথায় এক জন অনুচর 


প্রেরণ করিলেন । অনুচর, চণ্ডিকগৃছে উপস্থিত হই 
১৫ 

যাই দেখিল, মদনকিশোরের দেহ-বিযুক্ত মস্তক, 
প্রতিমাসমীপে বিলুঠিত হইতেছে । এই ব্যাপার 
দর্শনমাত্র, হায় কি হইল। হায় কি হইল! এই 
বলিয়া ক্রন্দন করিতে করিতে অমাত্য-নিবাসমুখে 
ধাবমান হইল। পরে তাহার সন্নিধানে উপস্থিত 
হুইয়। কহিল, মহারাজ! সর্বনাশ হইয়াছে; মহা- 
রাজ! আরকি বলিব! কাত্যায়নী ভবনে উপস্থিত 
হইয়া দেখিলাম, আমাদিগের যুবরাজের ছিন্ন মস্তক 
ভূতলে পতিত রহিয়াছে । 

ৃষটবুদ্ধি, এই কথা শ্রবণমাত্র, অস্যযুচ্চ গিরিশিখর 
হইতে পতিত ব্যক্তির এককালে রসাতলগমনে 
যে ৰূপ অবস্থা হয়, তাহার ন্যায় ক্ষণকাল অভিভূত 
হইলেন। পরে রোদন করিতে করিতে কহিলেন, 
ভ্রাতঃ! আর বলিতে হইবে না, বুবিয়াছিঃ আমার 
যেমন কর্ম তেমনি ফল হইল। হা পুত্র প্রাণাধিকধন ! 
কোথায় গেলে! আমি কি পাপিষ্ঠ, কি নরাধম, 
যে তোমাকে বিনষ্ট করিলাম! পুত্ররে! যদি 
নিতান্তই মরিবার বাসন! ছিলঃ তবে কেন পৃর্ব্বে বল 
নাই? তোমার মরণের অগ্রেই আপনি হুতাশনে 
জীবন সমর্পণ করিতাম $ তাহা হইলে ত এ যন্ত্রণা 
সহ্য করিতে হইত না। এখন আমার হৃদয় বিদা- 
রণ হইতেছে! আমি কোন মতেই যে তোমার 

শোক সহা করিতে পারি না! বস এক বার আসিয়। 
দর্শন দেও, আমার তাপিত প্রাণ শীতল হউক, আমি 
কি তোমাকেই বিনষ্ট করিবার নিমিত্ত, এত দিন 
এই কপটজাল বিস্তার করিয়াছিলাম! আমি যেমন 
খলমতি, আমার তেমনি ছুর্গতি হইল! আহা বৎস! 
কেন আমায় এমন নিদার,ণ যন্ত্রণায় পাতিত করিলে? 
আমি এখন কোথায় যাইৰ ! কি করিব! কিউপায় 
দেখিব! এই বলিয়! ক্রন্দন করিতে করিতে দেবী- 
মন্দিরাতিমুখে ধাবিত হইলেন। 

বাটা হইতে বহির্গমনকালে চন্দ্রহংসের সহিত 
সাক্ষাৎ হওয়াতে, তাহাকে জিজ্ঞাসা করিলেন, রে 
দুর্মতে! আমি চণ্ডিকাপুজনের নিমিত যে, তোমা- 
কেই বাইতে আদেশ করিয়াছিলাম, কেন তথায় 
গমন কর নাই? কেন আমার প্রিয়পুত্র মদন- 
কিশোরকে প্রেরণ করিয়াছিলে ? চন্দ্রহংসঃ তীহার 
এই প্রকার ব্যাকুলতাদর্শনে অতান্ত উৎকষ্ঠিত ও 
ভীত হহয়া কহিলেন দেব! আমার দোষ নাই, 
তিনি আমাকে বাড়ীতে, প্রতিনিৰ্ত্ত করিয়া দির! 
আপনিই তথায় গমন করিলেন, তীহাকে কত নিষেধ 
করিলাম) কিন্তু কিছুতেই আমার কথা শুনিলেন 
না, ইহাতে আমার অপরাধ কি? অমাত্য এই 
কথার আর কোন প্রত্যুত্তর না করিয়া তৎক্ষণাৎ 

অমনি দৌড়িয়া চলিলেন। পরে দেবীমন্দিরের দ্বার- 
দেশে উপনীত হইয়া যুখভ্রষ্ট কুরঙ্গের ন্যায় গৃহের 
চতুর্দিকঅবলোকন করিতে লাগিলেন) শোকাচ্ছন্নমনে 
মনোযোগ পুর্ধবক ইতস্ততঃ যত অনুসন্ধান করেন, 
কেবল অন্ধকারময় বোধ হয়, কিছুই দেখিতে প্রান 
না) অনন্তর অনেক ক্ষণ এক দৃঙটে নিরীক্ষণ করিয়া 
দেখিলেন, প্রিয়নন্দন মদনকিশোরের মন্তক ভূমি- 
তলে পতিত রহিয়াছে। মন্ত্রী, দেখিয়াই সেই মুণ্ড ছুই 
হস্তে ধারণ করিয়া হা পুত্র কোথায় গেলে বলিয়! 
উচ্চৈঃস্বরে রোদন করিতে লাগিলেন; নেত্রজলে 
বক্ষঃস্থল পরিপ্লুত হইয়া খেল। শোককাতর-মনে 
কত খেদ, কত আক্ষেপ ও কত অনুতাপ পরি- 
তাপ করিতে লাগিলেন। পরিশেষে মনে মনে 
স্থির করিলেন, আমার এ জন্মে একেবারে সকল 
স্বখের আশ। ফুরাইয়া গিয়াছে! আমি চিরদিন 
এ যন্ত্রণা কি কপে সহ করিব! আনার মদন- 
কিশোরও আর ফিরিয়া আসিবে না এবং আমিও 
চিরকাল এ ছুঃসহ যাতনা সহিতে পারিব না! অত- 
এব এক্ষণে মরণই মঙ্গল ! আমার এ জীবনে ধিক্‌ ! 
এশ্বর্য্যে ধিক্‌ এবং আমার কার্য্যেও ধিক! অস্তঃ- 
করণে এইৰূপ নির্বেধদ উপস্থিত হওয়াতে অমাত্য, 
তৎক্ষণাৎ দেবীহত্ত হইতে অসি গ্রহণ পুর্ববক আপ- 

মার গলদেশে প্রহার করিলেন এবং আঘাতমাত্র 
পঞ্চত্প্রাপ্ত হইলেন। 

এদিকে চন্দ্রহংসঃ বহিতবনের দ্বারদেশে দণ্ডায়- 
মান হইয়া অনিষ্টাশঙ্কমনে মন্ত্রীর আগমন প্রতীক্ষা 
করিতে ছিলেন; যখন দেখিলেন, রাত্রি অধিক হুইয়! 
আসিল, তথাপি গ্রত্যাগত হইলেন না, তখন আপ- 
নিই গমন করিতে উদ্যত হইলেন । একে ঘোর 
অন্ধকারারৃত রজনী, তাহাতে আবার বিপদ-সংশ্লিউ 
মনের সন্দিপ্ধতা। চন্দ্রহংস, একজন দ্বারপালকে 
সঙ্গে লইয়া সাহসে নির্ভরপূর্ববক, সেই সঙ্কটসমাকীর্ণ 
বিতভাবরীতে, এই সমস্ত ঘটনার সবিশেষ অনুসন্ধা- 
নার্থ চণ্ডিকাতবনে চলিলেন । অনস্তর তথায় উপ- 
স্থিত হইয়৷ ক্রমে মন্দিরের অভ্যন্তরে প্রবেশ করত, 
একস্থানেই দণ্ডায়মান হইয়া! গৃষ্কের চারিদিকে অব- 
লোকন করিতে লাগিলেন । পরে প্রণামমানসে 
অধোভাগে দৃষ্টিপাত করিয়াইঃ ধৃ্টবুদ্ধি ও মদন- 
কিশোরের মস্তক, গৃহতলে পড়িয়া আছে, দেখিতে 
পাইলেন । এই অসন্তাবিত বিষয় নেত্রগরোচর হইবা- 
মাত্র, একান্ত বিস্মিত ও ভয়ে অভিভূত হৃইয়া মনে 
মনে ভাবিতে লাগিলেন কি সর্বনাশ! কে এমন 
কর্ম করিল! এমন অসমসাহ্সিক গর্চিতাচটরণে কে 
প্রবৃত্ত হইল 1 হায়! এৰপ ভয়ঙ্কর ব্যাপার ত কখন 

দুষ্ট হয় নাই! কুত্রাপি শ্রবণও করি নাই! আমা 
হইতেই কি এই ব্যাপার ঘটিল! আমি পুর্বে এমন 
আনিলে আর্ধ্যের চরণে ধরিয়া! বাটাতে প্রতিনিবৃত্ত 
করিয়া দিতাম। কিন্তু যাহ! গত হইয়াছে, তাহার 
ত উপায় নাই; অতএব এখন কি করি, কাহার শরণা- 
গত হই ; কি ৰপেই বা এই বিষম ছুর্নিবন্ধ বিষয়ের 
উদ্ধার সাধন করি। যাহা হউক, এক্ষণে এই ভগবতী 
নগেন্দ্রনন্দিদীর শরণাপন্ন হই ও ফুঁহারই আরাধনা 
করিতে আরম্ত করি; তাহা হইলেও যদি ইহার কোন 
প্রতীকার সাধন হয়। 

এইৰূপ কতসংকণ্প হইয়! প্রগাঢ় ভক্তিসহকারে 
চণ্ডিকার নানাবিধ স্ব করিতে লাগিলেন । চন্দ্রহংস 
ভগ্ৰতী কাত্যায়নীর সমীপে বিধিবিধাঁনে বিস্তুর স্ব 
স্তুতি করিলেন; কিন্তু কিছুতেই তাহার প্রসন্নতা 
লাভ করিতে পারিলেন না। যখন সর্কেশ্বরী, কোন 
মতেই অনুকূল হইলেন না দেখিলেন, তখন মৃত- 
মন্ত্রীর হস্ত হইতে সেই স্থৃতীক্ষ অসি লইয়া আপনার 
গলদেশে প্রহার করিতে উদ্যত হইলেন; মনে করি- 
লেন, এ সকল শুদ্ধ বিধাতারই চাতুরী, আমাকে 
বারস্বার এইরূপ যন্ত্রণার পাতিত করাই তাহার সম্পরর্ণ 
অভিলাষ! তিনি কেবল আমাদিগের নিমিত্তই এই 
সকল স্থুকঠিন যাতনার স্থন্টি করিয়াছেন? সন্দেহ নাই। 

তবে আর কেন? আর এ জীবনে প্রয়োজনকি? এ- 
জন্মে আমার প্রণয়স্থখভোগের অভিলাষ কেবল 
আকাশ কুসুমের ন্যায় অলাক বলিয়া বোধ হইতেছে! 
ফলে জন্মান্তরে এমন কি সুকৃতি করিয়াছি যে, এ জন্মে 
সুখে কালক্ষেপে করিব! অন্তঃকরণ মধ্যে এইরূপ 
বিলাপ করিতে করিতে ভাবিলেন একি! এখনও 
বিলম্ব করিতেছি! আর অপেক্ষা করা উচিত নয়ঃ এই 
সময়ে শীঘ্রই প্রাথপরিত্যাগ করা বিধেয়। পরে সম- 
ভিব্যাহারী দৌবারিককে কহিলেন, তুমি বাটীতে গমন 
কর) বাটার সকলকে বপিও, তোমাদিগের ছুঃখের 
আর পরিসীম! রহিল না! আর অনর্থ কোন বিষয়ে 
আশা বা অভিলাষ করিও না! আর কোন বিষয়েই 
প্রকৃত রূপে সবত্বু হইও না! এবং যথার্থ ধর্মশাসন 
স্মরণ করিয়! নিরয়সাধন কোন গর্িত কার্ধ্যও করিও 
ন1! প্রিয়াকে বলো» এজন্মে সংসারস্থৃখ অদৃক্টে ঘটিয়া 
উঠিল না! জঙশ্বান্তরে যদি কখন পুনঃসমাগম ল[ত 
হয় ও এই সকল স্থকঠোর ছুষ্বম্ম ভোগের পর যদি 
অদৃষ্ট স্থুপ্রসন্ন হয়, তাহা হইলে তাঁহার সঙ্গে মনের 
মত প্রণয়ালাপ করিৰ। এই বলিয়া গলদেশে 
অসিপ্রহার-মানসে যেমন হস্ত উত্তোলন করিয়াছেন এই 
কালে ভগবতী কাত্যায়নী, সেই প্রতিমা হইতে আবি- 
ভূতা হইয়া কহিলেন, বস! ক্ষান্ত হও, প্রাণ পরি- 

ত্যাগ করিও না এই আমি তোমার অভীষ্ট সম্পাদন 
করিতে আসিলাম | 

চন্দ্রহংস, তাহাকে সহসা আবিভূতি ও এইৰপ 
অনুকূল দেখিয়া, একদ! ভয় ও বিন্ময়রসে পরিণত 
হইলেন। অনন্তর দেবীর চরণে সাঙটীঙ্গে প্রণিপাত 
করিয়৷ তক্তি-রসাভিষিক্ত ও পুলকিত অন্তঃকরণে কৃতা- 
গ্লিপুটে পুনর্ববার নানাবিধ স্তব করিতে লাগিলেন । 
তগবতী, তাহার স্তবাদিতে পরিতুষ্ট। হইয়া কহিলেন, 
বত্স চন্দ্রহংস! তোমার সর্বপ্রশংসনীয় এতাদৃশ 
সাধুশীলতায় আমি যত্পরোনাস্তি সন্ত হুইয়াছি ; 
অতএব এক্ষণে আপনার অভিলমিত বর প্রার্থন! 
কর। চন্দ্রহংস কহিলেন, মাতঃ! আমার সম্প্রীতি 
অন্য কোন প্রার্থনা নাই; আমাকে এই বর দিন, 
যেন আপনকার অনুগ্রহে এই মন্ত্রী ও মন্ত্রীপুত্রঃ 
অবিলম্বে পুনজাঁবিত হয়েন। তগ্নবতী তথাস্ত বলিয়! 
তৎক্ষণাৎ অন্তহ্হিত হইলেন। 

পরে তাহার বরপ্রসাদে ধৃষটকুদ্ধি ও মদনকিশোর 
নিমেষ কালমাত্রেই জীবন প্রাপ্ত হইয়! স্থুপ্তোখিতের 
ন্যায় ভূমি-শয্যা হইতে উঠিয়া বসিলেন। মন্ত্রী 
দেখিলেনঃ সন্ম্‌খে দ্বিতীয় পুর্ণচন্দ্রের ন্যায় চন্রহংসের 
স্ববিমল মুখচন্দ্র দীরণ্ডি পাইতেছে, উপরে সাক্ষাৎ 
আবিভভৃতা এঁশী শক্তির ন্যায় ভগ্বতী চণ্ডিকার প্রতি- 

মূর্তি জাজ্জল্যমান রহিয়াছে, এবং আপনার প্রিয় পুত্র 
মদনকিশোরও সমীপে উপবিষ্ট আছে। এই সমস্ত 
দৃষ্টি করত, কিছুই স্থির করিতে না পারিয়া অমাত্যের 
অন্তঃকরণ এক কালে ব্ম্মিয়সাগরে নিমগ্ন ও ভ্ক্তিরসে 
পরিপূর্ণ হইল । মদনকিশোরও এই ব্যাপার দর্শনে 
যৎ্পরোনান্তি চমত্কুত হইয়া মনে মনে"নানা প্রকার 
বিতর্ক করিতে লাখিলেন। কিঞ্চিৎ কাল পরে ধৃ- 
বুদ্ধির এইসকল ঘটনার পূর্বর বৃত্তান্ত স্মরণ হও- 
যাতে, মনোমধ্যে চন্দ্রহংসকে উদ্দেশ করিয়। বিবেচনা 
করিতে লাগিলেন, ইনি সামান্য বাক্ত নহেনও 
ইহার অবশ্যই কোন উৎকৃষ্টতর দৈবশক্তি থাকিবে। 
তাহা! ন! হইলে বিলক্ষণ বোধ হইতেছে, যে আমার 
পুত্র মদনকিশোর পঞ্চত্ব পাইয়াছিল এবং আমিও 
এই মাত্র আত্মধাতী হইয়াছিলাম; এক্ষণে কিৰূপে 
জীবিত হইলাম? ফলতঃ এই অসামান্য পুরুষের 
তপোবলে আমরা উভরেই পুনজর্খাবত হইয়াছি, 
সন্দেহ নাই । 

পরিণাম-শুভকর ধর্ম সাধন দ্বারা ছুস্তর সঙ্কট 
হইতে উভীর্দণ হইলে মুডচেতাদিগেরও অন্বঃকরণে 
বথার্থ সাধুতার উদয় হয়, অমাত্য, এতদিন স্বকীয় 'প্রবল- 
তর কুপ্রবৃত্তিবশে শুদ্ধ 'মসম্সাগেই প্রস্থিত ছিলেন বটে, 


কিন্তু এক্ষণে যথার্ধই সদ্গুণের উদ্রেক হওয়াতে একে- 
১৬ 

বারে কপটতা পরিত্যাগ পুর্ববক প্রকৃত বাক্যেই চন্দর- 
হংসকে সম্বোধন করত, দেবতাতুল্য বোধে কহিলেন, 
রাজপুত্র! আমার গ্রতি কি হুইবে বল? অনুগ্রহ 
করিয়া! আমার সমুদায় অপরাধ ক্ষমা করিতে হইবে। 
চন্দ্রহংস মন্ত্রীর এই অনুনয়োক্তি শ্রবণে অতিশর 
সষ্কুচিত হইয়া কহিলেন, দেব! এ কি বলিতেছেন? 
ও সকল কথা বলেন কেন? এক্ষণে আশীর্বাদ করুন, 
যেন পুনর্ববার কখন একপ বিপদে পতিত হইতে না 
হয় | অমাত্য কহিলেন, কুমার! এস, একবার তোমার 
সহিত গাঢ় আলিঙ্গন করি। এই বলিয়া পরম 
সন্জ্রীতমনে উত্য়ে আলিঙ্গন করিলেন। মদন- 
কিশোরও চন্দ্রহংসের সহিত আলিক্রন করিয়া 
পূর্বের মত প্রণয়ালাপ করিতে লাগিলেন। পরে 
নানাবিধ কথা বার্তা কহিতে কহিতে আনন্দিত মনে 
সকলে বাটীতে আগমন করিলেন। 


মস 


চম্্রহন্ম। 


পিস 
পঞ্চম সর্গ | 


নিঃশেষকপে রাত্রি অবনসিত ও প্রতাতকাল প্রায় 
সমাগত হইয়াছে, এই সময়ে সকলে ভখনে উপনীত 
ইইলেন। ক্রমে পুর্ববদিক্‌ ধূসরবর্ণ ও আকাশমগ্ুলে 
তারকাসকল স্তিমিতজ্যোতিঃ হইয়া! আসিল এবং 
নগরে লোকদিগের নানাবিধ কোলাহল আরস্ত হইল। 
তাহার। প্রাতঃকৃত্য সমাপন পুর্বক আরামগৃহে আসিয়। 
উপবিউ হইলেন ও অশেষ প্রকার প্রমোদজ্জনক 
কথোপকথন করিতে লাগিলেন। অনন্তর ক্রমে ক্রমে 
বেলা এক প্রহর অতীত হইলে আহারাদি সমুদায় 
দিবমীয় ব্যাপার সম্পাদন করত, চন্দ্রহংস ও মদন- 
কিশোর পুনর্ববার তথায় আপিয়া সমাসীন হইলেন। 
ধৃষ্বুদ্ধি অন্য এক গৃহে অবস্থিত হইয়া আপনার 
আত্মীয়বর্গকে আহ্বান পুরঃসর আমোদ আহ্লাদ 
করিতে লাগিলেন । এই ৰপে সেদিন অতিবাহিত 
হইল! 

পরদিন মন্ত্রী চন্দ্রহছংসকে স্বমধুর-সাদর সম্ভাষণে 

আহ্বান করিরা কহিলেন রাজকুমার! তুমি অতি 
সাধুশীল ও অসামান্য ব্ক্তি। আশ নিতান্ত পাষণওড 
ও ছুরাচার, এই নিমিত্তই এতাদৃশ সৎস্বভ'ব বাক্তিকে 
অশেষবিধ যন্ত্রণা ও যৎ্পরোনাস্তি ক্রেশ প্রদান করি- 
লাম। আমি নৃশংস রাক্ষস? নতুবা কেন তোমার 
অনন্যস্বত্ব পিতৃ সম্পদ অন্যায় পুর্ধবক গ্রহণ করিব ও 
তোমার পুনঃ পুনঃ প্রাণ সংহ!রের চেষ্টা পাইব! 
বাহ! হউক, আমি তোমার প্রতি যে সমস্ত অন্যার়াচরণ 
করিয়াছি, এক্ষণে অকপটমনে সমুদায়ই আমাকে 
মার্জনা করিতে হইবে। তুমি স্বচ্ছন্দ আপন রাজ্যে 
গমন কর এবং নির্ধ্িত্বে ও নিরুদ্বেগচিন্তে রাজ্যশাসন 
ওওঞেলিজাপালনাদি করিয়া স্বুখে কাল যাপন কর। 
রী ণে বিদায় হইলাম । আমার আর রাজ্যে বা 
এক্বর্ষে কিছুতেই প্রয়োজন নাই । আমি এখন সেই 
নির্দবল স্টিয়ানন্দ পরমেশ্বরের আরাধনার মনোনিবেশ 
করিলাম । অতএব এখন বনে গিয়। সেই পরমপদ 
অনাখনাথের শরণাপন্ন হই; তাহ হইলেও যদি 
এই সমস্ত কলুষান্ধকার দুরীরুত হইয়া পরলোকে 
কোন সদৃগতি হয়। 

এই সকল কথার পর মন্ত্রী, মদনকিশোর ও বিষরাকে 
ডাকিয়া বনবাস-যাত্রার প্রস্তাৰ করিলে, স্টাহারা উভ- 
য়েই ক্রন্দন করিতে লাগিলেন । বাটার অন্যান্য 

পরিজনেরাও নিতান্ত বিষাদিত হইল | মদনকিশোর 
তাহার এই বিষম অধ্যবসায়ের সবিশেষ কারণ জিজ্ঞান্ু 
হইলে ধইুদ্ধি, চন্দ্রহংসকে বন প্রেষণ করা অথধি 
চণ্ডিকালয়ে আপনাদিগ্রের নিধন পর্যন্ত, সমুদায় 
আত্মছুদ্কৃতির বিষয় বর্ণন করিলেন। মদনকিশোর ও 
চন্দ্রহংস তীহাকে গৃহাশ্রমে থাকিয়াই ধর্মসাধন 
করিতে বিস্তর অন্তরোধ করিলেন। বিষম পিতার 
চরণে নিপতিত হইয়া তদীয় বনবাস গমনবিষয়ে বার- 
স্বার নিবারণ করিতে লাগিলেন । কিন্ত মন্ত্রীর অস্যঃ- 
করণে যথার্থ বৈরাগ্যোদয় হওয়াতে, তিনি কোন 
ক্রমেই তাহাতে সম্মতি প্রদান করিলেন না। বিষয়া 
ক্রমাগতহ রোদনপরায়ণা হইলে অমাত্য, তাহ'কে 
বহুবিধ প্রবোধ বচনে কথঞ্চিৎ সান্তনা করিয়া পরিশেষে 
সকলের নিকট নিদায় লইয়া বনপ্রস্থান করিলেন। 
মন্ত্রী বাটা হইতে গমন করিলে পর কয়েক দিবস 
পর্য্যন্ত সকলেই নিতান্ত নিরুতসুক ও ব্ষিননচিন্তে 
ক্ষেপণ কিল । পরে ক্রমে ক্রমে অস্তঃকরণের স্সে- 
ভাব প্রভৃতির শৈথিল্য হইলে নিজ নিজ কর্তবা- 
সাধনে ব্যাপৃত হইতে লাগিল। চন্দ্রহংস কিছু দিন 
শ্বশুরালয়ে অবস্থিতি করিলেন। প্রতিদিন নানা- 
বিধ নব নব আহার বিহার ক্রিয়া সকল সম্পাদন 
হইতে লাগিল। অনন্যর দিবয়। যে ৰ্ধপে তদীয় 

সমাগমলাত করিয়াছিলেন, এক দিবস তাহা সবিশেষ 
কহিয়া, চন্দ্রহংসের সমুদায় সন্দেহ ভীন করিয়। 
দিলেন এবং তিনিও মধ্যে মধ্যে বিষয়াকে বিবিধ 
উপদেশ প্রদ্দান করিতে লাগিলেন । এই রূপে 
কিয়ৎকাল গত হইল । 

পরিশেষে চন্দ্রহংসঃ এক শুভদিন অবধারণ করিয়া 
স্বরাজ্যে গমন করিবার উদ্যোগ করিলেন। মদন- 
কিশোর তগিনীর শ্বশুরালয়ে গমনাবধারণ শুনিয়া 
নানাবিধ রত্বালঙ্কার ও দ্রব্য সামগ্রী সমস্ত প্রস্তুত এবং 
হস্তী, ঘোটক, রথ, শিবিকা প্রভৃতি স্থুসজ্দবিত করিতে 
লাগিলেন । চন্দ্রহংস, গমনের পুর্ববদিবসে মদন- 
কিশোরকে সমাদর পূর্ববক আহ্বান করিয়া কহিলেন, 
আর্ধয! তোমায় পরিত্যাগ করিয়া যাইতে পারিৰ 
না। অতএব এক্ষণে তোমাকে আমার মমভিব্যাহারেই 
গমন করিতে হইবে । মদনকিশোর তাহার বাক্যে 
স্বীকৃত হইলেন। সে দিন চন্দ্রহংস তাহার সহিত নিবা- 
তাগে কত কৌতুক, কত পরিহান ও আমোদ আহ্লাদ 
করিলেন। পরে যামিনী সমাগত হইলে সাঁতিশয় 
উল্লাদিতমনে কামিনীমন্দিরে গমন করিলেন ও এক- 
কালে পলকে গিয়া সমাসীন হইলেন। চন্দ্রহংস 
উপবিষ্ট হইলে বিধয়' ক্রন্দন করিতে করিতে আপিয়া 
কহিলেন? নাথ! তুমি আপন রাজ্যে গন্ন করিবে, 

ইহা বৎপরোনান্তি আনন্দের বিষয় বটে, কিন্তু আমার 
পিতার কি গতি হইল? তিনি কি এত ডুষ্কম্ম করিয়া- 
ছিলেন যে অবশেষে তাহাকে বনবাসী হইতে হইল! 
তাহার পাপের কি আর কোন প্রায়শ্চিত্ত ছিল না? 

* চন্দ্রহংস প্রিয়াকে নিতান্ত দ্ুঃখিতা ও এইৰপ 
রোদনপরায়ণা দেখিয়া তাহাকে সম্বোধন করিয়! 
কহিলেন, প্রিয়ে তুমি পিতার নিমিত্ত মধ্যে মধ্যে 
আমার নিকট এই ৰূপ ছুঃখ প্রকাশ করিয়া থাক বটে, 
কিন্তু স্ত্রীজাতিদিগের শুদ্ধ প্রবোধ বচনে সান্তনা 
প্রাপ্তির কোন সন্ভাবন! নাই; এই নিমিত্ই অমি এত 
দিন তোমাকে কোন কথা বণি নাই। ফলে তোমার 
অন্তঃকরণ উত্তরোত্তর যখন ছুঃখিতই হইতে লাগিল, 
ও কালেতেও নিৰৃত্তি পাইল না, তখন আমার কর্তব্য 
সাধনে অবশ্যই মনোযোগ হইতে হইল। এই 
বলিয়! পুনর্ধবার কহিলেন? প্রিরে ! এই সংসারে ধর্মই 
সার পদার্থ, কিছুই সঙ্গে ঘায় না) এই ভয়ঙ্কর গভার 
সংসার-যাত্রায় অসময়ে কেহই অনুকুল হয় না, কেবল 
এক মাত্র ধর্মাই সহায়তা করিয়। থাকেন । পিতা বন- 
বাসে গমন করিয়!ছেন তাহাতে ছুঃখের বিষয় কি? 
তিনি যে এই নুদৃঢ় সংসার-পাশ ব্যবচ্ছেদ পূর্বক 
অনায়াসে সৎপথের পথিক হইতে পারিয়াছেন,তাহাতে 
পরম সৌভাগ্য বলিতে হইবেক। বিশেষতঃ তাছার 

এ তৃতীয়াশ্রমেরি সময়; তিনি উত্তম কর্পাই করি- 
য়াছেন। দেখ, নল রাজা, মহারাজ যুধিষ্ঠির,ও জনক 
রাজ প্রভৃতি কেবল পরিণাম সুখকর ধর্ম সঞ্চয়ের 
নিমিন্ত চিরজীবন কত ক্লেশ ও কত য্ত্রণা সহ্য 
করিয়াছেন। ফলতঃ প্রিয়ে! আমি তোমাকে এ- 
বিবরের একটী উৎকুষ্ট উপন্যাস বলি; তাহা শ্রবণ 
করিলেই বোধ হয়, তোমার পিতৃ-বনবাসজনিত 


ছুঃখের অনেক তাস হইতে পারিবে; অতএৰ 
এক্ষণে মনোযোগ কর। 


মলয়কেতু গন্ধর্কবের ইন্দুবদনা নাম্মী কন্যা ছিল। 
গন্ধব্বতনয়ার ৰপ জগদ্ধিখ্যাত। একদা ভগবান কুমু- 
দিনী নায়ক অন্তাচল গত হইলে, আবাস তরুস্থিত 
বিহঙ্ষম কুল স্ব স্ব আহারাম্বেষণে দিগ্দিগিস্তে প্রস্থান 
করিলে, কল-হংস সকল অবগাহন বাসনার মানস 
মরোবরে অবতীর্ণ হইলে, গন্ধর্বতনয়া৷ মন্নাকিনী 
প্রবাহে অবতরণ পুর্ব্বক জলক্রীড়া করিতে লাগিলেন । 
সারস্বত নামে এক মুনিকুমারও এই সময়ে আপনার 
তপস্যা-সাধনের নিমিত্ত নেই স্থানে সমাগত হইলেন । 
তপোধন-যুবা গ্ন্ধব্বতনয়ার চমত্কার রূপমাধুরী ও 
ভাবভঙ্গী দর্শনে তৎক্ষণাৎ বিমোহিত হইয়া মনে 
মনে কহিতে লাগিলেন, আহা এ কি দেখিলাম! 
আজি আমার নয়নসম্পদ, বুঝি বিষয়সাগরেই নিমগ্ন 

হইল! কে বলেঃ বিধাতার নির্দনাণচাতুরী, প্রশাসিত 
মনোবৃন্তির উপরে আধিপত্ত করিতে অক্ষম ? 
সারস্বত, গন্ধব্বকুম।রীকে কিঞ্িৎকাল অনন্য. 
চিত্তে নিরীক্ষণ করিয়া বিবেচনা করিতে লাগিলেন, 
আম্মার অন্তঃকরণ বিরুত হইয়া উঠিরাছে, শাস্ত্র 
কারেরা বিকারের সামগ্রী শীঘ্রই পরিহার করিতে 
কহিয়াছেন, অতএব আর আমার এ স্থানে থাকা 
উচিত নহে। এই স্থির করির৷ সে দিন তপস্যা 
নিবারণ পূর্বক কুটীরে প্রতিগম্ন করিলেন। কিন্তু 
গন্ধর্বকুমারীর সেই মোহিনী মৃত্তি সন্দর্শনে অন্তঃকরণ 
বিচলিত ও সর্বশরীর বিকল হওয়াতে, প্রস্থানসময়ে 
পদে পদে পাদস্থলন ভইতে লাগিল। ফলকঃ কি্ৎ দুর 
গিয়াই পথিমধ্যে ক্ষতচরণ হউয়। ছিন্নমূল তরুর ন্যায় 
পতিত হইলেন। মনে মনে ভাবিতে লাগিলেন কি ছুক্কর্্ন 
করিয়াছি! আজি কুটার হইতে বহির্গমন কালে বিবিধ 
প্রতিবন্ধক উপস্থিত হইয়াছিল, তাহাতে উপেক্ষা করি- 
যাছিলাম, এক্ষণে তাভার বিলক্ষণ প্রতিফল হইল! 
তপোধন সারস্বত, এই বিতক করিতে করিতে আস্তে 
আস্তে উঠিয়া পুনরায় গমন করিবার উদ্ঘোগ করিলেন। 
গন্ধর্কুমারী, মুনিকুমারকে নেত্রগোচর কর! 
অবধি তদীয় সর্বাঙ্গস্থন্দর আকুতের একান্ত পক্ষ- 


পাতিনী হইয়া এই আশ্চর্য্য রহুস্য একদৃষ্টে অবলোকন 
১৭ 

করিতেছিলেনঃ অতএব তাহার ঈদৃশ ছূর্ঘটনায় দয়ান্র 
চিত্ত হইয়া সত্ব্রে ধাবমান হইলেন। পরে অবিলম্বে 
নিকটে উপস্থিত হইয়া কৃতাঞ্জলিপুটে জিজ্ঞাস। করি- 
লেন তগৰন্! আপনার এপ দুরবস্থা দেখিতোছ 
কেন? সারস্বত কহিলেন, অয়ি অনুকুলচিত্তে! আমার 
দুঃখের কথা পশ্চাৎ বলিব, সম্প্রতি জিজ্ঞাসা করি, 
তোমার কি বিবাহ হইয়াছে? গন্ধর্বকুমারী ক্ষণকাল 
চিন্ত। কৰিয়! কহিলেন, মহাভাগ! হা আমি বিবা- 
হিতা। মুনিকুমার কহিলেন, অয়ি উদারচরিতে! 
তবে তুমি এ স্থান হইতে গমন কর। | 

তাহার এই কথ! শ্রবণ করিয়। ইন্দ্ুবদন1, মনে 
মনে ভাবিতে লাগিলেন, শুনিয়াছি, মুনিজনের অন্তঃ- 
করণ নিতান্ত রোষপরবশ ; কি জানি, সামান্য অপ. 
রাধেও অভিসম্পাত করিতে পারেন। স্থতরাং এ 
স্থান হইতে গমন; করাই শ্রেয়ঃ। এই বিবেচনা 
করিয়া সে স্থান হইতে প্রস্থান করিলেন । 

ইন্ডুবদনা! গমন করিতে পর মহর্ষি সারস্বত মনে 
মনে চিন্ত। করিতে লাগিলেন, মন্দ নয়, আমি বাল্য- 
কালাবধি নান! শাস্ত্রের অধ্যয়ন, অনুক্ষণ পিতার 
সমভিব্যাহারে থাকিয়৷ ধর্মাশাস্ত্রের আলোচনা, ব্রপ্ধা- 
নুষ্ঠান এবং বু কঞ্টে ছূর্বৃত্ত ইন্দ্রিয় সমুদায়ের 
নংযম প্রভৃতি সৎপথের উপায় সকল অত্যান করি- 

লাম; কিন্তু কি আশ্চর্য্য! সহসা! এক কামিনীর 
সৌন্দর্য্য অবলোকনে এক কালে অপদার্ধের ন্যায় 
হইয়া পড়িলাম! আর ইহাও এক প্রকার বিচত্র 
রহস্য যে এই কামিনী আমার দুর্শা দেখিয়া, 
সদয় হৃদয়ে আমার নিকট আগমন করিয়াছে, বোধ 
হর, স্্রীজাতি, এইৰপ সরলান্তঃকরণই হইবে। যা 
হউক, আমি ইহাকে প্রত্যাখ্যান করিয়া উত্তম কম্মাই 
করিয়াছি । শাস্ত্রে পরজ্জী-সংস্পর্শবিষয়ে বারম্বার 
প্রতিযেধ আছে। ম্বতরা ঈদৃশ বিবয়ে আমার 
প্রবৃত্ত হওয়া কোন ক্রমেই যুক্তিসিদ্ধ নহে। এইরূপ 
আন্দোলন করিতে করিতে ক্রমে আপনার আবাস- 
কুটারে উপনীত হইলেন । 

ছুশ্চেউট অনঙ্গবিলাস, একবার প্রগাঢ়বূপে অন্থঃ 
করণকে আক্রমণ করিলে, আর নিস্তার নাই; তখন 
নিতান্ত সাধুশীল ব্যক্তিরাও অসারের ন্যায় হইয়। 
পড়েন। মহর্ষি সারস্বত, আপনার প্রবলতর বুদ্ধিবৃন্তির 
উপদেশানুসারে অস্থঃকরণমধ্যে পুর্ববোক্তবূপ সিদ্ধান্ত 
স্থির করিলেন বটে, কিন্তু অনতিকাল-বিলস্বেই কুটার 
হইতে বহির্গত হইয়া ব্যাকুলহাদয়ে বনে বনে পরি- 
ভ্রমণ করিতে লাগিলেন। অনবরত কেবল এই আ- 
ন্দোলন করিতে লাগিলেন. পরকস্ত্রী-সংসর্গ, য্পরে' 
নাস্তি অধর্মের বিষয়) অতএব আমি কখন ইহাতে 

প্রবৃত্ত হইব না, কোন মতেই এই জঘন্য প্রবৃত্তির অন্ু- 
গামী হইৰ না আমার এই মনোরৃত্তি সকলকে 
কম্মিন্‌ কালেও কুপথ গমনে প্রশ্রয় দেওয়৷ হইবে না। 
সারস্বত, এইৰপ চিন্তা করিতে করিতে মনে 
করিলেন, হেমকুট পর্বতে পিতা অনেক কাল তপস্যা 
করিতেছেন, অতএব এক্ষণে তাহার নিকটে যাই। 
তথায় উপস্থিত হইলেই আমার ছুষ্গুর্ত্তির অনেক 
দমন হইতে পারিবে । তাহার প্রশান্ত আকুতি, 
গভীর স্বভাব) ও ব্রহ্মপরায়ণত। দর্শন করিলেই আ- 
মার অন্তঃকরণে শান্তি রসের উদয় হইবে । এইৰপ 
কৃতনিশ্চয় হইয়। তথায় গমন করিতে আরম্ভ করি- 
লেন। অনন্তর হেমকুটের অধিত্যকার় পাদক্ষেপ 
করিয়াই দেখিলেন, সেই কামিনী বয়স্যাগণ সমভি- 
ব্যাহারে লইয়া এক অত্যুচ্চ শিলাময় প্রদেশে 
বিহার করিতেছে । সারম্বত তাহাকে দেখিয়া প্রথ- 
মতঃ সাতিশর বিরক্ত হইলেন বটেঃ কিন্তু কিঞ্চিৎ 
কাল পরে তাহার পুর্ব্বের মত ছুরবস্থা উপাস্থিত হও- 
যাতে, তিনি আপন অন্তঃকরণকে দেইবপ সান্তন! 
করিতে লাগিলেন। ইন্ডুবদনা তাহাকে নিকটে 
দেখিতে পাইয়। প্রণতি পূর্বক কহিলেন মহাভাগ ! 
কোথায় যাইতেছেন 2 চলুন. আজি আমাদিগ্ের 
বাটাতে আপনাকে আতিথ্য গ্রহ করিতে হইবে। 

সারস্বত, প্রথমে তাহার বাক্যে অসম্মত হইলেন 
বটে, কিন্তু বারশ্বার তদীয় অন্নরোধ শ্রবণে মনে করি- 
লেন, কি হানি আছে, আতিথ্য গ্রহণে দোষণকি ? 
বরং অস্বীকার করিলে অধন্ম হইতে পারে । অনন্থর 
গন্ধবর্বকুমারীকে কহিলেন, কই কতদূর তোমার বাটী, 
তাল, অদ্য তোমারি গৃহে গিয়া অতিথি হই। 

মুনিতনয়, এইৰপে স্বীকারপরায়ণ হইলে গন্ধব্ন- 
কুমারী ইন্ডুবদনা তাহাকে আপনার সমভিব্যাহারে 
লইয়া গেলেন। অনন্তর ক্রমে তবনে উপস্থিত হইয়া 
এক সর্বোচ্চ ও প্রশস্ত গৃভমধ্যে উপস্থিত করিলেন। 
পরে স্বয়ং পাদ প্রক্ষালিত করিয়া দিয়া, সেই স্থানে উপ- 
বেশন করিতে কহিলেন। সারস্বত উপবিষ্ট হইলে ইন্ছু- 
বদন! পরিপাটাৰপে তদীয় আতিথ্য সেবনের সমুদায় 
উদ্যোগ করিয়া দিলেন । মহর্ষি সমস্ত প্রস্তত দেখিয়া 
আহার করিতে বমিলেন। তিনি ভোজন ক্রিয়াতে 
প্রবৃত্ত হইয়াছেন? ইত্যবসরে ইন্ছ্ুবদন। উন্ভমূপ বেশ 
ভূষা সমাধান পুর্বক, তাহার নিকটে আসিয়া উপবিষ্ট 
হইলেন ; কহিতে লাগিলেন মভাভাগ ' আপনার এই 
নধান বয়স, এখন তপস্যার সময় নভে 5 আমার এই 
স্কানে অবস্থিতি করিয়া কিছু দিন বিষয়স্থথ সন্তোগ 
করুন। স্ুনিকুমার কহিলেন স্থন্দরি! আমরা 
তপস্থিজাতিঃ আমাদিগকে ও সকল অন্তরোধ করা 

নিহ্ষল। ইন্ছ্ুবদন! কহিলেন, দেখুন, আমার স্বামী, 
সম্প্রতি তীর্ঘযাত্রায় গমন করিয়াছেন বোধ হয় 
তিনি কিছুকাল পরেই বাটীতে আগমন করিবেন। 
তাহার মানস আছে? যে তিনি অন্ততঃ তবাদৃশ সৎ- 
পুরুষদিগের এক বারও চরণসেবা করেন। আরও 
দেখুন, আমর! গন্বর্বজাতিঃ তক্তিপরায়ণতা আমা- 
দিগের প্রকৃতিসিদ্ধ ধর্ম বলিলেও হয়। সুতরাং 
আপনার প্রতি তদ্দিষয়ে কোন ব্যতিক্রম ঘটিবারও 
সম্ভাবনা নাই। মুনিকুমার কহিলেন গন্ধর্বতনয়ে ! 
বলিতে হয় না, ঈদৃশ সুখ-সম্পদ্‌ অন্বেষণ করিয়। 
পাইলেও অনেকে, চরিতার্ধতা লাভ বোধ করিয়া 
থাকে; কিন্তু তাপসজাতিদিগের ধর্মা পরিত্যাগ পুর্ববক 
ব্ষয় সুখের অভিলাষ কোথায়? যাহা হউক এক্ষণে 
আমার আতিথ্য রক্ষা হইয়াছে; অতএব এই 
সময়ে অপসারিত হওয়াই উচিত। গন্ধর্বকুমারী 
কহিলেন, যদি নিতান্তই গমন করিবেন) তবে একবার 
আমার সমভিব্যাহারে আন্ুন। এই বলিয় তাহাকে 
এমন এক স্থানে লইয়। গেলেন যে সেখানে মুনি- 
জনেরও অনায়াসে মন মোহিত হয়ঃ এপ শয্যায় 
শয়ন করাইলেন যে তাহাতে শয়নমাত্র সকলেরি 
অমৃতত্রদে নিমগ্ন হইতেছি বলিয়া বোধ হয়ঃ এবম্প্র- 
কার ক্রীড়া কৌতুক সকল আরত্ত করিলেন, যে স্ুনি- 

কুমারের এক এক বার এমনি হাস্য উপস্থিত হইতে 
লাগিল, যে তাঁহার আর নিবারণ হইতে পারে না, 
ক্ষণে ক্ষণে এমনি বিন্ময়সমুদ্রে নিমগ্ন হইতে লাগি- 
লেন যে বারম্বার তাহার সংজ্ঞাশৃন্য হইতে লাগিল। 
বছক্ষণ এইবপ কৌতুকাদি করিয়া ইন্দুবদনা। তাহার 
সন্ধানে আসিয়া কহিলেন মহাতাগ ! কেমন আর 
আপনি এস্থান হইতে যাইবার অভিলাষ করেন ? 
তাপোধন সারম্বত কহিলেন, না, আমাকে অবিলগ্থেই 
গমন করিতে হইবে । তখন ইন্দুবদনা ত্ীন্কার প্রতি 
বিরক্তা হইয়া! কহিলেন, তবে যান্‌ এখনই আপনার 
অভিমত প্রদেশে প্রস্থান করুন। অনম্থর একজন সহ- 
চরীকে সঙ্গে দিয়া টাহীকে যে স্থান হইতে আনিয়া- 
ছিলেন, দেই খানে রাখিয়া আমিতে কহিলেন । 
যাইবার সময়, আমি কেমন করিয়! ন্ধর্বকুমারীকে 
. পরিত্যাগ করিয়া যাইব ? গন্ধর্বতনয়াকে না দেখিয়া 
কিৰূপে জীবন ধারণ করিব ? কি কপেই বা আমার 
এই সর্ব্বোৎকৃষ্ট তপস্যাধর্মম রক্ষণ করিব? এই সমন্ত 
অনর্ধকর চিন্তায় তাহার অন্যঃকরণ পর্যাকুলিত হইতে 
লাগিল। কিঞ্িদুর গিরাই স্বরধরকুমারীর সহ্চরীকে 
কছিলেন আমার ত আর পা উিতেছে না,আমি মার 
গমন করিতে পারি না। পরে ক্ষণকাল চিন্তা করিয়া 
কহিলেন, না চল? যাইতে হইল; অনন্তর কর়েকপদ 

গমন করিয়ই মনে মনে ভাবিতে লাগিলেন আমার 
অন্তঃকরণ যৎপরোনাত্তি আকুলিত হইয়া আসিতেছে, 
অতএব এক্ষণে কি করি, গন্ধর্বতনয়ার ছুষ্পরিহার্য্য প্রণয় 
কার্ষ্যই নির্ভর করি, কি তপস্যায় অভিনিবেশ করি- 
বার চেষ্টা পাই। এইৰূপ মংশর়াৰঢ় হইয়া তাৰি- 
তে ভাবিতে ছুই চারি পদ গমন করত, ক্রমে ভ্রমে 
এমনি ছুর্বল ও ভগ্পোৎসাহ হইতে লাগিলেন যে আর 
কোন ক্রমেই যাইতে সমর্থ হইলেন না; পরে সেই 
স্থানে উপবিষ্ট হইয়া গন্ধব্বকুমারীর সহচরীকে মস্বো- 
ধন করিয়া কহিলেন গন্বর্বকন্যকে ! আমার সর্বব- 
শরীর যেন অবসন্ন হইয়া আসিতেছে ; বুঝি আমার 
আর কুটারে পৌঁছান হইল না। মুনিকুমার তখনও 
মনে মনে স্থিরসিদ্ধান্ত করিয়া রাখিয়াছেন কোন 
মতেই ধর্মা পরিত্যাগ কর! হইবে না, পরিয়ে ! দেখ 
দেখি, ধর্মম কি শ্রেষ্ঠতর পদার্থ! মুনিকুমার সেই স্থানে 
ভূমিতলে শয়ন করিলেন ; ক্রমে ক্রমে তাহার ইন্দ্রিয় 
সকল অবসন্ন হইয়া আদিল, বারস্বার কখশোষ 
হইতে লাগিল; কিন্তু যখন যথার্থই প্রাণ যায় দেখি- 
লেন তখন মনে করিলেন এ কি গন্ধব্বতনয়ার অ- 
দর্শনে কি জীবন বহির্গত হইবে? যদি একান্ত মরিতেই 
হয়, তবে না হয় কিছুকালের নিমিত্ত তাহার সহিত 
সমাগত হই! শাস্্রকারের! জীবনরক্ষার্থে এতাদৃশ অপ- 

কম্ম নিতান্ত দোবাবহ বলেন নাই । কিন্তু আমার ত 
আর চলতশক্তি নাই, কিৰপেই বা! তাহার সমা- 
গম লাভ করি? 

তাপসকুমার এইৰূপে ছুর্বিষহ অনজশরে দগ্ধ- 
হৃদয় হইয়া মনে মনে চিন্তা করিতে লাগিলেন; 
আঃ! প্রিয়জন-বিরহ যাদৃশ যন্ত্রণাঝহ, এমন ছুঃখ বুঝি 
আর নাই! ক্ষণপরিচিত গন্ধব্বতনয়ার অদর্শনে 
আমার এই দুরবস্থা ঘটল, না জানি, চিরপ্রণয়-বিরহে 
লোকের অন্তঃকরণ কিকপ কাতর হয় ্ অনন্তর 
গন্ধার্বকৃমারীর সহঢরীকে কহিলেন, তুমি এই স্থান 
হইতে ফিরিয়া যাও, গন্ররবকুমারীকে বলিও, তাহার 
সে প্রফুল-মুখারবিন্দ দর্শন ব্যতিরেকে, আর আমার এ 
জীবন রক্ষা হওয়া ছুক্কর! তাহার এই আসন্ন অবস্থা 
দেখিয়! গন্ধর্বতনয়ার সহচরী ত্রস্ত হইয়া কহিল, তগ- 
বন! আপনি অপ্পকাল একাকী এইস্তানে অবস্থিতি করুন, 
আমি সন্বরে প্রিরসখীকে ইহার সংবাদ দিই। এই 
বলির! ত্বরিতবেগে সে স্থান হইতে প্রতিগমন করিল । 

এখানে মুনিকৃমার, হা ধর্ম! আমি কেবল তোমার 
রক্ষার নিমিত্তই এত ক্লেশ সহ্য করিতেছি, এক্ষণে 
তুমিই রক্ষাকর। হা ধর্ম । এক্ষণে তুমিই রক্ষা কর। 
এই বলিতে বলিতে প্রাণ ত্যাগ করিলেন । 


কিঞ্চিৎকাল পরে ইন্দুবদন! সেই স্থানে আসিয়! 
১৮ 

উপনীতা হইলেন | দেখিলেন, মুনিতনয় প্রাণ 
পরিত্যাগ করিয়াছেন, তখন আর কি করেন; বিষগ্ন 
বদনে ও একান্ত ছুঃখিতমনে নানাবিধ আক্ষেপ 
করিতে করিতে আপন আবাসে প্রত্গমন করিলেন। 
প্রিয়ে! দেখ, কেবল ধর্্া ধর্মা করিয়াই মনোভবের 
বিষমশরে এই মুনিকুমারের প্রাণ পর্য্যন্ত পরিত্যক্ত 
হইল, তথাপি তিনি সাধ্য সত্বে ধর্মপরিচ্যুত হইতে 
পারিলেন না। শুনিরাছিঃ আমার জননীও কেবল ধর্ম 
সাধনের নিমিত্* চিরকাল বিস্তর কষ্ট পাইয়াছিলেন, 
তাহার অপরিসীম ক্লেশের কথা আমার হৃদয়ে এখ- 
নও জাগৰক আছে । ফলতঃ তিনি এতাদৃশ হুঃখে 
পতিত হইয়াও আপনার ধর্মম-সঞ্চয়-কার্ষযে ক্ষণমাত্রও 
উপেক্ষা করেন নাই। অতএব প্রিয়ে! পিতা শুদ্ধ 
আপনার ধর্োপার্জনের নিমিত্ূই যে বনবাসী হইয়া- 
ছেন, তাহাতে তৃমি নিতান্ত ছুঃখান্বিতা হইও না 
এবং আপনিও পুণ্যসঞ্চয় কার্ষ্যে কোনমতে উপেক্ষা 
করিও না। 

চন্দ্রহংস: এইবপে ইতিহাস-চ্ছলে বিষয়াকে স্বাভি- 
মত ধর্মোপদেশ প্রদান করিয়া তৎকালে তাহার 
দুঃখিত অন্থঃকরণকে কথঞ্চিৎ শান্ত ওস্থৃত্থির করিলেন 
এবং অবিলম্েই কান্ত ও কামিনী কমনীয় শব্যায় শয়ন 
করিয়া স্থুখ যামনী যাপন করিলেন । 

অনন্তর রজনী প্রভাত হৃইবাসাত্র চতুর্দিকে লোক- 
জনের কোলাহল আরন্ত হইল। বাটার বহির্দারের 
সম্মুখে পদাতিক, হত্ভী, ঘোটক, রথ, শিবিকা প্রভাতি 
ক্রমে ভ্রমে আসিয়! সমাগত হইতে লাগিল । মদন- 
কিশোর, প্রত্যষে গাত্রোরধান পুর্ববক সমুদায় বিষ- 
য়ের তত্তবাৰ ধারণ করিতে লাগিলেন । পরে ভ্রব্য সামী 
স্ুন্দররূপ আয়োজিত দেখিয়া ভারবাহীদিগকে সমন্ত 
লইয়া অগ্রসনর হইতে কহিলেঃ তাহারা গমনে প্রবৃত্ত 
হইল; ক্রমে হস্তী ঘেটক গ্রভৃতিও গমন করিতে 
আরম্ভ করিল এবং অন্যান্য পদাতিকেরাও যাইতে 
লাগিল। চন্দ্রভংস+ শষা। হইতে উঠিয়া সৃখ প্রক্মাল- 
নাদি করতঃ নমস্য ব্যক্তিদিগকে নমস্কার, সমবরক্ক- 
দিগের সভিত প্রিয়সন্তাষণ ও আলিঙ্গনাদি করিলেন, 
এবং দেবীমন্দিরে গমন পূর্বক একে একে প্রতিষ্ঠিত 
দেবতা সকলকে প্রণাম করিয়া আপিলেন। মদন: 
কিশোরও গুরুজনদিগকে নমস্কারাদি করিলেন। এউ 
পে ক্রমে বেল চারিদণ্ড হইল । বিষয়া এক গ্ুশো- 
ভন শিবিকায় আরোহণ করিলেন । চন্দ্রঃংস ও 
মদনকিশোর এক উত্কুষ্ট রথারূঢ হইলেন । অনস্তর 
মদনকিশোরের আদেশান্সারে সারথি রথচাপন 
করিল। তীহারা অগ্রে অগ্রে চলিলেন, বিষয় পশ্চাৎ 
পশ্চাৎ গমন করিতে লাগিলেন । 


১৪০ চন্দ্রহৎস। 


ক্রমে ক্রমে রথ নগর, গ্রাম ও প্রান্তর প্রভৃতি 
সমস্ত অতিক্রম করিরা বারুবেগে গমন করিতে লাগিল। 
গগ্নমগ্ডল ধূলিধূসরিত ও রাজবর্্্ অন্ধকারময় হইল। 
এৰং রখের গতি দর্শনে ভীত হইয়া দুর হইতেই 
সকলে বর্মের পার্খশবদেশ অবলম্বন করিতে লাগিল,। 

কিয়দুর যাইয়াই চন্দ্রহংস দেখিলেন, প্রিয়া 
নিতান্ত পশ্চাতে পড়িয়াছেন ; অতএব সেই স্থানে 
রথের গতি নিবারণ পুর্বক কিঞ্চিকাল অপেক্ষা 
করিতে লাগিলেন। পরে বিষয়া নিকটাসম্না হইলে 
ত্বাহাকে আপনাদিগের রথের উপরে তুলিয়া লইলেন। 
অনন্তর সারথিকে আদেশ এ্রদান করিলে, সে, 
ততক্ষণাৎ পুনর্বার রথ চালন করিল। এইৰপে সপ্তা- 
হের পথ প্রায় তিন দিবসে অতিক্রম করিয়৷ পরিশেবে 
নিজ রাজধানী কৌপ্ডিনা নগরে সমুত্তীর্ণ হইলেন । 

চন্দ্রহংস, নগরে উত্তীর্ণ হইলেন শুনিয়। প্রজ্াবর্গ 
এককালে যপরোনাস্তি আনন্দিত হইল। রাজতবনে 
ও অন্যান সমৃদ্ধিশালী ব্যক্তিদিগের আলয়ে নানাবিধ 
বাদ্যোদ্যম হইতে লাগিল । প্রজার! প্রায় সকলেই 
চন্দ্রহংসের দর্শনলাপসায় রথের সন্নিকটে সমাগত 
হইতে লাগিল | ক্রমে ক্রমে রথ রাজভবনের সম্মখে 
আসিয়া উপস্থিত হইলে, চন্দ্রহংস ও মদনকিশোর 
অপ্রে রথ হইতে অবতীর্ণ হইলেন। অম্াত্য ধৃষ্ট- 


চন্দ্রহংস। ১৪১ 


বুদ্ধির এক জন মন্ত্রী অগ্রসর হইয়া চন্দ্রহংস ও 
মদনকিশোরকে রাজতবনের অত্যন্তরদেশে লইয়া 
গেলেন। বিষয়! কতিপয় কামিনীজন সমভিব্যাহারে 
'অসথঃপুরমধ্যে গমন করিলেন। প্রজারাও ক্রমে 
ক্রমে আপন আপন আবাসে গমন করিল। 
আহা কি স্লুখের দিন উপস্থিত! সে দিবস নানা- 
বিধ কৌতুক, পরিহাস ও আমোদ আহ্লাদে মহাসমা- 
রোহে অতিবাহিত হইল । 
অনন্তর অভিষেকের এক উত্তম দিন স্থির করিয়া 
ধৃবুদ্ধির অপর কয়েক জন মন্ত্রী মহারাজ চন্দ্রহংস 
যৌবরাজ্যে অভিষিক্ত হইবেন” এই আনন্দজনক 
ঘোষণা নগরের সব্বত্র প্রচার করিয়া দিলেন । 
অভিষেক দিবদ উপস্থিত হইলে, চন্দ্রহংস, মহা- 
- মহোৎসব পুরোহিত ও প্রজাপ্রভৃতির সন্মতি ক্রমে 
যৌবরাজ্যে অভিষিক্ত হৃউলেন। রাজা চন্দ্রহংস রক্ত 
সিংহাসনে সমাদীন হইলে, প্রজাজ্জনেরা পরম আন- 
ন্দিতমনে তাহাকে আপন আপন করপ্রদান করিল | 
অভিষেক ক্রিয়াদি নিঃশেষে সমাপিত হইলে, বন্দারু- 
শাণ ও নর্তক গারক প্রতৃতি সকলেই সাতিশয় সন্তষট- 
চিত্তে বিদায় হইল। 
চন্দ্রহংস, সে দিবন কথপ্চিৎ রাজকার্ষ7 সমাধান 
করত, গ্রজাবর্গকে নানাবিধ আশ্বাস বাক্যে পরিতুম 


১৪২ চন্্রহ,স। 


করিয়া বিদায় করিলেন। অনন্তর পরদিনাবধি রাজ- 
নীতির অনুবস্ত্ঠ হইয়া পরম সুশৃঙ্থলৰপে রাজ- 
কাষ্য সমাধান করতে লাগিলেন। অনুচরদিগের 
সুখে কলিন্দের বন্ধনদশা শ্রবণ করিয়া তাভান্তক, 
কারাবন্ধন হইতে মুক্ত করিয়া দিলেন। ধৃষবুদ্দি 
কর্তৃক যে সকল প্রজার সমধিক, ক্ষতি হইয়া 
ছিল; রাজকোষ হইতে তাহার পূরণ ফ্করিয়৷ দিলেন 
এবং যে কিরাত, অরণ্যমধ্যে তাহার জীবন রক্ষা 
করিয়াছিল, তাহাকে আন্বানপুর্বক প্রতিজ্ঞাত রাজ্য 
দানের প্রস্তাব করিলে, সে তাহাতে অস্বীকার করাতে, 
তাহাকে প্রচুর ধন দিয় বিদায় করিলেন। এইবধপে 
মহারাজ চন্দ্রহংস, স্বরাজ্যে অভিষিক্ত হইয়া পরম 
স্বখে রাজ্যশাসন ও প্রজাপালন করিতে লাগিলেন । 
কালক্রমে রাজার ডুই সন্তান জন্মিল। প্রথমের 
নাম মকরাক্ষ ও. দ্বিতীয়ের নাম পদ্াক্ষ। কিছুকাল 
বিলম্ষে সেই ছুই সম্ভান উপযুক্ত হইলে তাহাদিগকে 
সাত্রাজ্য সমর্পণপুব্বক কখন কলিন্দভবনে কখন 
আপন শ্বশুরালয় সৌবাসনগরে ও কখন কখন নিজ 
রাজধানী কৌগ্ডিন্য নগরে বাস করিয়। অবিরত জগ- 

চন্্রহত্ম। 
জৈমিনি ভারত হইতে সংগৃহীত । 


শ্রীকালাপদ বিদ্যারত্ত প্রণীত। 


কলিকাতা 


সংস্কৃত যন্ত্। 


সংবৎ ১৯১৭। 


বিজ্ঞাপন | 


৩০ 


মহাভারতের মধ্যে যেরূপ শকুন্তলা ও শর্মিষ্ঠা প্রভৃতির 
উত্কৃষ্ উৎকৃষ্ট উপাখ্যান আছে। সেই প্রকার জৈমিনি- 
ভারতেও চন্দ্রহংম রাজার একটি মনোহর উপন্যাস আছে। 
এই উপন্যাস অত্যুত্কৃষ্ট ও অধিকতর মনোরম । আমার 
অনেক দিবস অবধি এই মনোহর উপাখ্যানটি বাঙ্গলা তাষায় 
উত্তমরূপে সংকলন করিতে অভিলাষ ছিল; কিন্তু যদি সামান্য 
ব্যক্তির রচিত বলিয়া জনসাধারণের আদর পূর্বক পরিগৃহীত 
না হয়, এই আশঙ্কায় এত দিন এবিষয়ে নিতান্ত পরাস্ুখ ও 
অকৃতযত্র ছিলাম। পরিশেষে অনেক ভাবিয়৷ চিন্ডিয়া এই 
স্থির করিলাম যে, মহান্থভাব ও গুণখাহা সাধু ব্যক্তিরা 
ব্যক্তিবিশেষের উপর নির্ভর না করিয় বিষয়বিশেষের প্রতি 
অবশ্যই অনুরাগ প্রকাশ করিবেন | ফলতঃ তাহাদিগের 
মহান্থৃতাবণ যে আমার এই একান্ত ক্ষোভমুল আশারত্তির 
উপর অথখপ্ধিত রূপে আম্মৃকুল্য করিবে তাহার সন্দেহ নাই। 
যাহা হউক, আমি অনেক দিবম বিস্তর পরিশ্রম ও বিস্তর চেষ্টা 
করিয়া এই বিষয়টি মংকলন করিয়াছি; সংকলন বিষয়ে পরিশ্রম 


[ ২ ] 


করিতে সাধ্যমত ক্রটি করি নাই, কিন্তু সম্পূর্ণ রূপে যে কৃত- 
কার্ধ্য হইতে পারিয়াছি ইহা কদাপি সম্ভাবিত নহে। 

এই গ্রস্থ, অবলম্বিত উপাখ্যানের অবিকল অন্থুবাদ নহে; 
স্থানে স্থানে পরিবর্তিত ও স্থলবিশেষে সুতন বিষয় সকলও 
নিয়োজিত হইয়াছে এবং কোন কোন স্থান নিতান্ত অসংলগ্ন 
বলিয়া পরিত্যাগ করা গিয়াছে। এক্ষণে অন্ুগ্রহ প্রকাশ করিয়া 
সকলে এক এক বার পাঠ করিলেই আমি চরিতার্থ হই। 

অবশেষে বান্তব্য এই যে আমার পর্নম আত্মীয় শ্রীযুক্ত দয়াল- 
চন্দ্র শিরোমণি মহাশয় পরিশ্রম স্বাকার পূর্বক আদ্যোপান্ত 
সংশোধন করিয়া দিয়াছেন। ফলতঃ তীহারই সংশোধনে ও 
আন্থকুলেয আমি এ বিষয়ে কৃতকার্ধ্য হইয়াছি সন্দেহ নাই। 


কোণনগর ; শীকালাপদ শর্মা। 

গুদ্ধিপত্র । 


অশুদ্ধ 
গ্রকর 
স্ববর্ণাভালিষণী 
ইহাকে ". 
ইহার 

(65 
আসিতে - 
ভয়াবূল "" 

শুদ্ধ 

স্ুবণাভিলাষিণী 


, ইহাকে 


ইহার 

.. আমিতে দেখিয়। 
 ভয়াকুল 

. অতএব 


ষ্টবুদ্ধির 
পুরঃনর 
হইল 
মনোযোগী 
ফলতঃ 


হইবে না। 


